കളിവേള - പരിഷത്ത് വിക്കി\nകളിവേള - ബാലവേദി കൈപ്പുസ്തകം\nകളിവേള എന്ന കൈപ്പുസ്തകത്തിന്റെ കവർ\nബാലവേദികളുടെ പ്രവർത്തനങ്ങളെ സഹായിക്കാനായി നിരവധി കൈപുസ്തകങ്ങൾ പരിഷത്ത് ഇതിനകം പ്രസിദ്ധീകരിച്ചിട്ടുണ്ട്. 2002ലെ പ്രസിദ്ധീകരിച്ച പുസ്തകമാണിത്.\n2 ഞൊണ്ടിക്കളി (Nondi Tag)\n3 നമസ്കാര കളി (Namaskar Tag)\n4 ഒട്ടകപക്ഷികളി (Ostrich Tag)\n5 ഇരട്ട ഓട്ടം (Couple Tag)\n6 മുക്കുവന്റെ വല (Fisherman Net)\n7 അന്നനട (Duck walk)\n8 ആനനട (Elephant Walk)\n9 തുരങ്കക്കളി (Tunnel Play)\n10 കങ്കാരു ഓട്ടം (Kangaroo Relay)\n11 പാവം പൂച്ച (Poor Puzy Cat)\n12 വിഷപ്പന്ത് (Poison Ball)\n13 നേതാവിനെ കണ്ടെത്തൽ തിരിച്ചറിയൽ) (Find out the Leader)\n14 എൻകൂടെവാ (Come with me)\n15 നേതാജി, ഗുരുജി, ബാപ്പുജി (Nethaji, Guruji, Bapuji)\n16 തെന്നിപ്പന്തം (Dodge Ball)\n17 വത്തക്കമ്പവലി (വടംവലി)\n20 പന്ത് ബുക്ക് സഞ്ചി\n21 ബലൂൺ, തീപ്പെട്ടി\n22 വിഷപ്പുഴ കടക്കൽ\n23 എന്റെ കൂടെ പാറി വാ\n25 ചെക്ക് പോസ്റ്റ്\n26 ആരുടെ കൈ\n27 സി.ഐ.ഡി കളി\n28 ബക്കറ്റ് ബാൾ\n29 ഏത് നഗരം (പോസ്റ്റോഫീസ്)\n30 വിരലടയാള കളി\nകേരള ശാസ്ത്രസാഹിത്യ പരിഷത്തിന്റെ ആഭിമുഖ്യത്തിൽ കുട്ടികൾക്കായി സംഘടിപ്പിക്കുന്ന ബാലവേദികൾ കേരളത്തിലുടനീളം പ്രവർത്തിച്ചു വരുന്നു. കുട്ടികളുടെ വിദ്യാഭ്യാസവുമായി ബന്ധപ്പെട്ട സർഗ്ഗാത്മകമായ ഒട്ടനവധി പ്രവർത്തനങ്ങൾ ബാലവേദികളിൽ നടക്കുന്നു. കൂടുതൽ വായിക്കാനും നല്ല ചോദ്യങ്ങളുന്നയിക്കാനും നിരീക്ഷണ പരീക്ഷണങ്ങളിലൂടെ ശാസ്ത്രീയമായ ചിന്താരീതികൾ ഉൾക്കൊള്ളാനും ബാലവേദികൾ കുട്ടികളെ സഹായിക്കുന്നു. കൂട്ടായ്മയിലൂടെയും പരസ്പര സ്നേഹത്തിലൂടെയുമുള്ള പ്രവർത്തനങ്ങളാണ് ബാലവേദികളിൽ സംഘടിപ്പിക്കുന്നത്.\nബാലവേദികളുടെ പ്രവർത്തനങ്ങളെ സഹായിക്കാനായി നിരവധി കൈപുസ്തകങ്ങൾ പരിഷത്ത് ഇതിനകം പ്രസിദ്ധീകരിച്ചു കഴിഞ്ഞിട്ടുണ്ട്. പുതിയ പ്രവർത്തകർക്കു സഹായകരമാവത്തക്കവിധത്തിൽ ഇത്തവണ ഒരു സെറ്റു കൈപുസ്തകങ്ങൾകൂടി പ്രസിദ്ധീകരിക്കുകയാണ്.\nബാലവേദികളിലൂടെ പരിഷത്ത് പരീക്ഷിച്ച് പരിഷ്കരിച്ച പല വിഭവങ്ങളും ഇന്നു ഔപചാരിക വിദ്യാഭ്യാസത്തിന്റെ ഭാഗമായി തീർന്നിട്ടുണ്ട്. ഔപചാരികതകളുടെ പരിമിതികൾ കാരണം ഈ വിഭവങ്ങൾ പലപ്പോഴും പൂർണമായ തോതിൽ കുട്ടികളിലെത്തുന്നില്ല. ഈ കുറവ് പരിഹരിക്കാൻ ബാലവേദികൾ ഉപകരിക്കുമെന്നു ഞങ്ങൾ പ്രതീക്ഷിക്കുന്നു.\nവളരെ കുരുന്നിലെ സാമൂഹ്യ ബോധമുൾക്കൊണ്ടാലേ കുട്ടികൾ നല്ല മനുഷ്യരാകൂ. മെച്ചപ്പെട്ട സാമൂഹ്യ സൃഷ്ടിക്കുതകുന്ന ശാസ്ത്രബോധം, യുക്തിചിന്ത, ജനാധിപത്യബോധം, മനുഷ്യസ്നേഹം എന്നിവയെല്ലാം കുട്ടിക്കാലം മുതലേ വളർത്തിയെടുക്കാനാകണം. അവരിൽ സർഗാത്മകത വളരാനും സങ്കോചത്തിന്റെ വേലിക്കെട്ടുകൾ വളരാതിരിക്കാനും നാം ശ്രദ്ധിച്ചേ പറ്റൂ. പിറന്ന മണ്ണിന്റെ സംസ്കാരം ഉൾക്കൊണ്ടു വളരാൻ അവർക്ക് അവസരങ്ങളുണ്ടാക്കണം. ഇതിനെല്ലാമുതകുന്ന ബാലവേദികൾക്ക് പ്രവർത്തിക്കാനുള്ള സഹായികളാണു ഈ കൈപുസ്തകങ്ങൾ. ഇവ പൂർണമല്ല. പ്രാദേശികമായ കൂട്ടിച്ചേർക്കലുകൾ, മാറ്റങ്ങൾ എല്ലാമാവാം. ഇത്തരം\nകൈപ്പുസ്തകങ്ങൾതന്നെ പ്രാദേശികമായുണ്ടാക്കാം. ഇവയെല്ലാം പ്രയോജനപ്പെടുത്തി മെച്ചപ്പെട്ട ബാലവേദി പ്രവർത്തനങ്ങൾ കേരളത്തിലുടനീളം സംഘടിപ്പിച്ച് ഭാവിയുടെ വാഗ്ദാനങ്ങളെ വളരാൻ സഹായിക്കണമെന്നഭ്യർത്ഥിക്കുന്നു.\nകളിക്കാൻ ഇഷ്ടമില്ലാത്തവർ ആരുമുണ്ടാവില്ല. പക്ഷെ കളിയിൽ വിജയിക്കുക എന്നതു മാത്രമല്ലല്ലോ കാര്യം. ഓരോ കളിയിലൂടെ കടന്നുപോകുമ്പോഴും സംഘം ചേരലിന്റെ നേതൃത്വപാടവത്തിന്റെ സഹകരണത്തിന്റെ, സഹവർത്തിത്വത്തിന്റെ ഐക്യത്തിന്റെ എല്ലാറ്റിലുമുപരി സ്നേഹത്തിന്റെ ശക്തിയും സുഖവുമാണ് നമ്മളിലേക്ക് സംക്രമിക്കുന്നത്. ആലോചനാശീലം, പ്രശ്ന പരിഹാരത്തിനുള്ള ചിന്താശക്തി, യുക്തിചിന്ത, ഊർജസ്വലത, അച്ചടക്കം ഗ്രഹണപാടവം അന്തർധാരയായി കടന്നുവരും.\nതാമശക്കും, ഒച്ചവക്കലിനും, കുസൃതിക്കും അപ്പുറം നമ്മൾ നേതൃത്വം കൊടുക്കുന്ന ഒരു കളി എന്തായിരിക്കണം എന്ന വ്യക്തമായ ധാരണയ്ക്ക് അടിവരയിടുക എന്നതുതന്നെ പ്രധാന കാര്യം.\nകളിക്കുന്നവർക്കും കളിപ്പിക്കുന്നവർക്കും സജീവത വേണം. ആത്മാർത്ഥമായി കളിക്കാത്ത കളി കാര്യമായ കളിയല്ല. ചില അതിരുകൾ ശ്രദ്ധിക്കേണ്ടതാണ്.\nഓരേതരം കളികൾ ആവർത്തിക്കരുത്.\nതാല്പര്യക്കുറവുള്ളവരെ കളിക്കാൻ നിർബന്ധിക്കരുത്\nപ്രായത്തിനനുസരിച്ചതല്ലാത്ത കളികൾ അരുത്\nവിജയത്തിന് വൻ പ്രാധാന്യം അരുത്\nവ്യക്തമായ നിർദ്ദേശങ്ങൾ കൃത്യമായ ആസൂത്രണം, ആവശ്യമെങ്കിൽ മാതൃക നൽകൽ ഇവയും ശ്രദ്ധിക്കണം.\nഎന്തു നൽകുന്നു, എങ്ങനെ നൽകുന്നു, നൽകിയപ്പോഴുണ്ടായ അനുഭവമെന്ത് എന്നിവ വിശദമാക്കി രേഖപ്പെടുത്തിയ ഒരു കളിഡയറി നമ്മുടെ കൈയ്യിൽ നിർബന്ധമായും വേണം. പോരായ്മകളും പോരിമകളും മനസ്സിലാക്കിക്കൊണ്ടുള്ള മുന്നേറ്റത്തിന്റെ ഊർജ്ജമാണ് നമ്മൾ ആഗ്രഹിക്കുന്നത്.\nഞൊണ്ടിക്കളി (Nondi Tag)\nഒരാൾ ഞൊണ്ടിവന്ന് (ഒറ്റക്കാലിൽ) മറ്റുള്ളവരെ തൊടാൻ ശ്രമിക്കുന്നു. പിടിക്കപ്പെടുന്ന ആൾ പിന്നീട് ഞൊണ്ടുന്നു. ഓടുന്നതിന് ഒരു നിശ്ചിത പരിധി വേണം.\nനമസ്കാര കളി (Namaskar Tag)\nഒരാൾ മറ്റുള്ളവരെ ഓടിച്ചു പിടിക്കാൻ ശ്രമിക്കുന്നു. ഓടുന്നതിനിടയിൽ ഒറ്റക്കാലിൽ നിന്ന് കൈക്കൂപ്പുന്നവരെ പിടിക്കാൻ പാടില്ല. ഒരാൾക്ക് ഇത്തരത്തിൽ മൂന്നു പ്രാവശ്യം മാത്രമെ കൈക്കൂപ്പാൻ അനുവാദമുള്ളൂ.\nഒട്ടകപക്ഷികളി (Ostrich Tag)\nനമസ്കാരക്കളിയിലെ കൈക്കൂപ്പിന് പകരം ഒട്ടകപക്ഷിയായി നിന്നാൽ പിടിക്കാൻ പാടില്ല. ഒട്ടകപ്പക്ഷിയാവുന്നതിന് ഒരുകാൽ ഉയർത്തിപ്പിടിക്കണം. ആ കാലിന്നടിയിലൂടെ കയ്യിട്ട് മൂക്കുപിടിക്കണം.\nഇരട്ട ഓട്ടം (Couple Tag)\nരണ്ടുപേർ കൈക്കൂട്ടിപ്പിടിച്ച് ഓടുന്നു. ഒരാളുടെ ഇടതുകെ മറ്റയാളുടെ വലതുകൈയും സ്വത്രന്തമായിരിക്കുമല്ലോ. മറ്റുള്ളവർ ഓടുന്നു. ആദ്യം പറഞ്ഞ രണ്ടുപേർ ഇവരെ ഓടിച്ച് ഓരോരുത്തരെ പിടിക്കുന്നു. പിന്നീട് ആ രണ്ടുപേരും ചേർന്ന് മറ്റുള്ളവരെ ഓടിക്കുന്നു.\nമുക്കുവന്റെ വല (Fisherman Net)\nഇതിൽ A ആദ്യം Bയെ പിടിക്കുന്നു. Aയും Bയും കൈകോർത്ത് C-യെ പിടിയ്ക്കുന്നു. ഇവർ മൂന്നു പേരും ചേർന്ന് 4-ാമത്തെ കുട്ടിയെ പിടിക്കുന്നു. കണ്ണികൾ കൂടി കൂടി വലുതാവുന്നു. ഏറ്റവും അവസാനം വരുന്ന കുട്ടി ജയിച്ചതായി പ്രഖ്യാപിക്കുന്നു. ചങ്ങലക്കണ്ണി മുറിയാൻ പാടില്ല. അതായത് അറ്റത്തുള്ളവർ മാത്രമേ പിടിക്കാൻ പാടുള്ളൂ.\nഅന്നനട (Duck walk)\nകുട്ടികളെ വ്യത്യസ്ത ഗ്രൂപ്പുകളായി തിരിക്കുക. (എട്ട് പത്ത് പേർ ഒരു ഗ്രൂപ്പിൽ വരത്തക്ക വിധം) അവരെ ഒന്നിന് പിറകെ ഒന്ന് എന്ന നിലയിൽ നിർത്തുക, വിസിലടിക്കുമ്പോൾ ഓരോ വരിയിലേയും ആദ്യത്തെ ആൾ താറാവായി നടന്ന് (കാൽമുട്ട് നന്നായി മടക്കണം) ഒരു നിശ്ചിത ദൂരം പോയിവന്ന് വരിയുടെ ഏറ്റവും പുറകിലായി നിൽക്കുക. അപ്പോൾ ആദ്യത്തെ ആൾ നടക്കണം. ഇങ്ങനെ ആദ്യം അവസാനിക്കുന്ന ഗ്രൂപ്പിന് സമ്മാനം.\nആനനട (Elephant Walk)\nഇവിടെ താറാവിന് പകരം ആന. ഇതിനായി കൈകൾ കൊണ്ട് കാൽമുട്ടിൽ മേൽ പിടിച്ച് മുട്ട് വളയാതെ നടക്കണം. പിന്നിൽ നിന്ന് നോക്കിയാൽ ആന നടക്കുന്നതു പോലെ തോന്നും.\nതുരങ്കക്കളി (Tunnel Play)\nകുട്ടികൾ വിവിധ ഗ്രൂപ്പുകളായി വരിയായി നിൽക്കണം. ഒന്നിനു പിറകിൽ ഒന്ന് എന്ന നിലയിൽ. കാലുകൾ അകത്തി നിൽക്കണം. ഏറ്റവും മുമ്പിലെ കുട്ടി ഒരു പന്ത് കാലിനടിയിലൂടെ എറിയുന്നു. ഏറ്റവും പിറകിലെ കുട്ടിക്ക് കിട്ടണം. അയാൾ അതെടുത്ത് മുമ്പിൽ വന്ന് ഈ പ്രക്രിയ ആവർത്തിക്കണം. ആദ്യം അവസാനിപ്പിക്കുന്ന ഗ്രൂപ്പ് ജയിക്കുന്നു.\nകങ്കാരു ഓട്ടം (Kangaroo Relay)\nഇവിടെ കുട്ടികൾ സാധാരണ നിലയിൽ വന്നാൽ മതി. ഒന്നാമത്തെ കുട്ടി പന്ത് മുട്ടുകൾക്കിടയിൽ വെച്ച് കങ്കാരുവിനെ പോലെ ചാടിച്ചാടി പോകണം. ഒരു നിശ്ചിത സ്ഥലം വരെ പോയി തിരിച്ച് വന്ന് പന്ത് രണ്ടാമത് കൊടുത്ത് പുറകിൽ പോയി നിൽക്കണം. രണ്ടാമൻ ഇത് ആവർത്തിക്കുന്നു. ആദ്യം തീരുന്ന ടീം വിജയിച്ചതായി പ്രഖ്യാപിക്കുന്നു. ചാടുന്ന സമയത്ത് പന്ത് കൈക്കൊണ്ട് തൊടുവാൻ പാടില്ല. പന്ത് നിലത്തുവീണാൽ വീണ്ടും എടുത്ത് വച്ച് കളി തുടരാം. എവിടെവെച്ചാണോ വീണത്, അവിടെ നിന്നും തുടങ്ങണം.\nപാവം പൂച്ച (Poor Puzy Cat)\nകുട്ടികൾ വട്ടത്തിലിരിക്കുന്നു. നിശ്ചിയിക്കപ്പെടുന്ന ഒരു കുട്ടി പൂച്ചയായി നാല് കാലിൽ (മുട്ടുകുത്തിയാലും മതി) നടന്ന് ഓരോരുത്തരുടെയും മുന്നിൽ വന്ന് മ്യാവൂ. മ്യാവൂ.. എന്ന് കരയുകയും പൂച്ചയുടെ ചേഷ്ടകൾ കാണിക്കുകയും ചെയ്യണം. ഒരു കുട്ടിയുടെ മുന്നിൽ എത്തിയാൽ ആ കുട്ടി പാവം പൂച്ച, പാവം പൂച്ച എന്ന് ചിരിക്കാതെ പറഞ്ഞ് പൂച്ചയെ തലോടണം. ചിരിച്ചാൽ ആ കുട്ടി പൂച്ചയാവണം. ചിരിച്ചില്ലെങ്കിൽ പൂച്ച് അടുത്ത കുട്ടിയെ സമീപിക്കണം. (ചിരിക്കുന്ന കുട്ടികൾ പുറത്ത് പോയാൽ കളി വേഗം തീരും).\nവിഷപ്പന്ത് (Poison Ball)\n(കസേരകളിയുടെ ഒരു നാടൻ ഭാഷ്യം)\nകുട്ടികൾ വൃത്തത്തിലിരിക്കുന്നു. ഒരു കുട്ടിയുടെ കൈയ്യിൽ ഒരു പന്ത് കൊടുക്കണം. ഒരാൾ കുട്ടികളെ കാണാൻ കഴിയാത്ത തരത്തിൽ ഒരിടത്ത് ഇരിക്കണം. അയാൾ വിസിലടിക്കുമ്പോൾ കുട്ടികൾ പന്ത് കൈമാറണം. വീണ്ടും വിസിലടിക്കുമ്പോൾ ആരുടെ കൈയ്യിലാണോ പന്തെത്തിയത് അയാൾ പുറത്ത് പോകും. വീണ്ടും കളി തുടരുന്നു. അവസാനം വരെ പുറത്ത് പോകാതിരിക്കുന്ന കുട്ടി കളി ജയിക്കുന്നു.\nനേതാവിനെ കണ്ടെത്തൽ തിരിച്ചറിയൽ) (Find out the Leader)\nകുട്ടികൾ വട്ടത്തിലിരിക്കണം. ഒരു കുട്ടി മാത്രം ഇവരിൽ നിന്ന് മാറി മറ്റ് കുട്ടികളെ കാണാൻ കഴിയാത്ത വിധത്തിൽ നിൽക്കണം. വട്ടത്തിലിരിക്കുന്ന കുട്ടികളിൽ നിന്ന് ഒരു നേതാവിനെ കണ്ടെത്തണം. ആ കുട്ടി ചെയ്യുന്ന പോലെയുള്ള ചേഷ്ടകൾ മറ്റുള്ളവർ ചെയ്യണം. ആദ്യ ചേഷ്ട തുടങ്ങിയാൽ പുറത്തു നിൽക്കുന്ന കുട്ടിയെ വിളിക്കണം. ആ കുട്ടി വൃത്തത്തിനുള്ളിൽ വന്ന് ചുറ്റി നടക്കണം. ഇതിനിടയിൽ നേതാവിനെ തിരിച്ചറിയണം. തിരിച്ചറിഞ്ഞാൽ നേതാവിന്റെ സ്ഥാനത്ത് കുട്ടി ഇരിക്കുകയും നേതാവ് പുറത്ത് പോയി നിൽക്കുകയും വേണം. പുതിയ നേതാവിനെ നിശ്ചയിച്ച് കളി തുടരാം.\nഎൻകൂടെവാ (Come with me)\n(കസേരകളിയുടെ മറ്റൊരു രൂപം)\nകുട്ടികൾ വട്ടത്തിലിരിക്കുന്നു. ഒരുകുട്ടിമാത്രം വട്ടത്തിനു പുറത്തു കടക്കണം. നടക്കുന്നതിനിടയിൽ ഏതെങ്കിലും കുട്ടിയുടെ തലയിൽ കൈതൊട്ട് “എൻ കൂടെവാ’’എന്ന് പറയണം. അപ്പോൾ ആ കുട്ടിയും ആദ്യത്തെ കുട്ടിയുടെ പിറകിലായി വട്ടം ചുറ്റണം. വീണ്ടും മറ്റൊരു കുട്ടിയുടെ തലയിൽ തൊട്ട് എൻകൂടെവാ എന്ന് ആദ്യത്തെ കുട്ടി പറയും. ആ കുട്ടിയും അവരുടെകൂടെ ചേരും. നാലോ അഞ്ചോ കുട്ടികളായാൽ ഒഴിഞ്ഞ സ്ഥാനത്തിരിക്കാം എന്ന് ആദ്യത്തെ കുട്ടി പറയും. നടക്കുന്ന കുട്ടികൾ എല്ലാംകൂടി ഒഴിഞ്ഞ സ്ഥലങ്ങളിൽ ഇരിക്കുന്നു. ഒരു കുട്ടി മാത്രം ബാക്കിയാവും. അയാൾ കളി തുടരുന്നു. ഒരു കുട്ടി എഴുന്നേറ്റാൽ അവിടം ഒഴിഞ്ഞുതന്നെ കിടക്കണം. (അടുത്തടുത്തുള്ള കുട്ടികളെ വിളിക്കാതിരിക്കാൻ ശ്രദ്ധിക്കണം). "സ്ഥാനത്തിരിക്കാം' എന്നു പറയുമ്പോൾ ഓടുന്നത് നടക്കുന്ന ദിശയിൽ തന്നെയാകണം. വൃത്തം മുറിച്ചു കടക്കാനും പാടില്ല.\nനേതാജി, ഗുരുജി, ബാപ്പുജി (Nethaji, Guruji, Bapuji)\n- കുട്ടികൾ വൃത്താകൃതിയിൽ ഒന്നിനു പിറകെ ഒന്ന് എന്ന നിലയിൽ നില്ക്കുന്നു. വിസിലടിക്കുമ്പോൾ നടക്കാൻ തുടങ്ങുന്നു. നടക്കുന്നതിനിടയിൽ, കളിപ്പിക്കുന്ന ആൾ നേതാജി, ഗുരുജി, ബാപ്പുജി ഈ വാക്കുകളിൽ ഒന്ന് വിളിച്ചു പറയും. നേതാജി എന്നു കേട്ടാൽ എല്ലാവരും അറ്റൻഷനായി സല്യൂട്ട് ചെയ്യണം. ഗുരുജി എന്നു കേട്ടാൽ അൽപം കുനിഞ്ഞ് തൊഴണം, ബാപ്പുജി എന്നു കേട്ടാൽ വടികുത്തി നിൽക്കുന്നതുപോലെ അല്പം മുമ്പോട്ട് ആയണം. നിർദ്ദേശത്തിനു വിരുദ്ധമായി ചെയ്യുന്നവരും ഒന്നും ചെയ്യാത്തവരും പുറത്തു പോകണം.\nതെന്നിപ്പന്തം (Dodge Ball)\nകുട്ടികളെ രണ്ടു ടീമുകളാക്കുന്നു. അംഗങ്ങൾ തുല്യമാവണം. ഒരു ടീം വലിയ വൃത്തമായി നില്ക്കണം. മറ്റു ടീമിലെ കുട്ടികൾ വൃത്തത്തിനുള്ളിൽ അവിടവിടെയായി നിൽക്കണം. പന്തെറിഞ്ഞ് വൃത്തത്തിലുള്ളവരെ പുറത്താക്കുകയാണ് കളി. ഇതിനുവേണ്ടി പന്ത് ആർക്കു വേണമെങ്കിലും കൈമാറാം. അവസരം കിട്ടുമ്പോൾ എറിയുകയും ചെയ്യാം. എറിയുമ്പോൾ കാൽമുട്ടിനു താഴെ മാത്രമേ കൊള്ളാവൂ. അങ്ങിനെ കൊള്ളുന്നവർ പുറത്തു പോകും. ഒരു ടീമിലെ എല്ലാവരും പുറത്തായാൽ ടീമുകൾ പരസ്പരം മാറി കളി ആവർത്തിക്കുന്നു. ഓരോന്നിനും സമയം നോക്കണം. ചുരുങ്ങിയ സമയംകൊണ്ട് മറ്റുള്ളവരെ പുറത്താക്കിയ ടീം ജയിക്കുന്നു.\nഒരു കയറിന്റെ രണ്ടറ്റവും കൂട്ടിക്കെട്ടി വളയമാക്കുക. കുട്ടികൾ വൃത്തത്തിൽ നിൽക്കട്ടെ. കുട്ടികളുടെ എണ്ണത്തിനനുസരിച്ച് കയറിന്റെ നീളം വേണം. എല്ലാ കളിക്കാരും വൃത്തത്തിനുള്ളിലെ കയർ വലതുകൈകൊണ്ട് പിടിക്കണം. ഓരോ കുട്ടികളുടെയും പിന്നിൽ ഒരു മീറ്റർ ദൂരെയായി ഓരോ പന്തോ തൂവാലയോ തൊപ്പിയോ വെക്കണം.\n60 മീ. അകലത്തായി സമാന്തരമായി രണ്ടുരേഖകൾ വരുക്കുക. ഒരു വരയുടെ പിൻവശത്ത് നിൽക്കുന്ന കളിക്കാരുടെ കൈയിൽ കത്തുന്ന മെഴുകുതിരി കെട്ടുപോവാതെ മറുഭാഗത്തു വരയിൽ ആദ്യമെത്തുന്നയാൾ വിജയിക്കുന്നു.\nകുട്ടികളെ5മുതൽ 10വരെ അംഗങ്ങളുള്ള ചെറു ഗ്രൂപ്പുകളാക്കുക. എല്ലാ ഗ്രൂപ്പിലും ഏതാണ്ട് തുല്യമായ അംഗങ്ങൾ ഉണ്ടാവണം. കളിസ്ഥലത്തിനു മധ്യത്തിൽ ഒരു പാത്രത്തിൽ കുറെ സോഡാമൂടികളോ കക്കകളോ ഇടുക. ഇതിൽ നിന്ന് തുല്യ അകലത്തിലായി ചുറ്റിലും ഗ്രൂപ്പു ക ളു ടെ എണ്ണത്തിനനുസരിച്ച് ഒഴിഞ്ഞ പാത്രങ്ങൾ (പ്ലെയ്റ്റ്, തകരപ്പാട്ട് മുതലായവ) വെക്കണം. കുട്ടികൾ ഓരോ പാത്രത്തിനു പിന്നിലും മധ്യത്തിലെ പാട്ടക്ക് അഭിമുഖമായി വരിയായി നിൽക്കണം, മധ്യത്തിലെ പാട്ട് ഒരു ബാങ്കാണ്. ഗ്രൂപ്പിനടുത്തുള്ള പാത്രം സ്വന്തം വീട്ടിലെ പെട്ടിയാണ്. കളിയാരംഭിക്കാനുള്ള സൂചന ലഭിച്ചാൽ എല്ലാ ഗ്രൂപ്പിലെയും മുൻപിലെ കുട്ടികൾ ഓടിച്ചെന്ന് ബാങ്കിൽ നിന്ന് ഒരു നാണയം എടുത്ത് തിരിച്ചു വന്ന് സ്വന്തം പെട്ടിയിൽ നിക്ഷേപിച്ച് വരിയുടെ പിന്നിൽ നിൽക്കണം. അയാൾ പണം സ്വന്തം പെട്ടിയിലിട്ടാൽ രണ്ടാമത്തെയാൾ പോകണം. തുടർന്ന് അടുത്തയാൾ, ഒരാൾ ഒരു പ്രാവശ്യം ഒരു നാണയമേ എടുക്കാവൂ. ബാങ്കിൽ പണം തീർന്നാൽ അയൽവീട്ടിലെ പെട്ടിയിൽ നിന്നെടുക്കാം. നിശ്ചിത സമയമാകുമ്പോൾ ആരുടെ പെട്ടിയിലാണ് കൂടുതലെന്നു നോക്കി വിജയിക്കുന്ന ടീമിനെ തെരഞ്ഞെടുക്കാം. സത്യസന്ധത പാലിക്കാൻ പ്രത്യേകം ശ്രദ്ധിക്കണം.\nപന്ത് ബുക്ക് സഞ്ചി\nഓരോ ടീമിലെയും കുട്ടികളെ പകുതിവീതമാക്കി 50 മീറ്റർ അകലത്തുള്ള സമാന്തര രേഖകളുടെ ഇരുവശത്തും നിർത്തുക. ഒരു കുട്ടികളുടെ തലയിൽ ഒരു പുസ്തകം, തോളിൽ സഞ്ചി, കൈയ്യിൽ പന്ത്, വായിൽ ഒരു സ്കെയിൽ കടിച്ചു പിടിക്കുക. ചെവിക്കുടയിൽ ഒരു പൂവ്, കക്ഷത്തിൽ ഒരു കുട എന്നിങ്ങിനെ പല സാധനങ്ങൽ പിടിക്കട്ടെ. സൂചന ലഭിച്ചാൽ ഒന്നും വീണുപോകാതെ സ്വന്തം ടീമിന്റെ മറ്റേ വരിയിലേക്ക് ഓടുക. ഇതേപോലെ സാധനങ്ങൾ കൈമാറുക. അയാൾ വീണ്ടും മറുഭാഗത്തേക്ക് ഓടണം, തന്റെ ടീമിലെ എല്ലാ അംഗങ്ങളും ന്യൂനത കൂടാതെ ഓട്ടം പൂർത്തിയാക്കിയാൽ ഒരു ടീമിനെ വിജയിയായി പ്രഖ്യാപിക്കാം.\n100 മീ. അകലത്തായി രണ്ടു സമാന്തര രേഖകൾ വരക്കുക. ഒരു വരയിൽ എല്ലാ കുട്ടികളും ഗ്രൂപ്പുകളായി വരിയായി നിൽക്കുന്നു. മറുഭാഗത്ത് ഓരോ ടീമിനും നേരെ ഓരോ ബലൂൺ നിറച്ച് കെട്ടിത്തൂക്കുക. ഓരോ കുട്ടികളുടെയും\nകൈയ്യിൽ ഓരോ തീപ്പട്ടിക്കമ്പു നൽകുക. മുന്നിലത്തെയാളുടെ കൈയിൽ ഒരു ഒഴിഞ്ഞ തീപ്പട്ടിയും നൽകണം. കളിയാരംഭിക്കുമ്പോൾ തീപ്പെട്ടികളുള്ളയാൾ കമ്പ് ഉരസി കത്തിച്ച് മുന്നോട്ടു നടക്കുക. കെട്ടുപോയാൽ അവിടെ നിൽക്കുക. അടുത്തയാൾ അവിടെയെത്തി കമ്പ് കത്തിച്ച് അവിടന്നങ്ങോട്ടു നടക്കണം. മറ്റേ അറ്റത്തെത്തുന്നതുവരെ ഇങ്ങനെ മാറി മാറി യാത്ര തുടരുക. മറുഭാഗമെത്തിയ ആൾ കത്തുന്ന തീപ്പെട്ടിക്കമ്പുകൊണ്ട് ബലൂൺ പൊട്ടിക്കുക.\n10 മീ. അകലത്തായി രണ്ടു രേഖകൾ വരുക്കുക. ഇടയ്ക്കുള്ള സ്ഥലം ഒരു പുഴയാണ്. പുഴയിൽ ആഴം കുറവാണ്. പക്ഷെ വിഷജലമാണ്. കാൽതൊടരുത്. ചെരിപ്പുപയോഗിക്കരുത്. ഓരോ ടീമിനും മൂന്ന് ഇഷ്ടിക വീതം നൽകണം. സൂചന ലഭിച്ചാൽ ഒരറ്റത്തുള്ള ടീം അംഗങ്ങൾ മൂന്ന് ഇഷ്ടിക ഉപയോഗിച്ച് മറുഭാഗത്തെത്തുക. പുഴയിൽ വീണാൽ പുറത്താകും. (മൂന്ന് ഇഷ്ടിക ഉപയോഗിച്ച് രണ്ടുപേർ കടക്കുക. ഒരാൾ തിരിച്ചു വന്ന് അടുത്ത രണ്ടുപേർ കടക്കുക. എല്ലാ അംഗങ്ങളും ആദ്യം കടന്നെത്തുന്ന ടീം വിജയിക്കുന്നു). നിലം തൊടാത്ത നടത്തമെന്നും ഈ കളിയെ പറയാം.\nഎന്റെ കൂടെ പാറി വാ\nകുട്ടികൾ വൃത്തത്തിൽ നിൽക്കണം. ഓരോ കുട്ടിയും കാൽവിരൽകൊണ്ട് വൃത്തം വരക്കുക. വൃത്തത്തിൽ നിൽക്കണം. ലീഡർ തള്ളപക്ഷി, ഓരോ കുട്ടിയും പക്ഷിക്കുഞ്ഞുങ്ങളാണ്. കൂട്ടിലുള്ള പക്ഷിക്കുഞ്ഞുങ്ങൾ അമ്മയുടെ നിർദ്ദേശാനുസരണം സഞ്ചരിക്കണം. “പാറിവാ പറന്നുവാ എന്റെ കൂടെ പാറി വാ” എന്നു പറഞ്ഞ് അമ്മ മുമ്പെ നടക്കുന്നു. പക്ഷിക്കുഞ്ഞുങ്ങൾ പിറകെയും. അമ്മ നൽകുന്ന സൂചനയനുസരിച്ച് കൂട്ടിലേക്ക് പോവുകയോ, പോകാതിരിക്കുകയോ ചെയ്യാം. ഉദാ. കൂട്ടിലേക്ക് പോ (പോകുന്നു), മഴ വരുന്നു (കൂട്ടിലേക്ക് പോകണം), പായസം വിളമ്പാം (കൂട്ടിൽ പോകേണ്ടതില്ല).\nഇഷ്ടപ്പെട്ട കാര്യങ്ങൾ കേൾക്കുമ്പോൾ പോകരുത്. അനിഷ്ട കാര്യങ്ങൾക്ക് പോകാം. പോകുമ്പോൾ ഏത് കൂട്ടിലും കയറാം. ലീഡറുടെ സഹായി ഒരു വൃത്തം മായ്ച്ചു കളയണം. കൂടുകിട്ടാത്ത കിളിക്കുഞ്ഞ് പുറത്താവും. (മ്യൂസിക്കൽ ചെയർ പോലെ). അനുകൂല നിർദ്ദേശങ്ങൾ കേൾക്കുമ്പോൽ കൂട്ടിലേക്കോടാൻ ശ്രമിക്കുന്നവരും പുറത്താകും. (കളിയിൽ പങ്കെടുക്കുന്നവരേക്കാൾ കൂടിന്റെ എണ്ണം ഒന്ന് കുറഞ്ഞിരിക്കണം).\nകുട്ടികളുടെ എണ്ണത്തിനനുസരിച്ച് എല്ലാ കുട്ടികൾക്കും വെളിയിൽ നിൽക്കത്തക്കവണ്ണം ഒരു വൃത്തം വരക്കുക. മദ്ധ്യത്തിലായി ഒരു ചെറിയ വൃത്തം വരക്കണം. ഉള്ളിലെ വൃത്തം ഒരു ദ്വീപാണ്. ദ്വീപിൽ ഒരാൾ മുക്കുവനായി നിൽക്കുന്നു. അദ്ദേഹത്തിന്റെ കൈയിൽ വലിയ വൃത്തത്തിന്റെ വ്യാസത്തോളം നീളമുള്ള ഒരു കയർ. വലിയ വൃത്തത്തിനു പുറത്തുകൂടി മീനുകളായിക്കൊണ്ട് കുട്ടികൾ ഒരേ ദിശയിലേക്ക് ഓടിക്കൊണ്ടിരിക്കണം. ഒരാൾക്കു പിന്നിൽ മറ്റൊരാളായി വേണം ഈ മത്സരങ്ങളുടെ യാത്ര. രണ്ടുവൃത്തത്തിനിടയിലുള്ള സ്ഥലത്ത് ആരും പ്രവേശിക്കുന്നില്ല. കളി ആരംഭിക്കുമ്പോൾ മുക്കുവൻ തന്റെ കയർ (ചൂണ്ട്) വൃത്തത്തിനു പുറത്തുകൂടി പോകുന്ന മീനുകളെ ലക്ഷ്യമാക്കി എറിയുന്നു. ഒരറ്റം തന്റെ കൈയിൽത്തന്നെ ഉണ്ടാകും. ഏതെങ്കിലും മീനിന്റെ ദേഹത്തു കയർ തൊട്ടാൽ ഒരു മീൻ ചൂണ്ടയിൽ കൊത്തിയെന്നർത്ഥം. മീൻ (സ്രാവ്) ചൂണ്ടക്കയർ അങ്ങോട്ടും, മുക്കുവൻ ഇങ്ങോട്ടും വലിക്കുന്നു. വൃത്തങ്ങൾക്കിടയിലേക്ക് വലിക്കപ്പെടുന്ന സ്രാവ് മുക്കുവന്റെ ദ്വീപിലേക്ക് വരണം. മുക്കുവനെ വലിച്ച് സ്രാവിനെ വിഴുങ്ങുകയുമാവാം. തുടർന്ന് അടുത്ത മീനിനെ ലക്ഷ്യമാക്കി എറിയാം, കയർ ദേഹത്ത് തട്ടിയില്ലെങ്കിലും അതു കടുന്നു പോകുന്ന സ്രാവ് ചൂണ്ടയിൽക്കൊത്തിയെന്നർത്ഥം. മുക്കുവന്മാരുടെ എണ്ണം കൂടുന്തോറും അവർക്ക് മീൻപിടിക്കുന്ന മുക്കുവനെ സഹായിക്കാം. പക്ഷെ ചൂണ്ടയിൽ തൊടരുത്. മുക്കുവന്റെ അരക്കെട്ടിൽ പിടിക്കാം.\nകുട്ടികൾ വരിയായി നിൽക്കുന്നു. ഒരറ്റത്തു നിന്ന് ഓരോന്നായി 25 സാധനങ്ങൾ കൈമാറുക. മറ്റേ അറ്റം വരെ ഓരോന്നായി കൈമാറിക്കഴിഞ്ഞ ശേഷം ഒരിടവേള നൽകുക. ഇവ ഓർമ്മയിൽ നിന്നെടുത്തെഴുതട്ടെ.\nതികച്ചും അനൗപചാരികമായി കുട്ടികൾ എല്ലാവരുടെയും കൈവിരലുകൾ പരിശോധിക്കട്ടെ. ഒരു സ്ക്രീനിന്റെ പിന്നിൽ നിന്നും ഒരാൾ നീട്ടുന്ന കൈ ആരുടേതെന്നു പറയുക. ആളുകളെ മാറ്റി മാറ്റി കളി തുടരുക. പാദം, മൂക്ക് എന്നിവയും ഇങ്ങനെ പ്രദർശിപ്പിക്കാം.\nഏതെങ്കിലും ഒരു നിശ്ചിത സ്ഥലത്ത് ഒരു സംഭവത്തിന്റെ സാഹചര്യം സൃഷ്ടിക്കുന്ന രീതിയിൽ ചില ഒരുക്കങ്ങൾ നടത്തുക. ഉദാ. തീപ്പെട്ടിക്കമ്പുകൾ, സിഗരറ്റ് കുറ്റികൾ, കപ്പലണ്ടിത്തോട്, വളപ്പൊട്ടുകൾ, കാൽപ്പാടുകൾ, നടന്നതിന്റെയും ഓടിയതിന്റെയും പാടുകൾ. (ഓടുമ്പോൾ മുൻപാദം തൊടുന്ന സ്ഥലം അധികം കുഴിഞ്ഞാ മണ്ണ് തെറിച്ചു പോയതായോ കാണാം). ഇത്തരം സാഹചര്യത്തെളിവുകൾ വെച്ച് ഓരോരുത്തരും എത്തിച്ചേർന്ന നിഗമനങ്ങൾ പറയട്ടെ, മറ്റുള്ളവർക്ക് ന്യായങ്ങളെ ചോദ്യം ചെയ്യാം. (ഉദാ, സംഭവസ്ഥലത്ത്3പേർ ഉണ്ടായിരുന്നു. ഒരാൾ പുകവലിക്കുന്ന ശീലക്കാരനായിരുന്നു. ഒരാൾ സ്ത്രീയായിരുന്നു. പിടിവലി നടന്ന ലക്ഷണമുണ്ട്. കടല കൊറിച്ചിട്ടുണ്ട്. ഒരാൾ ഓടിപ്പോയിട്ടുണ്ട്. വിവിധയിനം സാഹചര്യങ്ങൾ സൃഷ്ടിച്ച് വ്യാഖ്യാനിക്കാൻ അവസരം നൽകുക. (അടുപ്പ്, ചാരം, പച്ചക്കറി കഷ്ണങ്ങൾ, പട്ടിയുടെ കാൽപാടുകൾ, മീൻ മുള്ള്, തുണിക്കഷ്ണങ്ങൾ... മുതലായവ).\nകുട്ടികൾ വൃത്തത്തിൽ നിൽക്കുന്നു. മധ്യത്തിൽ ഒരു ബക്കറ്റ്. ഒരു റബ്ബർ പന്ത്, എറിഞ്ഞ് ബക്കറ്റിൽ നിർത്തണം. ബക്കറ്റ് പരന്നതായിരിക്കണം. അത് ഉയരത്തിൽ വെക്കുന്നതാണ് നല്ലത്. ദൂരെനിന്നെറിയുന്ന പന്ത് സ്വാഭാവികമായും തെറിച്ച് പോകും.\nഏത് നഗരം (പോസ്റ്റോഫീസ്)\nകുട്ടികൾ വട്ടത്തിലിരിക്കുന്നു. ഓരോ കുട്ടിയും ഓരോ നഗരത്തിന്റെ പേർ പറയുന്നു. ലീഡർ കൂട്ടത്തിൽ നിന്നൊരാളെ വിളിക്കുന്നു. നേരത്തെ പറഞ്ഞതിൽ നിന്ന് ഒരു പേർ പറയുന്നു. ആ നഗരത്തിന് മുന്നിൽ ചെന്നിരിക്കുന്നു. കുട്ടി രണ്ട് കൈയ്യും കമഴ്ത്തി തറയിൽ വെയ്ക്കുന്നു. നഗരത്തിന്റെ പേര് പറഞ്ഞ് കൈയ്യിൽ സീലടിക്കുന്നു. ശരിയെങ്കിൽ തിരിച്ചും സീലടിക്കുന്നു. ശരിയല്ലെങ്കിൽ തിരിഞ്ഞിരിക്കാൻ പറയും. തെറ്റാണെങ്കിൽ പുറത്ത് സീലടിക്കണം. വീണ്ടും മറ്റൊരാളുടെ മുന്നിൽ എത്തണം. മൂന്ന് പ്രാവശ്യം തെറ്റെങ്കിൽ കളിയിൽ നിന്നും പുറത്താകുന്നു. ശരിയെങ്കിൽ ശരിയായ പോസ്റ്റോഫീസിന്റെ പേരുള്ള കുട്ടി അടുത്ത ഊഴത്തിലേക്കുള്ള കത്തുമായി പോകണം.\nഎല്ലാ കുട്ടികളുടെയും പെരുവിരലിന്റെ അടയാളം ഓരോ കടലാസിൽ പാഡ്ഇങ്ക് ഉപയോഗിച്ച് രേഖപ്പെടുത്തുക. ഓരോ കുട്ടിക്കും ഓരോ കോഡ് നമ്പർ നൽകണം. ഈ കാർഡുകൾ നോക്കി കുട്ടികളുടെ വിരലുകൾ നിരീക്ഷിച്ച് കണ്ടുപിടിക്കണം. ശരിയുത്തരത്തിന് 100 പോയിന്റ്.\nകുട്ടികൾ സംഘങ്ങളായി കടലിൽ കപ്പൽ യാത്ര നടത്തുന്നു. പെട്ടെന്ന് കാറ്റും കോളും വന്നു. കപ്പൽ മറിഞ്ഞു. കുട്ടികൾ അടുത്തുള്ള ദ്വീപിലേക്ക് രക്ഷപ്പെടുന്നു. ദ്വീപിൽ ചെടികളോ, വെള്ളമോ, ജീവജാലങ്ങളോ ഒന്നുമില്ല. ഉണങ്ങിയ മണൽ മാത്രം. ആൾത്താമസവുമില്ല. ദൂരെ കപ്പലിലെ സാധനങ്ങൾ കടലിൽ താണുക്കൊണ്ടിരിക്കുന്നു. ഓരോ ഗ്രൂപ്പിൽ നിന്നും ഓരോരുത്തരായി നീന്തി ച്ചെന്ന് ഓ രോ സാ ധ ന ങ്ങ ൾ രക്ഷപ്പെടുത്തിക്കൊണ്ടുവരണം. (സാധനങ്ങളുടെ പേരെഴുതിയ, കാർഡുകൾ കുട്ടികൾക്ക് വായിക്കത്തക്ക വണ്ണം നിരത്തിയിടണം. ഉദാ. 10 കിലോ പഞ്ചസാര, ആറ് മാസം പ്രായമായ കുട്ടി, കോഴി, ആപ്പിൾ, ടി.വി., സിഗരറ്റ്, അരി, സോപ്പ്, 10 ലക്ഷം രൂപയ്ക്കുള്ള മദ്യം, പാൽ, വെണ്ണ, നെൽവിത്ത്, രണ്ടുകാലുമില്ലാത്ത യുവാവ്, കറവപ്പശു, പശുക്കുട്ടി, അന്ധവൃദ്ധൻ, സാരി, സ്വർണ്ണമാല... തുടങ്ങിയവ). ഓരോ കുട്ടിയും ഓരോ സാധനം കൊണ്ടുവന്ന് കഴിഞ്ഞശേഷം അവർ കൊണ്ടുവന്നവയെക്കുറിച്ച് ചർച്ച ചെയ്യണം. എന്തുക്കൊണ്ട്, മുൻഗണനാക്രമം, ഉപയോഗക്ഷമത, ജീവകാരുണ്യപരം എന്ന് തുടങ്ങിയ സൂചനകൾ വച്ച് കൊണ്ട് പരസ്പരം കുട്ടികൾ ചർച്ച ചെയ്യട്ടെ. ആവശ്യമെങ്കിൽ മുൻഗണനാക്രമത്തിൽ പോയിന്റുകൾ നൽകാം. (ആറ് മാസം പ്രായമുള്ള കുട്ടി 1000 പോയിന്റ്, അരി രണ്ട് പോയിന്റ്, മദ്യം നെഗറ്റീവ് പോയിന്റ്).\nഈ കളിയിൽ കൂടി സഹജീവി സ്നേഹം, ശാസ്ത്രത്തിന്റെ നേട്ടങ്ങൾ, പ്രാഥമികാവശ്യങ്ങൾ, അന്യവസ്തുക്കൾ, അനാവശ്യ വസ്തുക്കൾ, ആഡംബ ര വസ്തുക്കൾ തുടങ്ങിയ വിവിധ വിഷയങ്ങളിലേയ്ക്ക് ചർച്ച തിരിച്ചു വിടാം. കുട്ടികൾ തന്നെയാണ് പരസ്പരം ചർച്ചയിൽ ചോദ്യങ്ങൾ ഉന്നയിക്കുന്നതും മറുപടി തയ്യാറാക്കേണ്ടതും.\nകളിക്കാരുടെ കണ്ണ് കെട്ടുന്നു. മധ്യത്തിൽ ഒരു ബക്കറ്റ് വെള്ളം. നാലഞ്ച് കപ്പുകൾ അടുത്തുവെയ്ക്കുക. നേതാവിന്റെയും കണ്ണുകെട്ടിയിരിക്കണം. നേതാവ് ഒരു കപ്പ് വെള്ളം കൊണ്ടുവരുവാൻ ആവശ്യപ്പെടുന്നു. കപ്പ് തപ്പിയെടുത്ത് ബക്കറ്റിൽ നിന്ന് വെള്ളം മുക്കിക്കൊണ്ടുവരുന്നു. വഴിയിൽ അയാളെ ആരെങ്കിലും തൊട്ടാൽ കപ്പ് അയാൾക്ക് കൈമാറണം. ലീഡർ ഇടയ്ക്കിടെ സ്ഥലം മാറിക്കൊണ്ടിരിക്കണം. ലീഡർ തന്റെ സ്ഥാനം ശബ്ദം കൊണ്ട് അറിയിക്കണം. ലീഡർക്ക് വെള്ളം കൊടുക്കുന്നയാളാണ് വിജയി.\n"https://wiki.kssp.in/index.php?title=കളിവേള&oldid=8764" എന്ന താളിൽനിന്ന് ശേഖരിച്ചത്\nഈ താൾ അവസാനം തിരുത്തപ്പെട്ടത്: 11:25, 29 ഓഗസ്റ്റ് 2020.


ശ്രീകാന്ത് കിഡംബി ഇന്ത്യൻ ബാഡ്മിന്റൺ താരമാണ്. ലോക ബാഡ്മിനനിൽ ഒന്നാം സ്ഥാനത്തെത്തി( ഏപ്പ്രിൽ 2018). 2014ൽ ചൈന ഓപ്പൺ സൂപ്പർ സീരീസ് പ്രീമിയർ 21–19 21–17 എന്ന സ്കോറിൽ ഫൈനലിൽ ജയിച്ച് ഒരു സൂപ്പർ സീരീസ് പ്രീമിയർ പുരുഷന്മാരുടെ ടൈറ്റിൽ നേടിയ ആദ്യ ഇന്ത്യക്കാരനായി. ലിൻ ഡാൻയെയാണ് അദ്ദേഹം പരാജയപ്പെടുത്തിയത്. ഹൈദ്രാബാദിലെ ഗോപീചന്ദ് ബാഡ്‌മിന്റൺ അക്കാദമിയിലാണ് പരിശീലനം നേടുന്നത്. ലി-നിങും അദ്ദേഹത്തെ സ്പോൺസർ ചെയ്യുന്നു. Li-Ning.. അർജ്ജുന പുരസ്കാര ജേതാവാണ്. 2018 കോമൻവെൽത്ത് ഗെയിംസിൽ മലേഷ്യയുടെ ലീ ചോൻഗ് വൈയെ പരാജയപെടുത്തി ലോക ഒന്നാം നമ്പറായി.\n(1993-02-07)7ഫെബ്രുവരി 1993 (29 വയസ്സ്)\n1.78 മീ (5 അടി 10 ഇഞ്ച്)\n↑ "BWF content". ശേഖരിച്ചത് 13 ഡിസംബർ 2015. [പ്രവർത്തിക്കാത്ത കണ്ണി]\n↑ 2.0 2.1 "Badminton World Federation". മൂലതാളിൽ നിന്നും3മാർച്ച് 2016-ന് ആർക്കൈവ് ചെയ്തത്. ശേഖരിച്ചത് 13 ഡിസംബർ 2015.\n↑ "Saina Nehwal, Kidambi Srikanth Win China Open Titles". മൂലതാളിൽ നിന്നും4മാർച്ച് 2016-ന് ആർക്കൈവ് ചെയ്തത്. ശേഖരിച്ചത് 15 ഓഗസ്റ്റ് 2016.\n↑ "Maldives International Challenge 2012". മൂലതാളിൽ നിന്നും 20 ഓഗസ്റ്റ് 2016-ന് ആർക്കൈവ് ചെയ്തത്. ശേഖരിച്ചത് 15 ഓഗസ്റ്റ് 2016.\n"https://ml.wikipedia.org/w/index.php?title=ശ്രീകാന്ത്_കിഡംബി&oldid=3657331" എന്ന താളിൽനിന്ന് ശേഖരിച്ചത്\nഅവസാനം പുതുക്കപ്പെട്ട ദിവസം:3സെപ്റ്റംബർ 2021, സമയം: 03:50\nഈ താൾ അവസാനം തിരുത്തപ്പെട്ടത്: 03:50,3സെപ്റ്റംബർ 2021.


Sachy's Wife Siji Opens Up Anarkali Movie Was A Resemblance Of Their Life, പ്രണയ വിവാഹം, സൗഹൃദം വിവാഹത്തിലേയ്ക്ക് എത്തിയതിനെ കുറിച്ച് ഭാര്യ സിജി - Malayalam Filmibeat\nNews കാര്‍ഗില് വിജയ് ദിവസ്: ധീര സൈനികരുടെ ഓര്‍മ്മ പുതുക്കി രാജ്യം, രാഷ്ട്രപതി രാംനാഥ് കോവിന്ദ് കാര്‍ഗിലിലെത്തും\n| Updated: Friday, June 18, 2021, 17:09 [IST]\nസിനിമാ ലോകവും പ്രേക്ഷകരും ഏറെ വേദനയോടെ ഓർമിക്കുന്ന വിയോഗമാണ് സച്ചിയുടേത്. ഇന്നും പ്രേക്ഷകർക്കും സുഹൃത്തുക്കൾക്കും അദ്ദേഹത്തിന്റെ വിയോഗം പൂർണ്ണമായി ഉൾക്കൊള്ളാൻ സാധിച്ചിട്ടില്ല. പലപ്പോഴും അത് വ്യക്തമാക്കിയിട്ടുമുണ്ട്. മനസ് നിറയെ കഥകളുമായി നടന്നിരുന്ന എഴുത്തുകാരനായിരുന്നു സച്ചി. ചെയ്യാൻ നിരവധി കഥകൾ ബാക്കിയാക്കിയാണ് അദ്ദേഹം യാത്രയായിരിക്കുന്നത്.\nഗ്ലാമറസ് ലുക്കിൽ സെൽഫി എടുത്ത് നടി, ചിത്രം കാണൂ\nജൂൺ 18 നാണ് സച്ചിയുടെ ഒന്നാം ചരമവാർഷികമാണ്. ഇപ്പോഴിത സച്ചിയെ കുറിച്ചുള്ള ഓർമ പങ്കുവെച്ച് ഭാര്യ സിജി. സച്ചിയുടെ ഏറ്റവും അടുത്ത സുഹൃത്ത് കൂടിയായിരുന്നു സിജി. ഇപ്പോഴിത സച്ചി എന്ന സുഹൃത്തിനെ കുറിച്ചും തങ്ങളുടെ പ്രണയത്ത കുറിച്ചുമെല്ലാം മനസ്സ് തുറക്കുകയാണ്. മനോരമയ്ക്ക് നൽകിയ അഭിമുഖത്തിലാണ് സച്ചിയെ കുറിച്ച് ഭാര്യ വാചാലയായത്.\nസച്ചി ഏറ്റവും അടുത്ത ആളുകളോട് ഒരുപാട് സംസാരിക്കും. എന്നാൽ ഒരു അപരിചിതനായ വ്യക്തിയോട് സച്ചിയ്ക്ക് സംസാരിക്കാൻ നല്ല ബുദ്ധിമുട്ടായിരുന്നു. എനിക്കും അങ്ങനെ തന്നെയായിരുന്നു. ശരിക്കും വിമത സ്വരമായിരുന്നു സച്ചിയുടേത്. തങ്ങൾക്ക് സംസരിക്കാൻ ഒരുപാട് വിഷയങ്ങളുണ്ടായിരുന്നു. ശരിക്കും സുഹൃത്തുക്കളായിരുന്നു. അതാണ് പിന്നീട് പ്രണയത്തിലേയ്ക്കും വിവാഹത്തിലേയ്ക്കും നയിച്ചത്.\n2015 ന് ശേഷമുള്ള സച്ചിയുടെ സിനിമകളാണ് ഞാൻ കണ്ടിട്ടുള്ളത്. പിന്നീട് അദ്ദേഹത്തിന്റെ പ്രതിഭ മനസ്സിലാക്കിയതിന് ശേഷം ഞാൻ സച്ചിയോട് പറഞ്ഞിരുന്നു, ഇങ്ങനെയല്ല നിന്റെ സിനിമ വരേണ്ടത്, ഇതല്ലയെന്ന്. അപ്പോൾ സച്ചി തന്നെ പറയുമായിരുന്നു ഇതല്ല എന്റെ സിനിമയെന്ന് എനിക്ക് അറിയാം. എന്നാൽ കച്ചവട സിനിമയുടെ ഭാഗമായി നിന്നാൽ മാത്രമേ സിനിമയിൽ വളരാൻ സാധിക്കുകയുള്ളൂ. നമ്മൾ സ്വന്തമായി സിനിമ എടുക്കുന്ന കാലത്ത് എന്റെ ഇഷ്ടത്തിന് സിനിമ ചെയ്യുമെന്ന്.അതിന്റെ ഒരു തുടക്കമായിരുന്നു അയ്യപ്പനും കോശിയും.\nതാൻ പറയുന്ന നിർദ്ദേശങ്ങൾ സച്ചി കേൾക്കുമായിരുന്നു. അയ്യപ്പനും കോശിയും സിനിമ എഴുതുമ്പോൾ ഓരോ സീനുകൾ എഴുതി കഴിയുമ്പോഴും സച്ചി വിളിക്കുമായിരുന്നു. ആ സീനിനെ കുറിച്ച് പറയുമായിരുന്നു. താൻ പറയുന്ന നിർദ്ദേശങ്ങൾ കേൾക്കാറുണ്ട് . അതുപോലെ ശരിയാണെങ്കിൽ അംഗീകരിക്കാറുമുണ്ട്. അത്തരത്തിലുളള ചില മാറ്റങ്ങൾ അദ്ദേഹം എഴുത്തിയിരുന്നു. അനാർക്കലി ചിത്രത്തിലെ ക്ലൈമാക്സിൽ ആദ്യം ചിന്തിച്ചത് പൃഥ്വിരാജിന്റെ കഥാപാത്രം മരിക്കുന്നതായിട്ടായിരുന്നു. അതിൽ താനൊരു നിർദ്ദേശം പറഞ്ഞിരുന്നു. ജീവിപ്പിക്കുന്നതല്ലേ നല്ലത് ആളുകൾ അവർ ഒന്നിച്ച് ജീവിക്കുന്ന സന്തോഷത്തിൽ പോട്ടെ എന്ന് പറഞ്ഞിരുന്നു. സച്ചി ചെയ്തതിൽ ഏറ്റവും ഇഷ്ടപ്പെട്ട ചിത്രം അയ്യപ്പനും കോശിയുമാണ്.\nതൂവാനത്തമ്പികൾ എന്ന ചിത്രം ചെയ്യണമെന്ന് അദ്ദേഹത്തിന് വലിയ ആഗ്രഹമായിരുന്നു. സച്ചിയുടെ ഓപ്പറേഷന് ഓരാഴ്ച മുൻപായിരുന്നു ഞാൻ തൂവാനത്തുമ്പികൾ കാണുന്നത്. സച്ചിയും മകനും മുറിയിൽ എന്നെ പൂട്ടിയിട്ടാണ് സിനിമ കാണിക്കുന്നത്. അതിന് ശേഷം രാജുവിന സിനിമ ചെയ്യാൻ ആഗ്രഹമുണ്ടെന്ന് പറഞ്ഞ് ഒരു മെസേജ് അയച്ചിരുന്നു. കുറച്ച് കഴിഞ്ഞ് പൃഥ്വി തിരിച്ച് വിളിച്ച് ചെയ്യാമെന്നും പറഞ്ഞിരുന്നു. വളരെ കെയറിങ്ങ് ആയിട്ടുള്ള ഭാർത്താവ് ആണ സച്ചി. അദ്ദേഹം എല്ലാകാര്യവും ഓർമിച്ചിരുന്ന് ചെയ്യാറുണ്ട്. അട്ടപ്പാടിയിൽ ഷൂട്ടിംഗ് നടക്കുന്ന സമയത്തായിരുന്നു തന്റെ പിറന്നാൾ. അന്ന് സർപ്രൈസായി വീട്ടിലെത്തി പിറന്നാൾ ആഘോഷിച്ചിരുന്നു.\nMORE SACHY NEWS\nസച്ചി ഇത് നിനക്ക് വേണ്ടി, വിലായത്ത് ബുദ്ധയുമായി പൃഥ്വിരാജും ടീമും\nസച്ചിയെ കുറിച്ച് വികാരഭരിതയായി കണ്ണമ്മ, അയ്യപ്പനും കോശിയും വാര്‍ഷികത്തില് ഗൗരി നന്ദയുടെ കുറിപ്പ്\nപൃഥ്വിരാജിന് ഇപ്പോഴും സങ്കടമുണ്ട്! കണ്ണ് നിറഞ്ഞ്, വാക്കുകള് ഇടറി ആ വേദനയെക്കുറിച്ച് പറഞ്ഞ് താരം!\nസച്ചിയുടെ ചിതാഭസ്മം പുഴയിലൊഴുക്കി; വിങ്ങലോടെ, സ്‌നേഹത്തോടെ പൃഥ്വിയുടെ ട്വീറ്റ്\nകിലുക്കാം പെട്ടി എന്നുള്ള വിളി മറക്കാനാവില്ല സച്ചിയേട്ടാ... ഓർമ പങ്കുവെച്ച് മിയ\nRead more about: sachy സച്ചി\nSachy's Wife Siji Opens Up Anarkali Movie Was A Resemblance Of Their Life


പേരിന് മുന്നിൽ ഡോക്ടർ എന്ന് ചേർത്ത് മരുന്നിന്റെ ഗുണങ്ങൾ വിവരിക്കുന്ന നിരവധി വോയിസ് മെസേജുകളാണ് വാട്സ്ആപ്പ് വഴി സാധാരണക്കാർക്കിടയിൽ പരക്കുന്നത്\n01 Apr, 2020 at 07:33 AM\nഒരിടത്ത് നിന്ന് മറ്റൊരിടത്തേക്ക് വ്യാപിച്ച് മനുഷ്യരെ ഭീതിലാക്കിയിരിക്കുകയാണ് കോവിഡ് 19 എന്ന മഹാമാരി. എങ്ങനെ ഇതിന് തടയിടുമെന്ന ചിന്തയിലാണ് വൈദ്യശാസ്ത്രം. നിരവധി പരീക്ഷണങ്ങൾ നടക്കുന്നു. അതിനിടെ, ചില മരുന്നുകൾ കോവിഡ് 19 പ്രതിരോധത്തിന് ഉപയോഗിക്കാമെന്ന് കണ്ടെത്തി. നമുക്ക് പരിചയമുള്ള മരുന്നുകൾ ആ ഗണത്തിൽപെടുന്നുണ്ട്.\nമലേറിയ, പ്രിമറ്റോയിഡ് ആർത്രൈറ്റിസ് എന്നീ രോഗങ്ങൾക്ക് ഡോക്ടർമാർ നിർദേശിക്കുന്ന എച്ച്.സി.ക്യു എന്ന ചുരുക്കപ്പേരിൽ അറിയപ്പെടുന്ന ഹൈഡ്രോക്സി ക്ലോറോകിൻ (hydroxycloroqine) കോവിഡ് 19 പ്രതിരോധത്തിന് ഉപയോഗിക്കാമെന്ന് കണ്ടെത്തിയിരിക്കുന്നു. ആ വിവരം പുറത്തുവന്നതോടെ കോവിഡ് വരാതിരിക്കാൻ എച്ച്സിക്യു ഗുളിക കഴിക്കൂവെന്ന പ്രചാരണം നാടുനീളെ നടക്കുകയാണ്.\nപേരിന് മുന്നിൽ ഡോക്ടർ എന്ന് ചേർത്ത് മരുന്നിന്റെ ഗുണങ്ങൾ വിവരിക്കുന്ന നിരവധി വോയിസ് മെസേജുകളാണ് വാട്സ്ആപ്പ് വഴി സാധാരണക്കാർക്കിടയിൽ പരക്കുന്നത്. പലരും അത് വിശ്വസിച്ച് മറ്റുള്ളവർക്ക് മെസേജ് ഫോർവേഡ് ചെയ്യുന്നു. കുറച്ച് ദിവസങ്ങളായി കറങ്ങി നടക്കുകയാണ് ഈ കോവിഡ് പ്രതിരോധ മരുന്ന്. യഥാർത്ഥത്തിൽ ആരാണ് ഈ മരുന്ന് കഴിക്കേണ്ടത്? എന്താണ് ഈ മരുന്ന് കൊണ്ടുള്ള പ്രയോജനം? ഇതൊന്നും വകവെക്കാതെ മോഡേൺ മെഡിസിന്റെ ദൂഷ്യവശങ്ങളെ കുറിച്ച് അബദ്ധങ്ങളും അർദ്ധസത്യങ്ങളും പറഞ്ഞുകൊണ്ടിരിക്കുന്നവരെല്ലാം മുന്‍പിന് ആലോചിക്കാതെ മരുന്ന് വാങ്ങിക്കഴിക്കുകയാണ്.\nഹൈഡ്രോക്സി ക്ലോറോകിൻ മരുന്നിന് കൊവിഡ് 19 മൂലമുണ്ടാകുന്ന ന്യുമോണിയയുടെ കാഠിന്യം കുറക്കാനാകും. അതുകൊണ്ടാണ് ആ മരുന്ന് പ്രതിരോധത്തിനായി ഉപയോഗിക്കാമെന്ന് പറയുന്നത്. ആരൊക്കെയാണ് ഈ മരുന്ന് കഴിക്കേണ്ടത്? കൊവിഡ് 19 ലക്ഷണങ്ങൾ സംശയിക്കുന്നതായി കണ്ടെത്തിയ രോഗികൾ, അവരെ ചികിത്സിക്കുന്ന ഡോക്ടർമാർ, അടുത്തിടപഴകുന്നവരൊക്കെയാണ് ഇത് കഴിക്കേണ്ടത്.\nഏതായാലും രോഗികളെ പരിചരിക്കുന്നതും ചികിത്സിക്കുന്നതും ആശുപത്രികളിലാണല്ലോ. അപ്പോൾ എന്തിന് പൊതുജനങ്ങൾ കഴിക്കണം ? ഡോക്ടർ നിർദേശിക്കാതെ, ഡോക്ടറുടെ കുറിപ്പടിയില്ലാതെ ഒരു മരുന്നും കഴിക്കരുതെന്നാണല്ലോ ആരോഗ്യവിദഗ്ധരുടെ നിർദേശം. അതു തന്നെയാണ് എച്ച് സി ക്യുവിഡന്റെ കാര്യത്തിലുമുള്ളത്.\nകോവിഡ് 19 പ്രതിരോധത്തിനായി എല്ലാവരും ഈ മരുന്ന് കഴിക്കാൻ തുടങ്ങിയാൽ എന്താവും അവസ്ഥ! മരുന്നിന്റെ ദൂഷ്യഫലം മൂലമുണ്ടാകുന്ന അപകടങ്ങൾ, നമുക്കുള്ള മറ്റു രോഗങ്ങൾ കൂടാം എന്നുള്ളതാണ്. അപകടം വിളിച്ചുവരുത്തുന്ന ഗതികേട് വരുത്തരുത്. ആളുകൾ വ്യാപകമായി വാങ്ങിയാൽ ഈ മരുന്ന് ഉപയോഗിക്കുന്ന രോഗികൾ കഷ്ടത്തിലാകും. ലോക്ക്ഡൌൺ കാലത്ത് മരുന്ന് ക്ഷാമം വരും.\nചുരുക്കിപ്പറഞ്ഞാല്, എച്ച്സിക്യു എന്ന് വിളിക്കുന്ന ഹൈഡ്രോക്സി ക്ലോറോകിൻ ആരും വെറുതെ വാങ്ങിക്കഴിക്കല്ലേ. കോവിഡ് പ്രതിരോധം ആദ്യമായും അവസാനമായും നമ്മുടെ കയ്യിലാണ്. ആരോഗ്യ വകുപ്പിന്റെ നിർദേശങ്ങൾ പാലിക്കൂ... തുരത്താം മഹാമാരിയെ...\nവിവരങ്ങൾക്ക് കടപ്പാട്: ഡോ. സുൽഫി നൂഹു\nഐ.എം.എ സംസ്ഥാന വൈസ് പ്രസിഡന്റ്\nmedicinecovid 19Covidcovid medicine


ടാറ്റ എച്ച്5എക്‌സിന് ഹൈബ്രിഡ് പവര്‍ട്രെയ്ന് നല്‍കും - FUTURE KERALA - Daily on Business Economy and Society\nby എഫ് കെ ഓട്ടോ\t,\t10 June 2018\nതുടക്കത്തില് 2.0 ലിറ്റര് ഡീസല് എന്‍ജിന് നല്‍കി വാഹനം വിപണിയില് അവതരിപ്പിക്കും\nന്യൂഡെല്‍ഹി : ടാറ്റ മോട്ടോഴ്‌സ് തങ്ങളുടെ എച്ച്5എക്‌സ് എസ്‌യുവിയില് ഹൈബ്രിഡ് പവര്‍ട്രെയ്ന് നല്‍കും. തുടക്കത്തില് 2.0 ലിറ്റര് ഡീസല് എന്‍ജിന് നല്‍കിയായിരിക്കും വാഹനം വിപണിയില് അവതരിപ്പിക്കുന്നത്. പിന്നീട് ഹൈബ്രിഡ് വേരിയന്റ് പുറത്തിറക്കും. കോര്‍പ്പറേറ്റ് ആവറേജ് ഫ്യൂവല് ഇക്കോണമി (കഫേ) മാനദണ്ഡങ്ങള് ഹൈബ്രിഡ്, ഇലക്ട്രിക് വാഹനങ്ങള് പുറത്തിറക്കുന്നത് അനിവാര്യമാക്കുന്നതായി ടാറ്റ മോട്ടോഴ്‌സ് സിടിഒ രാജേന്ദ്ര പേട്കര് പറഞ്ഞു.\nഓപ്റ്റിമല് മോഡുലാര് എഫിഷ്യന്റ് ഗ്ലോബല് അഡ്വാന്‍സ്ഡ് (ഒമേഗ) പ്ലാറ്റ്‌ഫോമിലാണ് എച്ച്5എക്‌സ് എസ്‌യുവി നിര്‍മ്മിക്കുന്നത്. ഇലക്ട്രിക് വാഹനത്തിനായി ഈ പ്ലാറ്റ്‌ഫോമില് മാറ്റം വരുത്താന് കഴിയും. ബാറ്ററി സാങ്കേതികവിദ്യയുമായി ബന്ധപ്പെട്ടും ടാറ്റ മോട്ടോഴ്‌സ് പ്രവര്‍ത്തിച്ചുവരുന്നു. പുണെയ്ക്കു സമീപം ചാകണിലെ പ്ലാന്റിലായിരിക്കും എച്ച്5എക്‌സ് എസ്‌യുവി നിര്‍മ്മിക്കുന്നത്.\nഎച്ച്5എക്‌സിന്റെ പ്രൊഡക്ഷന് വേര്‍ഷന് അടുത്ത വര്‍ഷം പുറത്തിറക്കുമെന്നാണ് പ്രതീക്ഷിക്കുന്നത്\nഎച്ച്5എക്‌സിന്റെ പ്രൊഡക്ഷന് വേര്‍ഷന് അടുത്ത വര്‍ഷം പുറത്തിറക്കുമെന്നാണ് പ്രതീക്ഷിക്കുന്നത്. കണ്‍സെപ്റ്റിനോട് നീതി പുലര്‍ത്തുന്നതായിരിക്കും പ്രൊഡക്ഷന് വേര്‍ഷന്റെ ഡിസൈന്. വില പരിഗണിക്കുമ്പോള്, ടാറ്റ എച്ച്5എക്‌സിന്റെ താഴ്ന്ന വേരിയന്റുകള് ഹ്യുണ്ടായ് ക്രെറ്റയുമായും ഉയര്‍ന്ന വേരിയന്റുകള് ജീപ്പ് കോംപസുമായും മത്സരിക്കും.5സീറ്റ്,7സീറ്റ് കോണ്‍ഫിഗറേഷനുകളില് എസ്‌യുവി ലഭിക്കും.\nTags:\tTATA H5X COULD GET HYBRID POWERTRAIN\nഡാറ്റ്‌സണ് റെഡി-ഗോ 1.0 ലിറ്റര് എഎംടിയുടെ പ്രീ-ബുക്കിംഗ് ആരംഭിച്ചു\nവാഹന നിര്‍മ്മാതാക്കള്‍ക്ക് ആഘോഷിക്കാന് വക നല്‍കി ഈ ഉത്സവ സീസണ്\nജാവ 350 സ്‌പെഷല് ; ഈ യൂറോപ്യന് ഇന്ത്യയില് വരും


വാടകഗര്‍ഭപാത്ര നിയന്ത്രണ ബില് ലോക്‌സഭ പാസാക്കി - Janayugom Online\nBy: Web Desk | Thursday 20 December 2018 12:14 PM IST\nന്യൂഡല്‍ഹി: പ്രതിഫലംപറ്റിയുള്ള വാടകഗര്‍ഭധാരണം പൂര്‍ണമായി നിരോധിക്കുന്നതിനുള്ള വാടകഗര്‍ഭപാത്ര നിയന്ത്രണ ബില് 2016 ലോക്‌സഭ പാസാക്കി. ഗര്‍ഭകാലത്തും പ്രസവത്തിനും ചെലവാകുന്ന തുകയോ ഇൻഷുറൻസോ അല്ലാതെ പ്രതിഫലമോ പാരിതോഷികങ്ങളോ വാങ്ങാന് പാടില്ല. ഗര്‍ഭപാത്രം വാടകയ്ക്ക് നല്‍കുന്നത് പരോപകാരാര്‍ഥമുള്ള പ്രവൃത്തിയല്ലെന്നാണ് ബില്ലില് വിശേഷിപ്പിക്കുന്നത്. 2009 ൽ ആരംഭിച്ചതാണ് ‘സറോഗസി’ അഥവാ വാടകഗർഭപാത്രമുപയോഗിക്കലിനെതിരെയുള്ള ചർച്ചകൾ.\nപല വിദേശ രാജ്യങ്ങളും ഈ വിഷയത്തിൽ ശക്തമായ നിയമം നിർമ്മിച്ചിട്ടുണ്ട്. നിയമത്തിന്‍റെ അഭാവത്തില് കുറഞ്ഞ ചെലവില് വാടകഗര്‍ഭപാത്രം ലഭിക്കുന്ന നാടെന്ന പ്രചാരണം ഇന്ത്യയെ ചൂഷണകേന്ദ്രമാക്കി മാറ്റിയിരുന്നുവെന്ന് ആരോഗ്യമന്ത്രി ജെ.പി. നഡ്ഡ സഭയില് പറഞ്ഞു. ഇതിനായി വിദേശികള് വന്‍തോതില് ഇങ്ങോട്ടെത്തുന്നു. ഇതിന്‍റെ പേരില് രാജ്യത്തെ സ്ത്രീകള് നേരിടുന്ന അനീതികള് അവസാനിപ്പിക്കാന് ബില്ലിലെ വ്യവസ്ഥകള് ഉപകരിക്കുമെന്നും മന്ത്രി പറഞ്ഞു.\nനിയമപരമായി അഞ്ചോ അതിലധികമോ വര്‍ഷം വിവാഹിതരായി കഴിയുന്ന കുട്ടിയില്ലാത്ത ദമ്പ തിമാര്‍ക്ക് അടുത്ത ബന്ധുവില്‍നിന്ന് വാടകഗര്‍ഭപാത്രം സ്വീകരിക്കാം. ഇങ്ങനെ ജനിക്കുന്ന കുട്ടിയെ നിയമപരമായ കുഞ്ഞായി പരിഗണിക്കും.\nവിവാഹിതരല്ലാത്ത പങ്കാളികള് (ലിവ് ഇന്), പങ്കാളി മരിച്ചവര്, വിവാഹമോചിതര്, ഏകരക്ഷിതാക്കള്, സ്വവര്‍ഗ പങ്കാളികള് എന്നിവര്‍ക്ക് വാടകയ്ക്ക് ഗര്‍ഭപാത്രം സ്വീകരിക്കാന് അനുമതിയില്ല.\nഗര്‍ഭപാത്രത്തിനായി അടുത്ത ബന്ധുവിനെ മാത്രമേ ആശ്രയിക്കാവൂ. അടുത്ത ബന്ധുക്കള് ഇല്ലാത്തവര്‍ക്കും ബന്ധുക്കള് തയ്യാറാകാത്തവര്‍ക്കും സ്വീകരിക്കാനാവില്ല. ബന്ധുക്കളെ ആശ്രയിക്കുന്നതുവഴി ഈ രംഗത്തുള്ള ചൂഷണം ഒഴിവാക്കാനാകും.\nഗര്‍ഭപാത്രം വാടകയ്ക്കുനല്‍കുന്ന സ്ത്രീ വിവാഹിതയും അമ്മയുമായിരിക്കണം. ഒരാള്‍ക്ക് ഒരുതവണയേ ഗര്‍ഭപാത്രം നല്‍കാനാവൂ.\nപ്രവാസി ഇന്ത്യന് വനിതകള്‍ക്കും വിദേശികള്‍ക്കും അനുമതിയില്ല. എന്നാല് ഇന്ത്യന് പൗരത്വമുള്ള പ്രവാസി ദമ്പതിമാര്‍ക്ക് ഇന്ത്യയില്‍നിന്ന് വാടക ഗര്‍ഭപാത്രം സ്വീകരിക്കാം. ദേശീയസംസ്ഥാന തലങ്ങളില് വാടക ഗര്‍ഭപാത്ര ബോര്‍ഡ് രൂപവത്കരിക്കണം.\nനല്‍കുന്നയാള്‍ക്കും സ്വീകരിക്കുന്ന ദമ്പതിമാര്‍ക്കും യോഗ്യതാ സര്‍ട്ടിഫിക്കറ്റ് നിര്‍ബന്ധമാണ്. ദുരുപയോഗം ചെയ്താല് കനത്തശിക്ഷ ലഭിക്കും.\nബില് ഈ സമ്മേളനത്തില്‍തന്നെ രാജ്യസഭയുടെ പരിഗണനയ്ക്കുവരും. 2016 ല് ലോക്‌സഭയില് അവതരിപ്പിച്ച ബില്ലാണിത്. കഴിഞ്ഞവര്‍ഷം ഓഗസ്റ്റില് ബില്ലിലെ വ്യവസ്ഥകള് ഉദാരമാക്കാന് പാര്‍ലമെന്റ് സ്റ്റാന്‍ഡിങ് കമ്മിറ്റി ശുപാര്‍ശചെയ്തു.\nസാമ്പ്രദായിക കുടുംബസങ്കല്‍പ്പങ്ങളെ പിന്‍പറ്റിയുള്ള വ്യവസ്ഥകള് നീക്കുക, വിവാഹിതരല്ലാത്ത പങ്കാളികള്‍ക്കും വിവാഹമോചിതര്‍ക്കും വാടക ഗര്‍ഭപാത്രം സ്വീകരിക്കാനുള്ള അനുമതി നല്‍കുക, ജീവന്‍പോലും അപകടത്തിലാക്കി വാടകഗര്‍ഭധരാണത്തിനു തയ്യാറാകുന്ന സ്ത്രീകള്‍ക്ക് ഉചിതമായ പ്രതിഫലം നല്‍കുക എന്നിവയായിരുന്നു പ്രധാന ശുപാര്‍ശകള്. ഇവയൊന്നും പരിഗണിക്കപ്പെട്ടില്ല.\nബഹളത്തിനിടയിലും നീണ്ട ചര്‍ച്ചകള്‍ക്കൊടുവിലാണ് ബില് സഭ പാസാക്കിയത്.9എം.പി.മാരാണ് ലോക്‌സഭയില് നടന്ന ചര്‍ച്ചയില് പങ്കെടുത്തത്. ബില്ലന്‍റെ ഉദ്ദേശ്യശുദ്ധിയെ എല്ലാവരും പിന്തുണച്ചു.


Posted By: admin 202 Views0Comment amit shah\nകൊച്ചി: ബി.ജെ.പി ദേശീയ അദ്ധ്യക്ഷന് അമിത് ഷാ നാളെ കൊച്ചിയിലെത്തും. വടക്കേ ഇന്ത്യന് സംസ്ഥാനങ്ങളിലെ കുതിപ്പ് കേരളത്തിലും നേടുകയാണ് മൂന്നു ദിവസത്തെ സന്ദര്‍ശനത്തിന്റെ ലക്ഷ്യം. 2014 ലെ തദ്ദേശ തിരഞ്ഞെടുപ്പില് നേടിയ അഞ്ചു ശതമാനം വോട്ട് പാര്‍ലമെന്റ് തിരഞ്ഞെടുപ്പില് 10 ആയും കഴിഞ്ഞ നിയമസഭാ തിരഞ്ഞെടുപ്പില് 16 ശതമാനമായും വര്‍ദ്ധിപ്പിക്കാന് കഴിഞ്ഞു.\nനിയമസഭാ തിരഞ്ഞെടുപ്പില് ഒന്നിലേറെ സീറ്റുകളില് രണ്ടാം സ്ഥാനവും നേടി. അടുത്ത പാര്‍ലമെന്റ് തിരഞ്ഞെടുപ്പില് നിര്‍ണ്ണായക ശക്തിയായി മാറാനുള്ള കര്‍മ്മപദ്ധതികള്‍ക്ക് അമിത് ഷായുടെ വരവോടെ തുടക്കമാകും.\nകൊച്ചിയിലും തിരുവനന്തപുരത്തും അറിയപ്പെടുന്ന വ്യക്തികളുമായി അദ്ദേഹം കൂടിക്കാഴ്ച നടത്തും. പൊതുരംഗത്തും രാഷ്ട്രീയത്തിലും അറിയപ്പെടുന്ന ചിലര് പാര്‍ട്ടിയിലെത്തുമെന്ന് എച്ച്. രാജ പറഞ്ഞു. ക്ഷണിക്കപ്പെട്ടവരുടെ പേരുകള് വെളിപ്പെടുത്താന് വിസമ്മതിച്ച അദ്ദേഹം രണ്ടു ദിവസം കൂടി കാത്തിരിക്കൂവെന്നാണ് മാദ്ധ്യമപ്രവര്‍ത്തകരുടെ ചോദ്യത്തിന് മറുപടി നല്‍കിയത്.\nസഹോദരന് കുത്തേറ്റു മരിച്ച കേസില് അറസ്റ്റിലായ സഹോദരിയെ കോടതി റിമാന്‍ഡു ചെയ്തു.


മനസിൽ ഒരു കുട്ടിയുണ്ടോ? എങ്കിൽ ഈ സിനിമ നഷ്ടപ്പെടുത്തരുത്’; ഹൃദയം തൊടും ചിൽഡ്രൻ ഓഫ് ഹെവൻ | children of heaven shafi | cinema talkies shafi\nFriday 04 December 2020 06:57 PM IST\nഎന്റെ പ്രിയ സിനിമ-ഷാഫി (സംവിധായകൻ)\n‘ചിൽഡ്രൻ ഒാഫ് ഹെവൻ’ (1997)\nഎന്നാണ് സിനിമ കണ്ടു തുടങ്ങിയതെന്ന് എനിക്ക് കൃത്യമായി ഒാർമ്മയില്ല. എന്റെ ചേട്ടനും അമ്മാവനുമെല്ലാം സിനിമയുമായി ബന്ധപ്പെട്ടവരായതിനാൽ െചറിയ പ്രായം തൊട്ടേ സിനിമ എന്റെയും ജീവിതത്തിന്റെ ഭാഗമായി മാറി. വളരെ കുട്ടിയായിരിക്കുമ്പോഴേ ഞായറാഴ്ച ഞങ്ങൾ വീട്ടിലെല്ലാവരും കൂടി സിനിമ കാണാൻ പോകുമായിരുന്നു. സ്കൂളിൽ പഠിക്കുന്ന കാലത്ത് ജയന്റെ സിനിമകളോടായിരുന്നു കടുത്ത ആരാധന.\nമുഷിപ്പിക്കുന്ന ചില അവാർഡ് പടങ്ങളൊഴിച്ച് ബാക്കിയെല്ലാത്തരം സിനിമകളും ഞാൻ ആസ്വദിക്കാറുണ്ട്. ഭാഷയേതെന്നു വിവേചനമില്ലാതെ, ഹിറ്റാവുന്ന സിനിമകൾക്കൊപ്പം തന്നെ അക്കാദമി പരമായി ഏതെങ്കിലും രീതിയിൽ ശ്രദ്ധേയമായ സിനിമകളും കാണാതെ വിട്ടിട്ടില്ല. ഇവിടെ വരുന്ന ഹോളിവുഡ് സിനിമകൾ കുട്ടിക്കാലത്തേ തിയേറ്ററിൽ പോയി കാണുമായിരുന്നു. ഡിവിഡി വന്നതോടെ മിക്ക ലോകോത്തര സിനിമകളും കാണാൻ അവസരം ലഭിച്ചു. അവയെല്ലാം വിസ്മയത്തോടെയാണ് കണ്ടത്. ഞാൻ സംവിധാനം ചെയ്തിരിക്കുന്നത് കോമഡി ടച്ച് ഉള്ള സിനിമകളാണെങ്കിലും എന്റെ ഏറ്റവും പ്രിയ സിനിമകളെ കുറിച്ച് പറയുമ്പോൾ മനസ്സിലെത്തുന്നത് ലോകത്തിലെ എക്കാലത്തെയും മികച്ച വിഖ്യാത ചലച്ചിത്രങ്ങളാണ്. ‘ലൈഫ് ഈസ് ബ്യൂട്ടിഫുൾ’, ‘ഗ്ലൂമി സൺഡേ’ എന്നീ സിനിമകൾ എന്റെ ഇഷ്ട സിനിമകളുെട കൂട്ടത്തിൽ ഏറ്റവും മുന്നിൽ നിൽക്കുന്നു.\nപക്ഷേ, അക്കൂട്ടത്തിലെ പ്രിയപ്പെട്ട ചലച്ചിത്രമായി ഞാൻ പറയാനാശിക്കുന്നത് മനോഹരവും ഹൃദയത്തിൽ തൊടുന്നതുമായ മറ്റൊരു സിനിമയെ കുറിച്ചാണ്. ഇറാനിയൻ സംവിധായകൻ മജീദ് മജീദി സംവിധാനം ചെയ്ത ‘ചിൽഡ്രൻ ഒാഫ് ഹെവൻ’. വളരെ ലളിതമായ സിനിമ. രണ്ട് കുട്ടികൾ, നഷ്ടപ്പെട്ട ഒരു ജോഡി ഷൂസ്... ഇതിലൂടെ ലോകത്തെങ്ങുമുള്ള സാധാരണ മനുഷ്യരുടെ നിസ്സഹായമായ ജീവിതാവസ്ഥ വരച്ചിടുകയാണീ ലോകോത്തര ചലച്ചിത്രം. ഒപ്പം ജീവിതത്തെ പ്രതീക്ഷയോടെ നോക്കിക്കാണുകയുമാണ്.\n‘ചിൽഡ്രൻ ഒാഫ് ഹെവൻ’ കുട്ടികകളുെട കഥ പറയുന്ന സിനിമയാണെങ്കിലും എല്ലാവർക്കും ഈ ചലച്ചിത്രം ഹൃദ്യമായി ആസ്വദിക്കാനാവും. മനസ്സിൽ ഒരു കുട്ടിയുള്ള, ജീവിതത്തോട് പ്രതിപത്തിയുള്ള ആരെയും ഈ സിനിമ അഗാധമായി സ്പർശിക്കും. അതുപോെല, ഇറാനിയൻ സിനിമയാണെങ്കിൽ തന്നെയും ലോകത്തിന്റെ ഏതു കോണിലും ഉള്ളവർക്ക് ഈ സിനിമ വിവരിക്കുന്ന ജീവിത യാഥാർഥ്യങ്ങളെ അതേ തീവ്രതയോടെ ഉൾക്കൊള്ളാനാകും.\nബാല്യത്തിന്റെ നിഷ്കളങ്കതയുടെ കഥ\nഒരു സഹോദരന്റെയും സഹോദരിയുടെയും നിഷ്കളങ്ക സ്നേഹത്തിന്റെ കഥയാണ് ‘ചിൽഡ്രൻ ഒാഫ് ഹെവൻ’ വിവരിക്കുന്നത്. അലിയും സാറായും. ദാരിദ്ര്യവും ഇല്ലായ്മകളും അലട്ടുന്ന വീടിന്റെ ചുറ്റുപാടുകളിലും സ്നേഹവും നൈർമല്യവും അവരുടെ ഹൃദയ ബന്ധത്തെ ചേർത്തു വയ്ക്കുന്നു.\nടെഹ്റാനിൽ പാവങ്ങൾ താമസിക്കുന്ന പ്രദേശത്താണ് അവരുടെ വീട്. പള്ളിയിൽ വിതരണം ചെയ്യാനുള്ള പഞ്ചസാരക്കട്ടകൾ തയ്യാറാക്കുന്ന പണിയാണ് അലിയുെട ബാപ്പ കരീമിന്. ഇടയ്ക്ക് മറ്റു പണികൾക്കും പോകാറുണ്ട് അയാൾ. ഭാര്യയാകട്ടെ ശരീരത്തിനു സുഖമില്ലാതെ കിടക്കുകയാണ്. വീട്ടുജോലികളിലെല്ലാം അലിയും സാറയും സഹായിക്കുന്നു. വാടകക്കാരൻ വാടക നൽകാത്തതിന്റെ കാര്യത്തെ െചാല്ലി നിത്യവും പരാതിയാണ്. പച്ചക്കറിക്കടയിലും പറ്റു തീർക്കാനുണ്ട്. ഇങ്ങനെ ആകെ ബുദ്ധിമുട്ടിലാണ് ആ കുടുംബം. പക്ഷേ, സാമ്പത്തികമായ പരാധീനതകൾക്കിടയിലും സന്തോഷത്തിനും സ്നേഹത്തിനും മൂല്യങ്ങൾക്കും ആ വീട്ടിൽ കുറവില്ല.\nസാറായുെട പിങ്ക് നിറമുള്ള ഷൂസ് ചെരുപ്പുകുത്തിയുടെ അടുക്കൽ നിന്ന് തുന്നിച്ചിട്ട് അലി വാങ്ങുന്നിടത്താണ് സിനിമ തുടങ്ങുന്നത്. പിന്നീട് പച്ചക്കറിക്കടയിൽ ഉരുളക്കിഴങ്ങ് വാങ്ങാൻകയറവേ ഷൂസ് വച്ച പൊതി അലി അലസമായി വയ്ക്കുന്നു. അതിനിടെ, പഴയ സാധനങ്ങളൊക്കെ പെറുക്കാൻ വരുന്ന അന്ധനായ ആൾ ആ െപാതി കളയാൻ വച്ചതാണെന്ന് കരുതി എടുത്തുെകാണ്ട് പോകുകയാണ്. അനിയത്തിയുടെ ഷൂസ് നഷ്ടപ്പെട്ട അലി നിസ്സഹായതയും കുറ്റബോധവും കാരണം കരച്ചിലിന്റെ വക്കത്തെത്തുന്നു.\nവീട്ടിലെത്തവേ, താൻ ഷൂസ് നന്നാക്കി തിരിച്ചു കൊണ്ടു വരുന്നത് കാത്തിരുന്ന അനിയത്തിയോട് അവ നഷ്ടപ്പെട്ട കാര്യം പരുങ്ങലോടെയാണ് അലി പറയുന്നത്. ഇക്കാര്യം അച്ഛനമ്മമാരെ അറിയിക്കരുതെന്നും അവൻ അപേക്ഷിക്കുന്നു.. അലിയുെട വിഷമം കാണുന്ന സാറാ അതു സമ്മതിക്കുന്നു. പുതിയൊരു ഷൂസ് വാങ്ങാനുള്ള പണം അച്ഛന്റെ കൈയിൽ ഇല്ലെന്ന് രണ്ടുപേർക്കും അറിയാം. വീട്ടിലെ ബുദ്ധിമുട്ടുകളെ കുറിച്ച് കുട്ടികൾക്കു നല്ല ബോധ്യമുണ്ട്.\nഷൂസില്ലാതെ താൻ നാളെ എങ്ങനെ സ്കൂളിൽ പോകും. അതാണു സാറാ ആലോചിക്കുന്നത്.ഒടുവിൽ ഒരു പോംവഴി കണ്ടെത്തുന്നു. സാറായ്ക്ക് രാവിലെ ആണ് സ്കൂൾ. അലിയുെട സ്നീക്കേഴ്സ് ധരിച്ച് സാറാ രാവിലെ സ്കൂളിൽ പോകും. ഉച്ചയ്ക്ക് സ്കൂൾ വിട്ടയുടനെ വേഗം ഒാടി വഴിയിലെത്തണം. അവിടെ അലി കാത്തു നിൽക്കും. അലിയുടെ സ്കൂളിൽ ഉച്ച കഴിഞ്ഞുള്ള ക്ലാസ് ആണ്. അവൻ ആ ഷൂസ് ഇട്ട് വേഗം ഒാടി ക്ലാസിേലക്കു പോകണം. ഇങ്ങനെ വീട്ടിലുള്ള ഒരേയൊരു ക്യാൻവാസ് ഷൂ രണ്ടു പേരും കൂടി ഉപയോഗിക്കാൻ കുട്ടികൾ തമ്മിൽ ധാരണയിലെത്തുന്നു.\nസ്കൂളിലേക്കുള്ള റിലേ ഒാട്ടം\nപിന്നീട് അലിയുടെയും സാറായുടെയും സ്കൂളിൽ പോക്ക് ഒരു റിലേ ഒാട്ടം പോലെയാകുന്നു. ക്ലാസ് തീരാൻ ടീച്ചറുടെ വാച്ചിലേക്ക് നോക്കിയിരിക്കുന്ന സാറാ ക്ലാസ് തീരുന്നതോടെ ഒാട്ടം തുടങ്ങും... തെരുവിലെ വഴിയോരത്ത് അക്ഷമനായി കാത്തു നിൽക്കുകയാണ് അലി. അവിടുന്ന് സാറ തന്റെ കാലിലെ ഷൂസ് ഉൗരി അലിക്ക് കൊടുക്കും. അതിട്ട് അവൻ സ്കൂളിലേക്ക് ഒാട്ടപ്പാച്ചിലാണ്. പക്ഷേ, എത്ര വേഗം ഒാടിയാലും സ്കൂളിലെത്തുമ്പോൾ വൈകിയിരിക്കും. ഒരു ദിവസം സാറാ വേഗത്തിലോടുമ്പോൾ ഒരു ഷൂസ് തെറിച്ച് ഒാടയിലെ വെള്ളത്തിൽ വീഴുന്നു. അതിന്റെ പിന്നാലെ അവൾക്ക് ഏറെ ദൂരം ഒാടേണ്ടി വരുന്നു. ഒരു വഴിപോക്കനാണ് അതെടുത്തു കൊടുക്കാൻ സഹായിക്കുന്നത്. അന്ന് സ്കൂളിൽ വൈകിയെത്തിയതിന് പ്രധാനാധ്യാപകന്റെ ശകാരം കേൾക്കേണ്ടി വരുന്നു അലിക്ക്.\nകുട്ടികളുെട ഈ റിലേ ഒാട്ടത്തിന്റെ കഷ്ടപ്പാടിനൊപ്പം വീട്ടിലെ പരാധീനതകളിലേക്കും ക്യാമറ കണ്ണു തുറക്കുന്നുണ്ട്. ബുദ്ധിമുട്ടുകൾക്കിടയിലും അവരുടെ മനസ് കുഞ്ഞു കുഞ്ഞു സന്തോഷങ്ങളിൽ മതിമറക്കുന്നുണ്ട്. അലിയുടെ ചെളി പിടിച്ച സ്നീക്കേഴ്സ് കഴുകുന്നതിനിടെ കുട്ടികൾ സോപ്പ് കുമിളകൾ ഉൗതിപ്പറത്തുന്ന സീൻ അതിമനോഹരമാണ്. അതുപോലെ, ക്ലാസിൽ പഠനത്തിന് ഒന്നാമതെത്തിയതിന് അധ്യാപകൻ തനിക്ക് സമ്മാനിച്ച സ്വർണ നിറമുള്ള പേന, അലി സാറയ്ക്ക് കൊടുക്കുന്ന സീനും ഹൃദയ സ്പർശിയാണ്.\nഒരു ദിവസം ക്ലാസിൽ തന്റെ സഹപാഠിയായ മറ്റൊരു കുട്ടിയുടെ ക്ലാലിൽ തന്റെ നഷ്ടപ്പെട്ട പിങ്ക് ഷൂസ് കണ്ട് സാറ ഞെട്ടുന്നു. ക്ലാസ് കഴിഞ്ഞ് ആ കുട്ടിയെ രസഹ്യമായി പിന്തുടർന്ന് അവളുെട വീട് സാറ കണ്ടു പിടിക്കുന്നു. പിന്നീട് അലിയെയും കൂട്ടി ആ വീട്ടിലെത്തുമ്പോഴാണ് അവർ തിരിച്ചറിയുന്നത്, ആ കുട്ടിയുടെ അച്ഛൻ കണ്ണിന് കാഴ്ചയില്ലാത്ത ആളാണെന്ന്. പഴയ വസ്തുക്കളൊക്കെ പെറുക്കി വിറ്റ് ജീവിക്കുന്ന പാവപ്പെട്ട മനുഷ്യൻ. അവരുടെ ദയനീയാവസ്ഥ കണ്ട് മനസ്സലിയുന്നതോടെ അവിടെ നിന്ന് കുട്ടികൾ നിശബ്ദം മടങ്ങുകയാണ്.\nജീവിതത്തിന്റെ രണ്ടറ്റവും കൂട്ടിമുട്ടിക്കാനായി അലിയുടെ കുടുംബം നേരിടുന്ന കഷ്ടപ്പാടുകളിലൂടെയാണ് സിനിമ മുന്നോട്ടു പോകുന്നത്. അലി തന്റെ അച്ഛനെ തന്നാലാവും വിധം സഹായിക്കുന്നുണ്ട്. പണക്കാർ താമസിക്കുന്ന നഗരപ്രദേശത്തേക്ക് അച്ഛൻ പൂന്തോട്ടജോലികൾ ചെയ്യാനായി പോകുമ്പോൾ കൂടെ അലിയെയും കൂട്ടുന്നു. അവിടുത്തെ ധനികരായ വീട്ടുകാരോട് കാര്യങ്ങൾ സംസാരിക്കാൻ അലി അച്ഛനെ സഹായിക്കുന്നു. ഒരു െകാച്ചു പെൺകുട്ടിയും അവളുെട മുത്തച്ഛനും ഉള്ള വീട്ടിൽ അലിയുടെ അച്ഛന് അന്ന് പണി കിട്ടുന്നു. അച്ഛൻ ജോലി െചയ്യുന്ന സമയത്ത് അലി ആ െകാച്ചു കുട്ടിയുടെ കൂടെ കളിക്കുകയാണ്. കൈ നിറയെ പണം നൽകിയാണ് ആ വൃദ്ധൻ അലിയുടെ അച്ഛനെ യാത്രയാക്കുന്നത്. സൈക്കിളിലുള്ള മടക്കയാത്രയിൽ അലിയുടെ അച്ഛൻ പുതിയ സ്വപ്നങ്ങൾ കാണുന്നു. ഇതുപോലെ ഇടയ്ക്കുള്ള ദിവസങ്ങളിൽ നഗരത്തിൽ ജോലി ചെയ്യാൻ വരണം, അങ്ങനെ കുറച്ച് പണം സമ്പാദിച്ചാൽ വീട്ടിലെ കഷ്ടപ്പാെടാെക്ക മാറും. അന്നേരം സാറയ്ക്ക് ഒരു ജോടി പുതിയ ഷൂസ് വാങ്ങണമെന്ന കാര്യം അലി അച്ഛനെ ഒാർമിപ്പിക്കുന്നു. അച്ഛൻ സമ്മതിക്കുന്നു. പക്ഷേ, ആ യാത്രയിൽ സൈക്കിളിന്റെ ബ്രേക്ക് പോകുകയും ഒരു മരത്തിലിടിച്ച് മറിഞ്ഞു വീണ് അവർക്കു പരിക്കേൽക്കുകയും ചെയ്യുന്നു. സൈക്കിളും കേടായി. അതോടെ പുതുതായി കെട്ടിപ്പൊക്കിയ പ്രതീക്ഷകളെല്ലാം അസ്തമിക്കുകയാണ്.\nസ്വപ്നം കാണുന്ന മൂന്നാം സ്ഥാനം\nസ്കൂളിൽ വച്ച് അലി അറിയുന്നു, വിവിധ സ്കൂളിലെ കുട്ടികൾക്കായി നടത്തുന്ന ഒാട്ടമൽസരത്തെ കുറിച്ച്. അതിന്റെ മൂന്നാം സമ്മാനം വെക്കേഷൻ ക്യാംപിൽ ചെലവിടാനുള്ള അവസരവും ഒരു ജോടി ഷൂസും ആണെന്നറിയുന്ന അവന്റെ മനസ്സിൽ പുതിയ സ്വപ്നം ഉണരുന്നു... ആ മൂന്നാം സ്ഥാനം നേടിയാൽ..! അനിയത്തിക്ക് പുതിയ ഷൂസ് സമ്മാനിക്കാം. അധ്യാപകന്റെ കാലു പിടിച്ച് അവൻ അതിൽ പങ്കെടുക്കാനുള്ള അവസരം നേടുന്നു. വീട്ടിൽ ചെല്ലുമ്പോൾ സാറയോടു പറയുന്നു. താൻ ഉറപ്പായും ആ മൂന്നാം സമ്മാനം വാങ്ങിക്കും. സമ്മാനം ആൺകുട്ടികൾക്കുള്ള സ്നീക്കേഴ്സ് ആണെങ്കിലും അത് കടയിൽ െകാടുത്ത് പുതിയൊരു ഷൂസ് സാറയ്ക്കായി വാങ്ങാം.\nഅങ്ങനെ വാശിേയറിയ ആ ഒാട്ടമൽസരത്തിന്റെ ദിവസം വ ന്നെത്തി. തടാക തീരത്തെ റോഡിലൂടെ അലി കുട്ടികളുടെ കൂടെ ഒാടുകയാണ്. എങ്ങനെയും മൂന്നാം സ്ഥാനം നേടണം. അതാണ് അവന്റെ സ്വപ്നത്തിൽ. താനും സാറയും ഷൂസ് മാറിയണിഞ്ഞ് സ്കൂളിെലത്താനായി ഒാടിത്തളർന്നതിന്റെ ഒാർമ്മ... കീറിപ്പറിഞ്ഞ സ്നീക്കേഴ്സ് ധരിക്കുന്ന അനിയത്തിയുടെ മനസ്സിലെ ദുഃഖം.. എല്ലാമവന്റെ വാശി കൂട്ടുന്നു. വാശിയേറിയ ആ മൽസരത്തിൽ അവസാനം അലി ഒന്നാമതെത്തുന്നു. എല്ലാവരും തന്നെ അനുമോദിക്കുമ്പോൾ അവന്റെ സങ്കടം താൻ മൂന്നാം സ്ഥാനം നേടിയില്ലെന്നതാണ്. ഒന്നാം സ്ഥാനത്തിന്റെ ട്രോഫി വാങ്ങുമ്പോഴും അവന്റെ കണ്ണ് നിറയുന്നത് കിട്ടാതെ പോയ ആ ഒരു ജോഡി സ്നീക്കേഴ്സിനെ ഒാർത്താണ്.\nസ്വർണ മൽസ്യങ്ങൾ തഴുകുന്ന പാദങ്ങൾ\nവീട്ടിലെത്തുന്ന അലി തന്നെ പ്രതീക്ഷയോടെ കാത്തിരിക്കുന്ന സാറയുടെ മുന്നിൽ നിശബ്ദം നിൽക്കുന്നു. അവന്റെ മൗനം കൊണ്ട് തന്നെ സാറയ്ക്ക് കാര്യം മനസ്സിലാകുന്നുണ്ട്.... പ്രതീക്ഷയുടെ ചിത്രം പോലെ, സിനിമയുടെ അവസാന രംഗങ്ങളിൽ അലിയുടെ അച്ഛൻ തന്റെ സൈക്കിളിൽ കുറേ സാധനങ്ങൾ വാങ്ങിച്ച് വീട്ടിലേക്കു വരുന്ന ഒരു ഷോട്ട് കാണിക്കുന്നുണ്ട്. ആ വണ്ടിയിലുണ്ട് ഒരു ജോഡി വെളുത്ത ഷൂസും ഒരു ജോടി പിങ്ക് ഷൂസും...!\nഅവസാന ഷോട്ടിൽ ഒാട്ടമൽസരത്തിൽ പങ്കെടുത്ത് കീറിപ്പറിഞ്ഞ തന്റെ സ്നീക്കേഴ്സ് വലിച്ചെറിഞ്ഞ് അലി, തന്റെ വേദനിച്ചു തിണർത്ത പാദങ്ങളിൽ തലോടുകയാണ്. വീട്ടുമുറ്റത്തെ കുളത്തിലെ വെള്ളത്തിൽ അവൻ തന്റെ പാദങ്ങൾ മുക്കി വയ്ക്കുന്നു... സ്വർണ മൽസ്യങ്ങൾ അവന്റെ പാദങ്ങളിലെ മുറിവുകളിൽ അരുമയോടെ വന്ന് മുട്ടിയുരുമ്മുകയാണ്. അവന്റെ വേദനകളെ സുഖദമായി തഴുകും പോലെ...\nലളിതവും മനോഹരവുമായ ഈ സിനിമ ഭാഷയ്ക്കതീതമായി ആരുടെയും മനസ്സിനെ അലിയിക്കും. എല്ലാ ബദ്ധപ്പാടുകൾക്കുമപ്പുറം സ്നേഹവും പ്രതീക്ഷയും മനസ്സിന്റെ നന്മകളും ജീവിതത്തെ ഹൃദ്യമാക്കുന്നത് നാമിവിടെ നിറഞ്ഞ മനസ്സോടെ കാണുന്നു. ഒപ്പം, ഇന്നത്തെ കഷ്ടപ്പാടുകൾ നാളെ അലി എന്ന കുട്ടിയെ കരുത്തനാക്കുമെന്നതിന്റെ സൂചന പോലെ... നഷ്ടപ്പെട്ട ഷൂസ് കാരണം സ്കൂളിലേക്കെത്താൻ ഒാടിയ കഠിനമായ ഒാട്ടങ്ങൾ അവനെ ആ വലിയ മൽസരത്തിൽ ജേതാവാകാൻ സഹായിച്ചതു പോലെ....∙


പൗരത്വ നിയമ ഭേദഗതി: പ്രതിഷേധത്തിനിടെ അറസ്റ്റിലായ ചന്ദ്രശേഖര് ആസാദിന് ജാമ്യം | Delhi Court grants bail to Bhim Army Chief Chandrashekhar Azad\nപൗരത്വ നിയമ ഭേദഗതി: പ്രതിഷേധത്തിനിടെ അറസ്റ്റിലായ ചന്ദ്രശേഖര് ആസാദിന് ജാമ്യം\nJan 15, 2020, 05:30 PM IST\nഡല്‍ഹിയില് സമരങ്ങള് ആസൂത്രണം ചെയ്തിട്ടുണ്ടെങ്കില് ഒരു മാസത്തേക്ക് വിട്ട് നില്‍ക്കണം.\nന്യൂഡല്‍ഹി: പൗരത്വനിയമഭേദഗതിക്കെതിരേ ഡല്‍ഹി ജുമാ മസ്ജിദിന് സമീപം പ്രതിഷേധിച്ചതിന് അറസ്റ്റിലായ ഭീം ആര്‍മി നേതാവ് ചന്ദ്രശേഖര് ആസാദിന് ജാമ്യം അനുവദിച്ചു. ഡല്‍ഹി തീസ് ഹസാരി കോടതിയാണ് ഉപാധികളോടെ ജാമ്യം അനുവദിച്ചത്. അഡീഷണല് സെഷന്‍സ് ജഡ്ജി കാമിനി ലോയാണ് ജാമ്യാപേക്ഷയില് വിധി പറഞ്ഞത്.\nഅടുത്ത നാല് ആഴ്ചത്തേക്ക് ചന്ദ്രശേഖര് ആസാദ് ഡല്‍ഹിയില് ഉണ്ടാകാന് പാടില്ല. ഈ ആഴ്ചകളിലെ എല്ലാ ശനിയാഴ്ചയും യുപിയിലെ സഹറന്‍പുര് പോലീസ് സ്‌റ്റേഷനില് എത്തി ഒപ്പിടണം. അതിന് ശേഷം കുറ്റപത്രം സമര്‍പ്പിക്കുന്നത് വരെ എല്ലാ മാസത്തിലേയും അവസാന ശനിയാഴ്ച സ്റ്റേഷനിലെത്തണം. ചികിത്സക്കായി ഡല്‍ഹിയി വരേണ്ടതുണ്ടെങ്കില് പോലീസിനെ അറിയിക്കണം. ഡല്‍ഹിയില് സമരങ്ങള് ആസൂത്രണം ചെയ്തിട്ടുണ്ടെങ്കില് ഒരു മാസത്തേക്ക് വിട്ട് നില്‍ക്കണം. തുടങ്ങിയ ഉപാധികളാണ് കോടതി മുന്നോട്ട് വെച്ചത്.\nജാമ്യാപേക്ഷയില് വാദം കേള്‍ക്കുന്നതിനിടെ ഡല്‍ഹി പോലീസിനെതിരെ കോടതി രൂക്ഷ വിമര്‍ശനം നടത്തിയിരുന്നു. പ്രതിഷേധിക്കാനുള്ള അവകാശം ഭരണഘടനാപരമാണെന്ന് കോടതി ചൂണ്ടിക്കാട്ടുകയുണ്ടായി. ചന്ദ്രശേഖര് മുന്‍പ് കുറ്റകൃത്യങ്ങളില് പങ്കാളിയായിട്ടുണ്ട്. ജാമ്യാപേക്ഷ പരിഗണിക്കുന്നപോള് ഇക്കാര്യങ്ങള് കൂടി പരിഗണിക്കണമെന്ന് പ്രോസിക്യൂട്ടര് ഇന്ന് ചൂണ്ടിക്കാട്ടി. ധര്‍ണ നടത്താന് അനുമതി തേടിക്കൊണ്ട് അദ്ദേഹം ഇ-മെയില് അയച്ചിരുന്നെങ്കിലും അനുമതി നല്‍കിയിരുന്നില്ലെന്നും പ്രോസിക്യൂട്ടര് പറഞ്ഞു.\nപ്രതിഷേധങ്ങള്‍ക്ക് അനുമതി നല്‍കുമ്പോള് വ്യവസ്ഥകളും ചട്ടങ്ങളും പാലിക്കേണ്ടതുണ്ടെന്നത് ശരിയാണ്. പക്ഷേ ചില സന്ദര്‍ഭങ്ങളില് വിവേചനപരമായിട്ടാണ് നിങ്ങള് അനുമതി നല്‍കുന്നതും നിഷേധിക്കുന്നതും ഇതാണ് പ്രശ്‌നമെന്നും കോടതി മറുപടി നല്‍കി.\nഡിസംബര് 20-നുനടന്ന പ്രതിഷേധത്തില് പങ്കെടുത്തതിന് ആസാദിനൊപ്പം അറസ്റ്റിലായ മറ്റു 15 പേര്‍ക്ക് ജനുവരി ഒന്‍പതിന് ജാമ്യം ലഭിച്ചിരുന്നു. ഡിസംബര് 21-ന് പുലര്‍ച്ചെ നാടകീയമായിട്ടാണ് ചന്ദ്രശേഖര് ആസാദിനെ പോലീസ് അറസ്റ്റ് ചെയ്തത്.\nContent Highlights: Delhi Court grants bail to Bhim Army Chief Chandrashekhar Azad\nജാമ്യവ്യവസ്ഥയില് ഇളവ്; ചന്ദ്രശേഖര് ആസാദിന് ഡല്‍ഹിയില് പ്രവേശിക്കാന് അനുമതി\nഡല്‍ഹി ജമാ മസ്ജിദിലെ പ്രതിഷേധത്തില് പങ്കെടുത്ത് ചന്ദ്രശേഖർ ആസാദ്\n'ചന്ദ്രശേഖര് ആസാദിന് ആഴ്ചയില് രണ്ട് തവണ രക്തം മാറ്റണം; ഹൃദയാഘാതം ഉണ്ടായേക്കാം'


ഗോവ അന്താരാഷ്ട്ര ചലച്ചിത്രമേളയ്ക്ക് ഇന്ന് തുടക്കം; ഇത്തവണ ഹൈബ്രിഡ് ഫോർമാറ്റിൽ – Kairali News | Kairali News Live\nഗോവ അന്താരാഷ്ട്ര ചലച്ചിത്രമേളയ്ക്ക് ഇന്ന് തുടക്കം; ഇത്തവണ ഹൈബ്രിഡ് ഫോർമാറ്റിൽ\nഗോവ അന്താരാഷ്ട്ര ചലച്ചിത്രമേളയ്ക്ക് ഇന്ന് തുടക്കം. വൈകീട്ട് ഏഴിന് ശ്യാമപ്രസാദ് മുഖർജി സ്റ്റേഡിയത്തിൽ ഉദ്ഘാടനച്ചടങ്ങുകൾ ആരംഭിക്കും. ബോളിവുഡ് താരങ്ങളായ സൽമാൻ ഖാൻ, രൺവീർ സിങ്, ശ്രദ്ധ കപൂർ തുടങ്ങിയവർ വേദിയിലുണ്ടാകും. കരൺ ജോഹറും മനീഷ് പോളുമാണ് അവതാരകർ.\nറിതീഷ് ദേശ്‍മുഖ്, ജനീലിയ ദേശ്‍മുഖ്, മൗനി റോയ് തുടങ്ങിയവരുടെ സാന്നിധ്യവും പ്രതീക്ഷിക്കുന്നതായി സംഘാടകർ അറിയിച്ചു. ദിലീപ് കുമാർ, ബുദ്ധദേബ് ദാസ് ഗുപ്ത, സുമിത്ര ഭാവെ എന്നിവർക്ക് ഐ.എഫ്.എഫ്.ഐ. പ്രണാമമർപ്പിക്കും. കാർലോസ് സോറ സംവിധാനം ചെയ്ത സ്പാനിഷ് ചിത്രം ‘ദ കിങ് ഓഫ് ഓൾ ദ വേൾഡ്’ ആണ് ഉദ്ഘാടന ചിത്രം. കൊവിഡ് പശ്ചാത്തലത്തിൽ ഹൈബ്രിഡ് ഫോർമാറ്റിലാണ് മേള സംഘടിപ്പിക്കുന്നത്. അതായത് തിയേറ്ററിലും വെർച്വലായും പ്രദർശനം കാണാം. ഒരു വാക്സിനെങ്കിലും എടുത്തവർക്കാണ് മേളയിൽ പ്രവേശനം.\n73 രാജ്യങ്ങളിൽനിന്ന് 148 ചിത്രങ്ങൾ അന്താരാഷ്ട്ര വിഭാഗത്തിൽ പ്രദർശനത്തിനെത്തും. സുവർണമയൂര പുരസ്കാരത്തിനുള്ള മത്സരവിഭാഗത്തിൽ 15 ചിത്രങ്ങളാണ് മാറ്റുരയ്ക്കുന്നത്. ഇന്ത്യൻ പനോരമ വിഭാഗത്തിൽ 25 ചിത്രങ്ങൾ പ്രദർശിപ്പിക്കും. നെടുമുടി വേണു ഉൾപ്പെടെ അന്തരിച്ച ചലച്ചിത്ര പ്രമുഖർക്ക് മേളയിൽ ആദരമർപ്പിക്കും. ഒ.ടി.ടി. പ്ലാറ്റ്‌ഫോമുകളുടെ നേതൃത്വത്തിൽ ആദ്യമായി മാസ്റ്റർക്ലാസുകളും സിനിമാ പ്രദർശനവും പ്രിവ്യൂകളും സംഘടിപ്പിക്കുന്നുണ്ട്.


bigg boss malayalam season 3: rithu manthra's reaction on people's support after arrived in her home | നിങ്ങളുടെ സ്‌നേഹത്തിനും കരുതലിനും ഒരുപാട് നന്ദി, ഇനിയും പിന്തുണയ്ക്കണമെന്ന് ഋതു മന്ത്ര - Malayalam Filmibeat\nനിങ്ങളുടെ സ്‌നേഹത്തിനും കരുതലിനും ഒരുപാട് നന്ദി, ഇനിയും പിന്തുണയ്ക്കണമെന്ന് ഋതു മന്ത്ര\n| Updated: Thursday, May 27, 2021, 19:07 [IST]\nബിഗ് ബോസ് മൂന്നാം സീസണിലെ ശ്രദ്ധേയ മല്‍സരാര്‍ത്ഥികളില് ഒരാളായി തിളങ്ങിയ താരമാണ് ഋതു മന്ത്ര. അഭിനയത്തിലും മോഡലിംഗിലുമെല്ലാം സജീവമായ ശേഷമാണ് ഋതു ബിഗ് ബോസില് എത്തുന്നത്. മലയാളി പ്രേക്ഷകര്‍ക്ക് അത്ര സുപരിചിതയല്ലാത്ത താരം ഷോ തുടങ്ങിയ ശേഷം എല്ലാവരുടെയും പ്രിയങ്കരിയായി മാറി. ടാസ്‌ക്കുകളിലെല്ലാം ശ്രദ്ധേയ പ്രകടനമാണ് ഋതു കാഴ്ചവെച്ചത്. അതേസമയം നടിയെ കുറിച്ച് കൂടുതല് പേരും പറഞ്ഞൊരു കാര്യം ഋതുവിന്‌റെ സ്വഭാവത്തെ കുറിച്ചാണ്.\nഒരു ജെനുവിന് ആയ മല്‍സരാര്‍ത്ഥിയാണ് ഋതു മന്ത്രയെന്നാണ് പലരും അഭിപ്രായപ്പെട്ടത്. ബിഗ് ബോസ് ഫൈനലിലേക്ക് കടക്കുമ്പോള് ഇത്തവണ വിജയസാധ്യതയുളള മല്‍സരാര്‍ത്ഥിയാണ് ഋതു. സോഷ്യല് മീഡിയയില് എല്ലാം മികച്ച പ്രേക്ഷക പിന്തുണയാണ് നടിക്ക് ലഭിക്കുന്നത്. അതേസമയം ബിഗ് ബോസിന് ശേഷം പ്രേക്ഷകര്‍ക്ക് നന്ദി പറഞ്ഞുളള ഋതു മന്ത്രയുടെ ഒരു വീഡിയോ സോഷ്യല് മീഡിയയില് വൈറലായിരുന്നു.\nബിഗ് ബോസ് സീസണ്3ഇത്രയും വലിയ വിജയമാക്കിയത് നിങ്ങള് പ്രേക്ഷകരാണ്. ഒരുപാട് നന്ദി നിങ്ങളുടെ സ്‌നേഹത്തിനും കെയറിനും. നിങ്ങള് എനിക്ക് വേണ്ടി എടുത്ത സമയം, നിങ്ങള് എടുത്ത എഫേര്‍ട്ട്. ഞാനതിന് നന്ദി പറയുന്നു. കാരണം ഇറ്റ്‌സ് മീന്‍സ് എ ലോട്ട് ടു മീ. വളരെയധികം നന്ദി, പുറത്തിറങ്ങിയപ്പോഴാണ് ഇത്രയും പേര് പിന്തുണയുമായി ഒപ്പമുണ്ടെന്ന് ഞാനറിഞ്ഞത്.\nഫിനാലെ വരുവാണ്. അപ്പോ സപ്പോര്‍ട്ട് ചെയ്യുന്നത് തുടരുക. ഇനിയും ഇഷ്ടപ്പെടുക, ഇനിയും പിന്തുണയ്ക്കുക. ഫിനാലെയ്ക്കായി നിങ്ങളെ പോലെ ഞാനും ആകാംക്ഷയോടെ കാത്തിരിക്കുകയാണ്. ശനിയാഴ്ച വരെയാണ് വോട്ടിംഗ് ഓപ്പണായിട്ടുളളത്. അപ്പോ എല്ലാവരും സുരക്ഷിതരായിരിക്കുക. ഒരിക്കല് കൂടി നന്ദി, ലവ് യൂ ഓള്, ഋതു വീഡിയോയില് പറഞ്ഞു.\nbigg boss malayalam season 3: rithu manthra's reaction on people's support after arrived in her home


സ്പാനിഷ് രാജകുമാരി കൊവിഡ് ബാധിച്ച് മരിച്ചു – News Creators\nസ്പാനിഷ് രാജകുമാരി മരിയാ തെരേസ കൊവിഡ് ബാധിച്ച് മരിച്ചു. ‘റെഡ് പ്രിൻസസ്’ എന്ന് സ്‌പെയിനിൽ അറിയപ്പെട്ടിരുന്ന മരിയാ തെരേസ ആക്ടിവിസ്റ്റ് കൂടിയാണ്. 1933ൽ ആണ് ജനനം. 86 വയസായിരുന്ന മരിയാ തെരേസയുടെ മരണം സ്ഥിരീകരിച്ചതിന്റെ ഔദ്യോഗിക അറിയിപ്പ് നടത്തിയത് അവരുടെ അനിയനായ ബർബോൺ പാർമയിലെ പ്രിൻസ് സിക്സ്റ്റസ് ഹെൻറിയാണ്. മാഡ്രിഡ് സർവകലാശാലയിലെ സാമൂഹിക ശാസ്ത്ര അധ്യാപികയായിരുന്നു. പ്രിൻസ് സേവ്യറിന്റെയും മാഡലിൻ ഡി ബർബോണിന്റെയും മകളാണ്.\nസ്പാനിഷ് രാജാവായ ഫിലിപ് നാലാമന്റെ ബന്ധുവാണ് മരിയാ തെരേസ. ഫിലിപ് നാലാമന്റെ കൊവിഡ് പരിശോധനാ ഫലം നെഗറ്റീവായിരുന്നു. രാജാവിന്റെ കൊവിഡ് പരിശോധനാ ഫലം പുറത്തു വന്നതിന് ആഴ്ചകൾക്കകം ആണ് മരിയാ തെരേസയുടെ മരണവാർത്ത പുറത്തുവന്നത്. ബ്രിട്ടണിലെ രാജകുമാരനായ ചാൾസിനും കൊവിഡ് സ്ഥിരീകരിച്ചിരുന്നു. എന്നാൽ രാജകുമാരൻ ചെറിയ ലക്ഷണങ്ങൾ മാത്രമേ പ്രകടിപ്പിക്കുന്നുള്ളൂ. ആരോഗ്യവാനായാണ് പ്രിൻസ് ചാൾസ് ഇപ്പോഴുമുള്ളത്. യൂറോപ്യൻ രാജ്യങ്ങളായ സ്‌പെയിനിലും ബ്രിട്ടനിലും ദിനംപ്രതി സ്ഥിതിഗതികൾ വഷളായിക്കൊണ്ടിരിക്കുകയാണ്.\nPrevious Previous post: മധ്യവർഗം കോറോണപ്പേടിയിൽ വീട്ടിലിരിക്കുമ്പോൾ ഡൽഹി അതിർത്തിയിൽ ഉള്ളു നീറ്റുന്ന കാഴ്ചകൾ ; ഹൃദയ സ്പർശിയായി സുരേഷ് കുമാർ എഎസിന്റെ പോസ്റ്റ്\nNext Next post: കോട്ടയത്ത് ലോക്ക് ഡൗൺ ലംഘിച്ച് ഇതര സംസ്ഥാന തൊഴിലാളികളുടെ പ്രതിഷേധം


covid 19 alappuzha ആലപ്പുഴയില് കൊവിഡ് രോഗികള് വര്‍ധിക്കുന്നു; പരിശോധിക്കുമെന്ന് മുഖ്യമന്ത്രി\nആലപ്പുഴ ജില്ലയില് കൊവിഡ് രോഗികളുടെ എണ്ണം വര്‍ധിക്കുന്നതായി മുഖ്യമന്ത്രി പിണറായി വിജയന്. ഇതിന്റെ കാരണം വ്യക്തമല്ല. ആലപ്പുഴയില് രോഗികള് വര്‍ധിക്കുന്നതിന്റെ കാരണം പരിശോധിക്കുമെന്നും മുഖ്യമന്ത്രി പറഞ്ഞു.\nആലപ്പുഴയില് ഇന്ന് 2951 പേര്‍ക്കാണ് കൊവിഡ് സ്ഥിരീകരിച്ചത്. ഇതില് 2947 പേര്‍ക്ക് സമ്പര്‍ക്കം വഴിയാണ് രോഗബാധ. ജില്ലയില് ഇന്നലെ 2791 പേര്‍ക്കായിരുന്നു രോഗം സ്ഥിരീകരിച്ചത്. ആലപ്പുഴയില് കൊവിഡ് ബാധ വര്‍ധിക്കുന്നത് ആശങ്കയ്ക്ക് ഇടയാക്കിയിട്ടുണ്ട്.\nഅതേസമയം, സംസ്ഥാനത്ത് ഇന്ന് കൊവിഡ് സ്ഥിരീകരിച്ചത് 41,953 പേര്‍ക്കാണ്. കേരളത്തില് ഒരു ദിവസം റിപ്പോര്‍ട്ട് ചെയ്യുന്ന ഏറ്റവും ഉയര്‍ന്ന പ്രതിദിന കണക്കാണിത്. സംസ്ഥാനത്ത് ഇന്ന് 58 പേര് കൊവിഡ് ബാധിച്ച് മരിക്കുകയും ചെയ്തു.\nStory Highlights– covid 19, alappuzha\nRead more on: alappuzha | Covid 19


ദേശീയ വോളിബോള് ചാമ്പ്യന്‍ഷിപ്പ്: കേരള ടീമിനെ ജെറോം വിനീതും അഞ്ജുമോളും നയിക്കും | National Volleyball Championship Kerala Team\nആദ്യമായാണ് ദേശീയ ചാമ്പ്യന്‍ഷിപ്പില് മറുനാടന് താരം കേരളത്തെ നയിക്കുന്നത്.\nPublished: Feb 16, 2018, 07:28 AM IST\nകോഴിക്കോട്: ദേശീയ വോളിബോള് ചാമ്പ്യന്‍ഷിപ്പിനുള്ള കേരള ടീമുകളെ ജെറോം വിനീതും ജി. അഞ്ജുമോളും നയിക്കും. തമിഴ്നാട് സ്വദേശിയായ ജെറോം വിനീത് കൊച്ചി ബി.പി.സി.എല്. ടീമിന്റെ അറ്റാക്കറാണ്.\nആദ്യമായാണ് ദേശീയ ചാമ്പ്യന്‍ഷിപ്പില് മറുനാടന് താരം കേരളത്തെ നയിക്കുന്നത്. മാര്‍ച്ചില് നടക്കുന്ന ഫെഡറേഷന് കപ്പിനുള്ള പുരുഷ ടീമിനെയും പ്രഖ്യാപിച്ചിട്ടുണ്ട്.\nടീം: ജെറോം വിനീത് (ക്യാപ്റ്റന്), മുത്തുസ്വാമി, എന്. ജിതിന്, ജി.എസ്. അഗിന്, പി. രോഹിത്, അബ്ദുള് റഹീം, സി. അജിത് ലാല്, വിബിന് എം. ജോര്‍ജ്, അനു ജെയിംസ്, രതീഷ്, ഒ. അന്‍സാബ്, സി.കെ. രതീഷ്. കോച്ച്: അബ്ദുള് നാസര്, അസിസ്റ്റന്റ് കോച്ച്: കിഷോര് കുമാര്, മാനേജര്: കെ.പി. രവീന്ദ്രന് നായര്.\nവനിതാ ടീം: ജി. അഞ്ജുമോള് (ക്യാപ്റ്റന്), കെ.എസ്. ജിനി, ഇ. അശ്വതി, അഞ്ജു ബാലകൃഷ്ണന്, എസ്. സൂര്യ, എസ്. രേഖ, എം. ശ്രുതി, എന്.എസ്. ശരണ്യ, ഇ.കെ. ഫാത്തിമാ റുക്സാന, കെ.പി. അനുശ്രീ, അഞ്ജലി ബാബു, അശ്വതി രവീന്ദ്രന്. കോച്ച്: സണ്ണി ജോസഫ്, അസി. കോച്ച്: നവാസ് വഹാബ്, മാനേജര്: കെ.സി. ഏലമ്മ.\nContnet Highlights: National Volleyball Championship Kerala Team\nഇന്റർസോൺ വോളി: എം.ഇ.എസ്. അസ്മാബി കോളേജ് ചാമ്പ്യന്മാർ\nഏഷ്യന് ഗെയിംസിനുള്ള ഇന്ത്യന് വോളിബോള് ടീമില് പത്ത് മലയാളികള്


കന്നുകാലി കശാപ്പ് നിരോധനം; പ്രതികരിക്കാതെ ലീഗ് നേതൃത്വം, മുസ്ലീങ്ങളെ വേദനിപ്പിക്കുന്ന തീരുമാനമെന്ന് എസ്ഡിപിഐ\nMon May 20 2019 05:07:30 GMT+0530 (IST)\nNarada Desk| Updated On: 26 May 2017 11:15 AM GMT | Location : kochi\nനോമ്പുകാലമാചരിക്കാന് തയ്യാറെടുക്കുന്ന മുസ്ലീങ്ങളെ വേദനിപ്പിക്കുന്ന തീരുമാനമെന്നാണ് വിഷയത്തില് എസ്ഡിപിഐ നിലപാട്. കേന്ദ്രസര്‍ക്കാര് നീക്കത്തിനെതിരേ ശക്തമായ പ്രക്ഷോഭത്തിനൊരുങ്ങുകയാണ് എസ്ഡിപിഐ. എ്ന്നാല് ഇപ്പോള് പ്രതികരിക്കാനില്ലെന്ന നിലപാടിലാണ് മുസ്ലീം ലീഗ്.\nരാജ്യത്ത് കന്നുകാലി കശാപ്പ് നിരോധിച്ച സംഭവത്തില് പ്രതികരിക്കാതെ മുസ്ലീം ലീഗ് സംസ്ഥാന നേതൃത്വം. വിഷയത്തില് വ്യക്തത വരാനുണ്ടെന്നും തല്‍ക്കാലം പ്രതികരിക്കാനില്ലെന്നും പാണക്കാട് സയ്യിദ് ഹൈദരലി ശിഹാബ് തങ്ങള് നാരദാന്യൂസിനോട് പറഞ്ഞു. എന്നാല് കേന്ദ്രസര്‍ക്കാരിനെ രൂക്ഷമായ ഭാഷയില് വിമര്‍ശിച്ച് എസ്ഡിപിഐ രംഗത്തെത്തി. നിരോധനത്തിലൂടെ ബിജെപി സര്‍ക്കാര് നടപ്പാക്കുന്നത് തനി ഫാസിസമാണെന്ന് സംസ്ഥാനപ്രസിഡന്റ് അബ്ദുള് മജീദ് ഫൈസി നാരദാന്യൂസിനോട് പറഞ്ഞു.\nനോമ്പുകാലമായ പശ്ചാത്തലത്തില് മുസ്ലീങ്ങളെ ഇത് ഗുരുതരമായി ബാധിക്കും. മുസ്ലീം സമുദായത്തിന് അതികഠിനമായ വേദനയുണ്ടാക്കുന്ന നടപടിയാണിത്. അതോടൊപ്പം കശാപ്പുമായി ബന്ധപ്പെട്ട് ജീവിക്കുന്ന ലക്ഷക്കണക്കിനാളുകളുടെ കുടുംബങ്ങളെയും നിരോധനം പ്രതികൂലമായി ബാധിക്കും. ഇത് ഒരിക്കലും അംഗീകരിക്കാനാകില്ലെന്നും ഭക്ഷണ അടിയന്തരാവസ്ഥയാണിതെന്നും അദ്ദേഹം പറഞ്ഞു. ഫാസിസം ജനാധിപത്യത്തെ തകര്‍ത്ത് ഏകാധിപത്യത്തിലേക്കാണ് രാജ്യത്തെ കൊണ്ടുപോവുന്നത്. പൗരാവകാശത്തിനു മേലുള്ള അതിഭീകരമായ കടന്നുകയറ്റമാണിത്. ഫാസിസത്തിന് ജനാധിപത്യത്തില് വിശ്വാസമില്ലെന്നതിനുള്ള ഏറ്റവും പുതിയ ഉദാഹരണമാണിതെന്നും കേന്ദ്രസര്‍ക്കാര് നടപടിക്കെതിരെ ശക്തമായ പ്രതിഷേധവുമായി മുന്നോട്ടുപോവുമെന്നും അദ്ദേഹം വ്യക്തമാക്കി.\nകേന്ദ്ര പരിസ്ഥിതി മന്ത്രാലയമാണ് കന്നുകാലി കശാപ്പിന് കാലികളെ വില്‍ക്കുന്നത് നിരോധിച്ച് ഉത്തരവ് പുറപ്പെടുവിച്ചത്. ഇതുപ്രകാരം ഇനിമുതല് കര്‍ഷകര്‍ക്കു മാത്രമേ കന്നുകാലികളെ വില്‍ക്കാന് കഴിയൂ. 1960 ലെ മൃഗങ്ങള്‍ക്കെതിരായ ക്രൂരതകള് തടയുന്ന നിയമത്തിലെ പ്രത്യേക വകുപ്പ് ഉപയോഗിച്ചാണ് നിരോധനമേര്‍പ്പെടുത്തിയത്. കാള, പശു, പോത്ത്, ഒട്ടകം എന്നിവയുടെ വിപണനത്തിനാണ് നിരോധനം.


കുറഞ്ഞ ചിലവേ വരൂ; സുന്ദരമാക്കാം നിങ്ങളുടെ വീട് - Samrambam\nമനോഹരമായൊരു വീട് എല്ലാവരുടെയും സ്വപ്‌നമാണ്. വീട് എന്ന ആശയം നാല് ചുവരുകള്‍ക്കപ്പുറത്തേക്ക് വളര്‍ന്നിട്ടുണ്ട്. ഭംഗിയായും വൃത്തിയായും അലങ്കരിച്ച് മാറ്റിയെടുക്കാനാണ് എല്ലാവരും ആഗ്രഹിക്കുന്നത്. എന്നാല് വീട് നിര്‍മ്മാണം കഴിയുമ്പോഴെക്കും കീശ കാലിയാകും. സാമ്പത്തികമായ പ്രശ്‌നങ്ങള് കാരണം വീട് അലങ്കരിക്കുന്നത് പിന്നീട് ചെയ്യാമെന്ന ധാരണയില് മാറ്റിവക്കും. പിന്നീടത് നടക്കാറുമില്ല. എന്നാല് ലളിതമായ ചില മാറ്റങ്ങള് വരുത്തിയാല് വീടിന് പുതിയ ലുക്ക് നല്‍കാന് സാധിയ്ക്കും. കുറഞ്ഞ ചിലവില് വീട് മനോഹരമാക്കാന് ചില എളുപ്പ വഴികളുണ്ട്.\nവീട് അലങ്കരിക്കാന് വില കൂടിയ വസ്തുക്കളും ഒരുപാട് സാധനസാമാഗ്രികളും വേണമെന്നില്ല. ചെറിയ ലിവിങ് റൂം ഉള്ള വീടാണെങ്കില് നിറപ്പകിട്ടുള്ള കാര്‍പ്പെറ്റുകള് ഇടുക. ഇത് റൂമിന് വലുപ്പം തോന്നിക്കും. മുറി ചെറുതായി തോന്നുന്നുണ്ടെങ്കില് സുതാര്യമായ കര്‍ട്ടനുകള് ഉപയോഗിക്കുക. ഒപ്പം ശ്രദ്ധിക്കേണ്ട ഒന്നാണ് കര്‍ട്ടന്റെ നിറം. ചുമരിന്റെ നിറത്തോട് ചേരുന്നവയാണ് തിരഞ്ഞെടുക്കേണ്ടത്. കഴിയുന്നത്ര സൂര്യപ്രകാശം ഉള്ളിലേക്കു കടക്കാന് ഇതു സഹായിക്കും. വീട് അലങ്കരിക്കാന് സഹായിക്കുന്ന ഒന്നാണ് ഫോട്ടോ ഫ്രെയിം. ചുമരുകള്‍ക്ക് ഭംഗി നല്‍കുന്നതിനൊപ്പം ഓര്‍മകള് സമ്മാനിക്കുന്ന നമ്മുടെ ഫോട്ടോകള് എപ്പോഴും കാണുകയും ചെയ്യാം. പല വലുപ്പങ്ങളിലുള്ള പെയിന്റിംഗുകള് ചുമരുകളില് സ്ഥാപിയ്ക്കുന്നത് വീടിന് കൂടുതല് ഭംഗി നല്‍കും. വീടിനുള്ളില് വളര്‍ത്താന് കഴിയുന്ന ചെടികളുണ്ട്. അധികം ചെലവ് വരാത്ത ഇത്തരം ചെടികള് വീടിന്റെ അകത്തളങ്ങളെ ഭംഗിയുള്ളതാക്കും.\nവൈബ്രന്റ് കളറിലുള്ള കുഷ്യനുകള് വീട് നിറപ്പകിട്ടുള്ളതാക്കാന് സഹായിക്കും. ലിവിംഗ് റൂം, സൈഡ് ടേബിളുകള് എന്നിവിടങ്ങളില് കസേരകള് മാത്രം വെയ്ക്കുന്നതിന് പുറമേ കുഷ്യനുകള് ഉപയോഗിക്കുന്നത് വീടിന് കൂടുതല് ഭംഗി നല്‍കും. ഓറഞ്ച്, ചുവപ്പ്, പിങ്ക്, തുടങ്ങിയ നിറങ്ങള് ഉപയോഗിയ്ക്കുന്നത് വീടിന് കൂടുതല് ഉണര്‍വേകും. വീട് പെയിന്റ് ചെയ്യുമ്പോള് ഇളം നിറങ്ങള് തെരഞ്ഞെടുക്കുക. ഇളം നിറങ്ങള് മുറികള് വലുപ്പമുള്ളതായി തോന്നിയ്ക്കും. ഇളം നിറങ്ങള് കണ്ണിനു കുളിര്‍മ നല്‍കും. വില കുറഞ്ഞ എന്നാല് ആകര്‍ഷണീയമായ പെയിന്റുകള് വേണം തിരഞ്ഞെടുക്കാന്. മുറികളില് ഗ്ലാസ് ജനലുകള് ഉപയോഗിക്കുക. ഇത് മുറിക്കുള്ളിലേയ്ക്ക് കാറ്റും വെളിച്ചവും എല്ലായ്‌പ്പോഴും എത്തിക്കുന്നു. മുറിയ്ക്ക് വിസ്തൃതി ഉള്ളതായി തോന്നാനും ഇത് സഹായകമാണ്.\nPrevious പാല് അഭിഷേകത്തിനിടെ കട്ടൗട്ട് മറിഞ്ഞ് തല ഫാന്‍സിന് പരിക്ക്\nNext കോച്ചാവാന് പ്രത്യേക പരിശീലനം : ദളപതി 63യുടെ വിശേഷങ്ങള്\n12 കോടി ഒന്നാം സമ്മാനം : ക്രിസ്മസ്-ന്യൂ ഇയർ ബമ്പർ ഭാഗ്യക്കുറി വില്‍പ്പന നാളെ തുടങ്ങും\n12 കോടി രൂപ ഒന്നാം സമ്മാനവുമായി ക്രിസ്മസ് – ന്യൂ ഇയർ ബമ്പർ ഭാഗ്യക്കുറി നാളെ (നവംബർ 30) വിൽപ്പന ആരംഭിക്കും. ബമ്പർ ഭാഗ്യക്കുറി ടിക്കറ്റ് ഉച്ചയ്ക്ക് മൂന്ന് മണിക്ക് തിരുവനന്തപുരം ഗോർഖി ഭവനിൽ ധനം-കയർ വകുപ്പ് മന്ത്രി ഡോ. റ്റി.എം.\nഒരു ചെടിയില് നിന്ന് 15 കിലോ തക്കാളി കിട്ടുന്ന ‘അര്‍ക്ക രക്ഷക്’\nഇന്ത്യയില് വികസിപ്പിച്ച ഏറ്റവും മികച്ച സങ്കരയിനം തക്കാളിയായ ‘അര്‍ക്ക രക്ഷകിന്റെ’ വിത്ത് കര്‍ഷകര്‍ക്ക് കൈപ്പറ്റാം. 10 ഗ്രാം വിത്ത് 300 രൂപയ്ക്കാണ് ലഭ്യമാക്കുക. ഒരുഏക്കറില് 25 മുതല് 30 ഗ്രാം വിത്ത് പാകിയാല് വിളവ് 40 മുതല് 48 ടണ്‍വരെ കിട്ടും.\nകോവിഡ്19: 20,000 കോടിയുടെ പാക്കേജുമായി കേരളം\nകോവിഡ്19 രോഗബാധയുടെ പശ്ചാത്തലത്തിൽ സംസ്ഥാനത്താകെയുണ്ടായ സാമ്പത്തിക പ്രതിസന്ധി അതിജീവിക്കാൻ 20,000 കോടി രൂപയുടെ പാക്കേജ് പ്രഖ്യാപിക്കുന്നതായി മുഖ്യമന്ത്രി പിണറായി വിജയൻ അറിയിച്ചു. വരുന്ന രണ്ടുമാസം കുടുംബശ്രീ വഴി 2000 കോടി രൂപയുടെ വായ്പ ലഭ്യമാക്കും. പ്രളയാനന്തരകാലത്തും ഇത്തരത്തിൽ കുടുംബങ്ങൾക്ക് കുടുംബശ്രീ മുഖേന


news | ഫോണിലൂടെ നിരവധി പേർ വധഭീഷണി മുഴക്കി; രാഷ്ട്രീയക്കാരും മാധ്യമപ്രവർത്തകരും ഉൾപ്പെടെ നിരവധി പേർ തന്നെ കുറ്റം പറയുന്നു; എന്നാൽ താൻ അതിൽ ഭയപ്പെടുന്നില്ലെന്നും താൻ തെറ്റൊന്നും ചെയ്തിട്ടില്ലെന്നും കപിൽ മിശ്ര; കേസെടുക്കണമെന്ന ആവശ്യവുമായി ഗൗതം ഗംഭീർ അടക്കമുള്ളവരും; കെജ്രിവാളിനെതിരേയും പ്രതിഷേധമുയർത്തി ജാമിയാ സംഘടന; ഡൽഹിയിൽ കലാപം തുടരുമ്പോൾ - MarunadanMalayalee.com\nFebruary 26, 202006:59 AM IST Permalink\nന്യൂഡൽഹി: ഡൽഹി കലാപത്തിനു കാരണമായെന്നു കരുതപ്പെടുന്ന വിദ്വേഷ പ്രസംഗത്തെ ന്യായീകരിച്ച് ബിജെപി നേതാവ് കപിൽ മിശ്ര. താൻ തെറ്റൊന്നും ചെയ്തിട്ടില്ലെന്നും പൗരത്വ നിയമ ഭേദഗതിയെ പിന്തുണയ്ക്കുക മാത്രമാണു ചെയ്തതെന്നും കപിൽ മിശ്ര പറഞ്ഞതായി പിടിഐ റിപ്പോർട്ട് ചെയ്തു. വർഗീയ പരാമർശങ്ങളിലൂടെ ജനത്തെ ഇളക്കുന്നതിൽ ഏറെ തൽപരനായ കപിൽ മിശ്ര ആം ആദ്മി പാർട്ടിയിൽ നിന്ന് രാജിവച്ചാണ് ബിജെപിയിൽ എത്തിയത്. മുൻ ഡൽഹി മേയർ അന്നപൂർണ മിശ്രയുടെ മകനാണ് 39 വയസുകാരനായ മിശ്ര.\nകലാപാഹ്വാനം നടത്തിയ കപിൽ മിശ്രയ്ക്കെതിരെ കേസെടുക്കണമെന്ന ആവശ്യം ശക്തമായിരിക്കുകയാണ്. ബിജെപി എംപി ഗൗതം ഗംഭീർ അടക്കം ഈ ആവശ്യം ഉന്നയിച്ചുകഴിഞ്ഞു.\nഫോണിലൂടെ നിരവധി പേർ വധഭീഷണി മുഴക്കി. രാഷ്ട്രീയക്കാരും മാധ്യമപ്രവർത്തകരും ഉൾപ്പെടെ നിരവധി പേർ തന്നെ കുറ്റംപറയുന്നു. എന്നാൽ താൻ അതിൽ ഭയപ്പെടുന്നില്ല. കാരണം താൻ തെറ്റൊന്നും ചെയ്തിട്ടില്ലെന്ന് കപിൽ മിശ്ര പറയുന്നു. ഞായറാഴ്ച കപിൽ മിശ്രയുടെ നേതൃത്വത്തിൽ പൗരത്വഭേദഗതി ബിൽ സമരങ്ങൾക്കെതിരായ റാലി ഡൽഹിയിലെ ജാഫറാബാദിൽ നടത്തിയിരുന്നു. ഈ റാലിയിൽ പ്രകോപനപരമായ പ്രസംഗമാണ് മിശ്ര നടത്തിയത്. മാത്രമല്ല, ജാഫറാബാദിൽ മറ്റൊരു ഷഹീൻബാഗ് ഉണ്ടാകാൻ അനുവദിച്ചു കൂടാ എന്ന് ട്വീറ്റ് ചെയ്യുകയും ചെയ്തു.\nഈ റാലിക്കും ട്വീറ്റിനും പിന്നാലെ പൗരത്വ പ്രതിഷേധങ്ങളെ എതിർക്കുന്നവർ ഒരുവശത്തും അനുകൂലിക്കുന്നവർ മറുവശത്തുമായി സംഘർഷങ്ങൾ തുടങ്ങി. സംഘർഷം നേരിയ തോതിൽ കുറഞ്ഞപ്പോഴേയ്ക്കും കപിൽ മിശ്രയുടെ മറ്റൊരു പ്രകോപനപരമായ പ്രസ്താവന വന്നു. ജാഫറാബാദിലേയും ചാന്ദ്ബാഗിലേയും റോഡുകളിൽ നിന്ന് സമരക്കാരെ നീക്കാൻ ഡൽഹി പൊലീസിന് മൂന്നു ദിവസത്തെ സാവകാശം തരികയാണെന്നും അതു കഴിഞ്ഞാൽ തങ്ങൾ ഇടപെടണമെന്നുമാണ് മിശ്ര പറഞ്ഞത്. പിന്നെ ആരു പറഞ്ഞാലും തങ്ങൾ കേൾക്കില്ലെന്ന മുന്നറിയിപ്പും. അമേരിക്കൻ പ്രസിഡന്റ് ഡോണൾഡ് ട്രംപ് വരുന്നതിനാൽ തൽക്കാലം അക്രമപ്രവർത്തനങ്ങളിൽനിന്ന് വിട്ടു നിൽക്കാനും മിശ്ര പറയുന്നതായി വീഡിയോ പുറത്തുവന്നു. എന്നാൽ പ്രകോപിതരായ അണികൾ ട്രംപിനെയൊന്നും പരിഗണിക്കാതെ അക്രമപ്രവർത്തനങ്ങൾ വ്യാപിപ്പിക്കുന്നുവെന്നാണ് ആരോപണം.\nആം ആദ്മി പാർട്ടി രൂപീകരിച്ചപ്പോൾ മുതൽ അതിൽ അംഗമായിരുന്നു കപിൽ മിശ്ര. കേജരിവാളിന്റെ വിശ്വസ്തനായി 2015-ൽ മന്ത്രിയുമായി. രണ്ടു വർഷത്തിനുള്ളിൽ പാർട്ടി നേതൃത്വവുമായി ഇടഞ്ഞ മിശ്ര പിന്നീട് കേജരിവാളിന്റെ വലിയ വിമർശകനായി ബിജെപിയിലേക്കു ചേക്കേറുകയായിരുന്നു. രണ്ട് ദിവസമായി തുടരുന്ന സംഘർഷത്തിൽ മോജ്പുരയും ഗോകുൽപുരിയും കേന്ദ്രീകരിച്ചാണ് ഏറ്റവും കൂടുതൽ ആക്രമണം നടന്നത്. ഡൽഹി പൊലീസ് നിഷ്‌ക്രിയരായി നോക്കി നിൽക്കെയാണ് രാജ്യ തലസ്ഥാനത്ത് കലാപം വ്യാപിക്കുന്നത്. വടക്ക് കിഴക്കൻ ഡൽഹിയിലെ ഏറ്റവും വലിയ ടയർ മാർക്കറ്റിലെ നൂറിലധികം കടകൾക്ക് അക്രമികൾ തീയിട്ടു.\nഡൽഹി മുഖ്യമന്ത്രി കെജ്രിവാളിന്റെ വീട്ടിലേക്കും മാർച്ച് നടത്തി. ജാമിയാ മില്ലീയ കോ ഓർഡിനേഷൻ സമിതിയാണ് കെജ്രിവാളിനെതിരെ പ്രതിഷേധിച്ചത്.


SKSSF News: ദേശീയ മഹല്ല് മുന്നേറ്റത്തിനുറച്ച് മുസ്‌ലിം നേതൃസംഗമം\nവി.സി ഡോ.ബഹാഉദ്ദീന് മുഹമ്മദ് നദ്‌വി അധ്യക്ഷത വഹിച്ചു.\nമുസ്‌ലിം സമൂഹം; ആത്മാഭിമാനത്തിന്റെ സാക്ഷ്യങ്ങള് വിഷയം റഫീഖ് ഹുദവി കോലാറും മഹല്ല് മാനേജ്‌മെന്റ്; സങ്കല്‍പം, പ്രയോഗം, സംഘാടനം എന്ന വിഷയം ശറഫുദ്ദീന് ഹുദവി ആനമങ്ങാടും മാതൃക മഹല്ല് നേര്‍ച്ചിത്രം എന്ന വിഷയം എം. സഹീര് ഹുദവിയും അവതരിപ്പിച്ചു. ഡോ. ജാബിര് ഹുദവി മോഡറേറ്റരായിരുന്നു.\nദാറുല് ഹുദാ നാഷണല് ഇന്‍സ്റ്റിറ്റിയൂട്ട് ഡയറക്ടര് റഫീഖ് ഹുദവി ആമുഖവും നൗഫല് ഹുദവി മംഗലാപുരം നന്ദിയും പറഞ്ഞു.


ഹാള് ടിക്കറ്റ് ഡൗണ്‍ലോഡ് ചെയ്ത ശേഷം പരീക്ഷയ്ക്ക് എത്താത്ത ഉദ്യോഗാര്‍ഥികളില് നിന്ന് പിഎസ്‌സി പിഴ ഈടാക്കും | Daily Indian Herald\nഹാള് ടിക്കറ്റ് ഡൗണ്‍ലോഡ് ചെയ്ത ശേഷം പരീക്ഷയ്ക്ക് എത്താത്ത ഉദ്യോഗാര്‍ഥികളില് നിന്ന് പിഎസ്‌സി പിഴ ഈടാക്കും\nFebruary 27, 2018 8:53 am By : Indian Herald Staff\nതിരുവനന്തപുരം: പിഎസ്‌സി പരീക്ഷയ്ക്ക് അപേക്ഷിക്കുകയും ഹാള് ടിക്കറ്റ് ഡൗണ്‍ലോഡ് ചെയ്ത് എടുക്കുകയും ചെയ്ത ശേഷം പരീക്ഷയ്ക്ക് എത്താതെ കമ്മീഷന് നഷ്ടം വരുത്തി വയ്ക്കുന്ന ഉദ്യോഗാര്‍ഥികളില് നിന്നു പിഴ ഈടാക്കുന്നതിനെക്കുറിച്ച് പിഎസ്‌സി ആലോചിക്കുന്നു. സ്ഥിരമായി ഇങ്ങനെ വിട്ടു നില്‍ക്കുന്നവരെ പരീക്ഷയെഴുതുന്നതില് നിന്നു വിലക്കുന്നത് ഉള്‍പ്പെടെയുള്ള നടപടികളും ആലോചിക്കുന്നുണ്ടെന്ന് പിഎസ്‌സി ചെയര്‍മാന് എം.കെ.സക്കീര് പറഞ്ഞു. ഒരു ഉദ്യോഗാര്‍ഥിക്കു പരീക്ഷ നടത്തുന്നതിനു പിഎസ്‌സിക്ക് 500 രൂപയിലേറെ ചെലവു വരുന്നുണ്ട്. ആരില് നിന്നും ഒരു പൈസ പോലും വാങ്ങുന്നില്ല. ലക്ഷക്കണക്കിന് ആളുകള് അപേക്ഷിക്കുന്ന പരീക്ഷകള്‍ക്കു പകുതിപ്പേര് പോലും എത്താത്ത സാഹചര്യമാണുള്ളത്. ഈ പശ്ചാത്തലത്തില് ഹാള് ടിക്കറ്റ് ഡൗണ്‍ലോഡ് ചെയ്യുന്നതു പരീക്ഷയ്ക്കു 30 ദിവസം മുമ്പെങ്കിലും ആക്കും. ഇതു ഫലപ്രദമാകണമെങ്കില് ഹാള് ടിക്കറ്റ് എടുത്തിട്ടും പരീക്ഷയ്ക്കു വരാത്തവര്‍ക്കു പിഴ ചുമത്തണം. പിഎസ്‌സി പരീക്ഷയ്ക്ക് അപേക്ഷിക്കുന്ന എല്ലാവരില് നിന്നും നിശ്ചിത ഫീസ് വാങ്ങിയ ശേഷം പരീക്ഷയ്ക്ക് എത്തുന്നവര്‍ക്ക് അതു തിരികെ നല്‍കുന്നതാണു പരിഗണനയിലുള്ള മാര്‍ഗം. കൂടുതല് പേര് അപേക്ഷിക്കുന്ന പരീക്ഷകള്‍ക്കു രണ്ടു ഘട്ടങ്ങളിലായി പരീക്ഷ നടത്തുകയെന്ന പിഎസ്‌സിയുടെ പരിഷ്‌കാരം കേരള അഡ്മിനിസ്‌ട്രേറ്റിവ് സര്‍വീസ് (കെഎഎസ്) പരീക്ഷയിലായിരിക്കും ആദ്യം നടപ്പാക്കുക. ഒബ്ജക്ടിവ് രീതിയിലുള്ള പ്രാഥമിക പരീക്ഷ പാസാകുന്നവര്‍ക്കായി വിവരണാത്മക പരീക്ഷ നടത്തും. തുടര്‍ന്ന് ഇന്റര്‍വ്യൂവിന്റെ അടിസ്ഥാനത്തിലായിരിക്കും കെഎഎസിലേക്കുള്ള റാങ്ക് പട്ടിക തയാറാക്കുക. കെഎഎസ് പരീക്ഷയുടെ സിലബസും പരീക്ഷാ രീതിയും രണ്ടു മാസത്തിനുള്ളില് തീരുമാനിക്കും. കുറ്റമറ്റ രീതിയില് നടപ്പാക്കണമെന്നതിനാലാണു ധൃതി പിടിക്കാത്തത്. ഉപസമിതി സിലബസ് തയാറാക്കിയിട്ടുണ്ട്. യുപിഎസ്‌സിയുടെ സിലബസിനൊപ്പം നില്‍ക്കുന്നതാണിത്. ഇതില് വിജയിക്കുന്നയാള്‍ക്ക് ഐഎഎസ് പരീക്ഷയും പാസാകാന് സാധിക്കും. സമാന സ്വഭാവമുള്ള തസ്തികകളിലേക്കുള്ള പരീക്ഷകള് ഒന്നിച്ചു നടത്താനാണു പിഎസ്‌സിയുടെ തീരുമാനം. സെക്രട്ടേറിയറ്റ് അസിസ്റ്റന്റ് തസ്തികയിലേക്ക് ഒരു പരീക്ഷയേ അടുത്ത തവണ ഉണ്ടാകൂ. ചിങ്ങം ഒന്നു മുതല് മലയാളം ചോദ്യങ്ങള് ഉള്‍പ്പെടുത്താനല്ല, അന്നു മുതല് ഇറങ്ങുന്ന വിജ്ഞാപനങ്ങള് അനുസരിച്ചുള്ള പരീക്ഷകള്‍ക്കു മലയാളം ചോദ്യങ്ങള് ഉള്‍പ്പെടുത്താനാണു തീരുമാനിച്ചിരുന്നത്. ഇതനുസരിച്ചുള്ള പരീക്ഷകള് വരാന് പോകുന്നതേയുള്ളൂവെന്നും ചെയര്‍മാന് അറിയിച്ചു.\nപിഎസ്‌സി റാങ്ക് ലിസ്റ്റ് റദ്ദാക്കിയതിൽ ഉദ്യോഗാർത്ഥിയുടെ ആത്മഹത്യ.പ്രതിഷേധിച്ച് യുവജനസംഘടനകൾ.\nറാങ്ക് ലിസ്റ്റ് വന്നിട്ട് മൂന്ന് വര്‍ഷം: നിയമനം ലഭിക്കാതെ വലഞ്ഞ് ഉദ്യോഗാര്‍ത്ഥികള്; സര്‍ക്കാര് അനാസ്ഥയില് നഷ്ടം ലക്ഷങ്ങള്\nപിഎസ്‌സി പരീക്ഷയില് ക്രമക്കേട് നടത്തി മുങ്ങിയ പ്രതി അഞ്ച് വര്‍ഷത്തിനുശേഷം പിടിയില്\nപിഎസ്‌സി തട്ടിപ്പ്; ശിവരഞ്ജിത്തിന്‍റെയും നസീമിന്‍റെയും അറസ്റ്റ് രേഖപ്പെടുത്തി\nഎസ്ഐ നിയമനം: റാങ്ക് ലിസ്റ്റ് സുപ്രീം കോടതി ശരിവച്ചു\nപി.എസ്.സി സംശയത്തിന്റെ മുനയില്..!! ചോദ്യപേപ്പര് ചോര്‍ന്നെന്ന വിമര്‍ശനവും ഉയരുന്നു\nയൂണി. വധശ്രമക്കേസ് പ്രതികള്‍ക്കെതിരെ പി.എസ്.സിയുടെ കടുത്ത നടപടി; റാങ്ക് പട്ടികയില് നിന്നും ഒഴിവാക്കി, സ്ഥിരം അയോഗ്യത കല്‍പ്പിച്ചു\nതാത്കാലിക ജീവനക്കാരെ സ്ഥിരപ്പെടുത്തുന്ന നടപടി സര്‍ക്കാര് നിര്‍ത്തിവച്ചു.സ്ഥിരപ്പെടുത്തൽ സുതാര്യമാണെങ്കിലും പ്രതിപക്ഷം തെറ്റിദ്ധരിപ്പിക്കുന്നുവെന്ന് മന്ത്രിസഭായോഗം


മല്യയിലും നീരവ് മോദിയിലും തീരുന്നില്ല; മോദി കാലത്ത് രാജ്യംവിട്ട കുറ്റവാളികള് 36\nസാമ്പത്തിക കുറ്റകൃത്യങ്ങളിലേര്‍പ്പെട്ട 36 വ്യവസായ പ്രമുഖര്5വര്‍ഷത്തിനിടെ രാജ്യം വിട്ടു.\nPublished on : 24 Apr, 2019 , 11:09 am\nവിജയ് മല്യയും നീരവ് മോദിയുമടക്കം സാമ്പത്തിക കുറ്റകൃത്യങ്ങളിലേര്‍പ്പെട്ട് രാജ്യം വിട്ടവര് 36. ആദായ നികുതി വിഭാഗം പ്രത്യേക കോടതിയെ അറിയിച്ചതാണിത്.\nഅഗസ്റ്റ വെസ്റ്റ്ലാന്റ് ഹെലികോപ്റ്റര് അഴിമതിയില് നിയമനടപടി നേരിടുന്ന സുഷേന് മോഹന് ഗുപ്തയുടെ ജാമ്യാപേക്ഷയെ എതിര്‍ത്തുള്ള വാദത്തിലാണ് എന്‍ഫോഴ്സ്മെന്റ് വിഭാഗം, പ്രത്യേക ജഡ്ജ് അരവിന്ദ് കുമാറിന് മുന്‍പാകെ ഇക്കാര്യം ധരിപ്പിച്ചത്. സാമ്പത്തിക കുറ്റകൃത്യങ്ങളിലേര്‍പ്പെട്ട 36 വ്യവസായ പ്രമുഖര്5വര്‍ഷത്തിനിടെ രാജ്യം വിട്ടു. വിജയ്മല്യ, നീരവ് മോദി, ലളിത് മോദി, മെഹുല് ചോക്സി സന്ദേസര സഹോദരങ്ങള് അടക്കമുള്ളവരാണ് ഇത്തരത്തില് വിദേശ രാജ്യങ്ങളില് അഭയം തേടിയത്.\nവിദേശത്തേക്ക് കടന്നവരിലെ പ്രധാനികള്\nവിവിധ ബാങ്കുകളില് നിന്നായി 9000 കോടിയുടെ വായ്പാതട്ടിപ്പ് നടത്തി ലണ്ടനിലേക്ക് കടക്കുകയായിരുന്നു മദ്യവ്യവസായി വിജയ് മല്യ.ഇദ്ദേഹത്തെ ലണ്ടനില് അറസ്റ്റ് ചെയ്തെങ്കിലും ഉടന് ജാമ്യത്തില് വിട്ടിരുന്നു. മാര്‍ച്ച്2ന് ജെറ്റ് എയര്‍വേയ്സ് വിമാനത്തിലാണ് ഇദ്ദേഹം കടന്നുകളഞ്ഞത്.\nമുന് ഐപിഎല് കമ്മീഷണറായിരുന്നു ലളിത് മോദി. 2009 ല് ഇന്ത്യന് പ്രീമിയര് ലീഗില് സാമ്പത്തിക ക്രമക്കേടുകള് കാണിച്ചാണ് ലളിത് മോദി ഇന്ത്യ വിട്ടത്. കേന്ദ്രമന്ത്രി സുഷമ സ്വരാജ് ലളിത് മോദിക്ക് വഴിവിട്ട സഹായങ്ങള് നല്‍കിയതായി ആക്ഷേപമുയര്‍ന്നിരുന്നു.\nവിന്‍സം ഡയമണ്ട്സ് ചെയര്‍മാനാണ് ജതിന് മെഹ്ത, 15 ബാങ്കുകളില് നിന്നായി 6,800 കോടി രൂപ വായ്പയെടുത്ത് മുങ്ങി. ഇപ്പോള് സെയ്ന്റ് കിറ്റ്സ് എന്ന ദ്വീപ് നിവാസിയായി പൗരത്വമെടുത്തിരിക്കുകയാണ്. ഈ രാജ്യവുമായി ഇന്ത്യയ്ക്ക് കുറ്റവാളികളെ കൈമാറാനുള്ള കരാറില്ല. വ്യവസായ പ്രമുഖന് ഗൗതം അദാനിയുടെ ബന്ധുകൂടിയാണ് ജതിന് മെഹ്ത. ഗൗതം അദാനി പ്രധാനമന്ത്രി നരേന്ദരമോദിയുടെ അടുപ്പക്കാരനും. മെഹ്തയുടെ മകന് സൂരജ് ഗൗതം അദാനിയുടെ സഹോദര പുത്രിയായ കൃപയെയാണ് വിവാഹം കഴിച്ചത്.\nപ്രതിരോധ വകുപ്പിന്റെ ആയുധ ഇടപാടുകളുമായി ബന്ധപ്പെട്ട രേഖകള് സഞ്ജായ് ഭണ്ഡാരിയില് നിന്ന് പിടിച്ചെടുത്തിരുന്നു. 2010 ല് സ്വിസ് കമ്പനിയില് നിന്ന് 7,50,000 ഫ്രാങ്ക്സ് ഇദ്ദേഹം കൈപ്പറ്റിയതായി കണ്ടെത്തിയിരുന്നു. തുടര്‍ന്ന് ഇദ്ദേഹം ലണ്ടനിലേക്ക് കടന്നു.\nആയിരം കോടിയിലധികം രൂപയുടെ അനധികൃത സമ്പാദ്യത്തില് എന്‍ഫോഴ്സ്മെന്റ് കുറ്റവാളിയായി പ്രഖ്യാപിച്ച കോര്‍പ്പറേറ്റ് ഇടനിലക്കാരനാണ് ദീപക് തല്‍വാര്. ഇടനില നിന്ന് ഗള്‍ഫ് കേന്ദ്രീകരിച്ചുള്ള വിമാന കമ്പനികള്‍ക്ക് അനുമതി വാങ്ങിക്കൊടുത്ത് കോടികള് കോഴ കൈപ്പറ്റിയെന്നാണ് ഇയാള്‍ക്കെതിരെയുള്ള കുറ്റം.യുപിഎ ഭരണകാലത്ത് വ്യോമയാനമന്ത്രാലയത്തോട് അടുത്തുകൂടിയാണ് തട്ടിപ്പ് നടത്തിയത്.\nനീരവ് മോദി - മെഹുല് ചോക്സി\nപഞ്ചാബ് നാഷണല് ബാങ്കില് നിന്ന് 11,000 കോടിയുടെ വായ്പാ തട്ടിപ്പ് നടത്തിയാണ് രത്നവ്യാപാരി നീരവ് മോദി ലണ്ടനിലേക്ക് കടന്നത്. മോദിയെക്കൂടാതെ ഗീതാഞ്ജലി ഗ്രൂപ്പ് ഉടമ മെഹുല് ചോക്സിയും തട്ടിപ്പില് ഉള്‍പ്പെട്ടിട്ടുണ്ട്. ഇയാള് ആന്റിഗ്വയിലേക്കാണ് കടന്നത്. ആദായ നികുതി വകുപ്പിന്റെ റെയ്ഡില് 5670 കോടിയുടെ രത്നങ്ങള് പിടിച്ചെടുത്തിരുന്നു.\nപൊതു മേഖലാ ബാങ്കുകളില് നിന്ന് 800 കോടിയുടെ വായ്പാ തട്ടിപ്പ് നടത്തിയാണ് റോട്ടോമാക് പെന്നിന്റെ പ്രമോട്ടര് വിക്രം കോത്താരി കടന്നുകളഞ്ഞത്. അലഹബാദ് ബാങ്ക്, ബാങ്ക് ഓഫ് ബറോഡ, ഇന്ത്യന് ഓവര്‍സീസ് ബാങ്ക്. യൂണിയന് ബാങ്ക് ഓഫ് ഇന്ത്യ എന്നിവയില് നിന്നാണ് ഇയാള് ഇത്രയും കോടി വായ്പയെടുത്തത്.


അജാസിന് ഭ്രാന്തമായ പ്രണയം, ശല്യം സഹിക്കാതെ സൗമ്യ അകന്നു .. പക തീർത്തത് തീ കൊളുത്തി ..\nAlappuzha, First Published 19, Jun 2019, 8:04 PM IST\nപൊലീസ് കുപ്പായമണിഞ്ഞ കാലം മുതൽക്ക് സൗമ്യയ്ക്ക് അജാസിനെ അറിയാം. ഇരുവരും തമ്മിൽ സൗഹൃദമുണ്ടായിരുന്നു. വീട് പണിയാൻ കുറച്ച് പണവും സൗമ്യ കടം വാങ്ങി. എന്നാൽ പണം തിരിച്ചു കൊടുക്കാൻ തുനിഞ്ഞപ്പോഴൊന്നും, അജാസ് ഇതിന് സമ്മതിച്ചില്ല\nഅടുത്ത സൗഹൃദങ്ങൾ, വല്ലാത്ത പൊസസീവ്‍നെസ്സിലേക്ക് വഴി മാറുകയും ഭ്രാന്തിനോടടുക്കുന്ന വികാരമായി മാറുകയും അത് കൊലപാതകത്തിലെത്തുകയും ചെയ്യുന്ന സംഭവങ്ങൾ കേരളത്തിൽ വർദ്ധിച്ചു വരികയാണ്. ആസിഡൊഴിച്ചും, തീ കൊളുത്തിയും പ്രണയം നിരസിക്കുന്നവരെ കൊല്ലുന്ന സംഭവങ്ങൾ കേട്ടറിഞ്ഞിരുന്ന മലയാളികൾ അതിപ്പോൾ കൺമുന്നിൽ കാണുന്നു.\nഇപ്പോൾ സൗമ്യ എന്ന പൊലീസുദ്യോഗസ്ഥയെ, കൂടെ ജോലി ചെയ്യുന്ന സ്ത്രീയെ, മൂന്ന് കുട്ടികളുടെ അമ്മയെ തീ കൊളുത്തി കൊന്നത് സഹപ്രവർത്തകനായ, നിയമം പാലിക്കേണ്ട പൊലീസുദ്യോഗസ്ഥനാണ്. പൊലീസ് സേനയിൽ ജോലിക്കെത്തിയത് മുതൽ പരിചയമുള്ള സൗമ്യയോടുള്ള അടുപ്പം പിന്നീട് അജാസിന് ഭ്രാന്തമായ പ്രണയമായി മാറുകയായിരുന്നു. ശല്യം സഹിക്കാതായപ്പോൾ സൗമ്യ പരമാവധി ഒഴിഞ്ഞുമാറാൻ ശ്രമിച്ചു. അജാസിൽ നിന്ന് കടം വാങ്ങിയ പണത്തിന്‍റെ ബാധ്യതകൾ അപ്പോഴും സൗമ്യയുടെ തലയ്ക്ക് മുകളിൽ നിന്നു. പണം തിരിച്ചു കൊടുത്തപ്പോൾ അജാസത് വാങ്ങിയില്ല. പകരം ശല്യപ്പെടുത്തിക്കൊണ്ടേയിരുന്നു. ഏറെ ബാധ്യതകളുള്ള കുടുംബത്തിൽ നിന്ന് കഷ്ടപ്പെട്ട് പഠിച്ച് ജോലി നേടിയ സൗമ്യക്കാകട്ടെ, സ്വന്തം അമ്മയോടല്ലാതെ മറ്റാരോടും ഇക്കാര്യം പറയാനുമായില്ല.\nജോലി നേടി അഞ്ചാം വാർഷികദിനത്തിൽ എരിഞ്ഞു തീർന്ന ജീവിതം\n2014 ജൂൺ 15-നാണ് സൗമ്യ കേരളാ പൊലീസിൽ ജോലി നേടുന്നത്. മറ്റൊരു ജൂൺ 15-ന് കൂടെ ജോലി ചെയ്ത സഹപ്രവർത്തകൻ തീ കൊളുത്തിയപ്പോൾ എരിഞ്ഞു തീർന്നു സൗമ്യയുടെ ജീവിതം. കൊല്ലം ക്ലാപ്പന സ്വദേശിയായ തണ്ടാശ്ശേരിൽ പുഷ്‍പാകരന്‍റെയും ഇന്ദിരയുടെയും രണ്ടാമത്തെ മകളായ സൗമ്യയ്ക്ക് ജീവിതം ഒട്ടും എളുപ്പമായിരുന്നില്ല. തയ്യൽ ജോലി ചെയ്താണ് അമ്മ ഇന്ദിര കുട്ടികളെ പഠിപ്പിച്ചത്. വർഷങ്ങളായി തളർന്നു കിടപ്പാണ് സൗമ്യയുടെ അച്ഛൻ പുഷ്പാകരൻ. മക്കളെ പഠിപ്പിച്ചതും വിവാഹം കഴിപ്പിച്ചയച്ചതും കയ്യിൽ കിട്ടിയ ഓരോ രൂപയും സൂക്ഷിച്ചു വച്ചാണെന്ന് അമ്മ ഇന്ദിര മാധ്യമങ്ങളോട് നിറ കണ്ണുകളോടെ പറഞ്ഞിരുന്നു.\nബിരുദവിദ്യാർത്ഥിനിയായിരിക്കെയാണ് സൗമ്യ വിവാഹിതയാകുന്നത്. ആദ്യത്തെ കുഞ്ഞ് ജനിച്ചപ്പോഴും സ്വന്തമായി ഒരു ജോലി വേണമെന്ന സ്വപ്നം സൗമ്യ ഉപേക്ഷിച്ചിരുന്നില്ല. പിഎസ്‍സി പരീക്ഷകൾ തുടർച്ചയായി എഴുതി. ഒടുവിൽ പൊലീസിൽ പ്രവേശനം നേടി.\nതൃശ്ശൂർ കെഎപി ബറ്റാലിയനിലായിരുന്നു സൗമ്യയുടെ ആദ്യ പരിശീലനം. അവിടെ വച്ചാണ് സൗമ്യ അജാസിനെ കാണുന്നത്. സഹപ്രവർത്തകനുമായി നല്ല സൗഹൃദമായിരുന്നു സൗമ്യയ്ക്ക്. അജാസിനോട് മാത്രമല്ല, കൂടെയുള്ള എല്ലാവരോടും എപ്പോഴും ചിരിച്ചാണ് സൗമ്യ പെരുമാറാറുള്ളത് എന്ന് സഹപ്രവർത്തകരെല്ലാം പറയുന്നു. ഏറെ ബുദ്ധിമുട്ടേറിയ ജീവിതസാഹചര്യങ്ങളിൽ നിന്ന് വന്നിട്ട് പോലും, എന്നും സൗമ്യമായിരുന്നു അവരുടെ പെരുമാറ്റം.\nസൗമ്യയെ പരിശീലന കാലത്ത് ഡ്രിൽ ചെയ്യിച്ചിരുന്നത് അജാസാണെന്ന് കൂടെയുള്ളവർ പറയുന്നു. അവിടെ നിന്നാണ് ഇരുവരും തമ്മിൽ അടുത്ത സൗഹൃദത്തിലാകുന്നത്. പിന്നീട് സൗമ്യയ്ക്ക് വള്ളിക്കുന്നത്തേക്ക് പോസ്റ്റിംഗ് ലഭിച്ചു. അജാസ് സ്വന്തം നാടായ കൊച്ചിയിലെ ട്രാഫിക് വിഭാഗത്തിലേക്കും പോയി. അപ്പോഴും ഇരുവരും തമ്മിലുള്ള സൗഹൃദം തുടർന്നിരുന്നു.\nപണവും ബാധ്യതകളും ബ്ലാക്ക് മെയിലിംഗും\nഇതിനിടെ ആദ്യം ഗൾഫിലായിരുന്ന സൗമ്യയുടെ ഭർത്താവ് പിന്നീട് ലിബിയയിലേക്ക് ജോലിക്ക് പോയി. മൂന്ന് കുട്ടികൾക്കൊപ്പം സൗമ്യ നാട്ടിൽ ഒറ്റയ്ക്കായി. ഇതിനിടെ പുതിയ വീടിന്‍റെ പണികളും തുടങ്ങി. അപ്പോൾ സഹായത്തിനുണ്ടായിരുന്നത് സൗമ്യയുടെ അമ്മയാണ്.\nഏറ്റവും ഇളയ കുഞ്ഞിനെ വീട്ടിൽ ഒറ്റയ്ക്ക് വിട്ടു പോകാൻ കഴിയാതിരുന്നതിനാൽ ക്ലാപ്പനയിലുള്ള സ്വന്തം വീട്ടിലാണ് കൊണ്ടുപോയി ആക്കിയിരുന്നത്. തൊട്ടടുത്തുള്ള അങ്കണവാടിയിലായിരുന്നു കുഞ്ഞ്. ജോലി കഴിഞ്ഞാൽ വള്ളികുന്നത്ത് നിന്ന് സൗമ്യ എത്തി കുഞ്ഞിനെ വീട്ടിലേക്ക് കൊണ്ടുപോകും.\nവള്ളികുന്നത്ത് പുതിയ വീട് പണിയുന്നതിനിടെയാണ് നാല് വർഷം മുമ്പ് സാമ്പത്തിക ബുദ്ധിമുട്ടുകൾ മൂലം സൗമ്യ അജാസിൽ നിന്ന് കുറച്ച് പണം കടം വാങ്ങിയത്. ഒന്നേമുക്കാൽ ലക്ഷം രൂപയാണ് സൗമ്യ വാങ്ങിയതെന്നാണ് അമ്മ പറയുന്നത്. സൗഹൃദം അപ്പോഴേക്ക് കടുത്ത പ്രണയമായി വളർന്ന അജാസിന് പണം കടം നൽകാൻ ഒരു ബുദ്ധിമുട്ടും ഉണ്ടായിരുന്നില്ല. കാക്കനാട്ട് അജാസിന്‍റെ പേരിൽ വീടിനോട് ചേർന്ന് കടമുറികളുണ്ടായിരുന്നു. അവിവാഹിതനായ അജാസിന് വേറെ ചിലവുകളുമുണ്ടായിരുന്നില്ല.\nവിവാഹം വൈകുന്നതിനെക്കുറിച്ചു ചോദിച്ചവരോടൊക്കെയും സഹോദരിയുടെ പുനർവിവാഹം നടത്താനുണ്ടെന്ന കാരണമാണ് അജാസ് പറഞ്ഞിരുന്നത്. നല്ല സാമ്പത്തിക ചുറ്റുപാടുള്ള കുടുംബമാണ് അജാസിന്‍റേത്.\nപണം കടം കൊടുത്ത ശേഷമാണ് അജാസ് തുടർച്ചയായി സൗമ്യയോട് പ്രണയാഭ്യർത്ഥന നടത്തിത്തുടങ്ങിയത്. കടുത്ത പ്രണയമാണെന്നും സൗമ്യയില്ലാതെ ജീവിക്കാനാകില്ലെന്നും അജാസ് പറഞ്ഞു. കുടുംബമായി ജീവിക്കുന്ന സൗമ്യയ്ക്ക് ഈ പെരുമാറ്റം ബുദ്ധിമുട്ടായിത്തുടങ്ങി. പല തവണ കടം തിരിച്ചു നൽകാനൊരുങ്ങിയപ്പോഴും അജാസ് തിരിച്ചു വാങ്ങിയില്ല.\nഇതിന് ശേഷം സൗമ്യ അജാസിന്‍റെ ഫോൺ കോളുകൾ ബ്ലോക്ക് ചെയ്തു. ഫോൺ ലോക്ക് ചെയ്തു വച്ചു. മെസേജുകളും ബ്ലോക്ക് ചെയ്തു. ഇതോടെ അജാസിന്‍റെ പ്രണയം പകയായി മാറി. അജാസ് സൗമ്യയെ കാണാൻ വന്നു.\nഫോൺ ലോക്ക് ചെയ്തെന്ന പേരിലാണ് അന്ന് കാണാൻ വന്നപ്പോൾ അജാസ് സൗമ്യയുടെ മേൽ പെട്രോൾ ഒഴിച്ചത്. അന്ന് ദേഹം മുഴുവൻ ഷൂ കൊണ്ട് അടിച്ചെന്നും സൗമ്യയുടെ അമ്മ വെളിപ്പെടുത്തി.\n"അടിച്ചപ്പോൾ നിനക്ക് ഇറങ്ങി ഓടാമായിരുന്നില്ലേ മോളേ എന്ന് ഞാൻ സൗമ്യയോട് ചോദിച്ചു. അന്ന് എന്‍റെ കുഞ്ഞ് 'നീ ഇവിടെ നിന്ന് പോ' എന്ന് കാല് പിടിച്ച് കരഞ്ഞപ്പോഴാണ് അവൻ പോയത്. പിന്നീട് കാശ് കൊടുക്കാൻ പോയപ്പോൾ അജാസ് അത് വാങ്ങിയില്ല. തന്നെ ഉപദ്രവിച്ചതിന്‍റെ കുറ്റബോധത്തിലാണ് അജാസ് കാശ് വാങ്ങാത്തതെന്ന് അപ്പോൾ സൗമ്യ പറഞ്ഞു", സൗമ്യയുടെ അമ്മ പറയുന്നു.\nശല്യം സഹിക്കാനാകാതെയായപ്പോഴാണ് സൗമ്യ ബുദ്ധിമുട്ടുകൾ അമ്മയോട് പറയുന്നത്. അമ്മ സൗമ്യയെയും കൂട്ടി രണ്ട് മാസം മുമ്പ് ഒന്നര ലക്ഷം രൂപയുമായി അജാസിനെ കാണാൻ പോയി. അവിടെ നിന്നും അജാസ് പണം തിരികെ വാങ്ങിയില്ല. അജാസ് തന്നെയാണ് അന്ന് സൗമ്യയെയും അമ്മയെയും തിരികെ വീട്ടിൽ കൊണ്ടുവിട്ടത്.\n'അമ്മയ്ക്ക് എന്തെങ്കിലും പറ്റിയാൽ ഉത്തരവാദി അജാസ്..'\nപിന്നീടും സൗമ്യയുടെ അകൽച്ച തുടർന്നപ്പോഴാണ് അജാസ് സൗമ്യയെ കൊല്ലാൻ തീരുമാനിക്കുന്നത്. ഈ ആക്രമണം സൗമ്യയും ഏതുനിമിഷവും പ്രതീക്ഷിച്ചിരുന്നതാണെന്ന് വ്യക്തമാക്കുന്നതാണ് സൗമ്യയുടെ മകന്‍റെ മൊഴി. അമ്മയ്ക്ക് എന്തെങ്കിലും പറ്റിയാൽ ഉത്തരവാദി അജാസ് എന്നയാളാണെന്ന് പൊലീസിനോട് പറയണമെന്ന് സൗമ്യ കരഞ്ഞു പറഞ്ഞിരുന്നതായി സൗമ്യയുടെ മൂത്ത മകൻ പറയുന്നു. മറ്റ് രണ്ട് കുഞ്ഞുങ്ങൾ തീരെച്ചെറിയ കുട്ടികളാണ്. ഏറ്റവും ഇളയ കുഞ്ഞ് അങ്കണവാടിയിലാണ്.\nകൊലപാതകം ഇങ്ങനെ ...\nജൂൺ 15-നാണ് അജാസ് സൗമ്യയെ കൊല്ലാനുറച്ച് പെട്രോളും വടിവാളുമായി വള്ളിക്കുന്നത്തേക്ക് എത്തുന്നത്. ഉച്ചയ്ക്ക് വീട്ടിലെത്തിയ ശേഷം വസ്ത്രം മാറി കുടുംബവീട്ടിലേക്ക് സ്കൂട്ടറോടിച്ച് പോകും വഴിയാണ് സൗമ്യയെ അജാസ് ദാരുണമായി കൊലപ്പെടുത്തുന്നത്. വീട്ടിൽ നിന്ന് ഇറങ്ങി സമീപത്തെ ചെറിയ റോഡിലേക്ക് കയറിയതേ ഉണ്ടായിരുന്നുള്ളു സൗമ്യ. അതിനിടയ്ക്കാണ് കാറുമായി അജാസ് എത്തിയത്. സ്കൂട്ടറിൽ കാറിടിപ്പിച്ച് വീഴ്‍ത്തിയ ശേഷമാണ് അജാസ് സൗമ്യയെ വെട്ടിയത്.\nവെട്ടേറ്റ സൗമ്യ അലറിക്കരഞ്ഞ് പ്രാണരക്ഷാര്‍ത്ഥം അടുത്ത വീട്ടിലേക്ക് ഓടിക്കയറി. എന്നിട്ടും വെറുതെ വിടാൻ അജാസ് തയ്യാറായില്ല. പിന്നാലെ ഓടിച്ചെന്ന് പെട്രോളൊഴിച്ച് തീ കൊളുത്തുകയായിരുന്നു.നിമിഷങ്ങൾക്കകം തീഗോളമായി സൗമ്യ മാറിയത് കണ്ട് നാട്ടുകാര് ഓടിക്കൂടിയിട്ടും ഒന്നും ചെയ്യാൻ കഴിഞ്ഞില്ല. അത്രയേറെ തീയാളി പടര്‍ന്നിരുന്നു എന്നാണ് ദൃക്സാക്ഷികൾ പറയുന്നത്.\nഇതിനിടെ അജാസിന്‍റെ ദേഹത്തും പെട്രോൾ വീണു. തീയാളിക്കത്തിയതോടെ അജാസിനും പൊള്ളലേറ്റു. സ്തബ്ധനായത് പോലെ നിൽക്കുകയായിരുന്നു അജാസ്. ദേഹം മൊത്തം പൊള്ളിയ പാടുകൾ. തൊലി പൊള്ളിയടർന്നിരുന്നു. വസ്ത്രവും കത്തിപ്പോയി.\nആത്മഹത്യ ചെയ്യാൻ വന്നതാണെന്ന് അജാസ്\nഗുരുതരമായി പൊള്ളലേറ്റ അജാസിനെ ആലപ്പുഴ വണ്ടാനം മെഡിക്കൽ കോളേജിലേക്ക് കൊണ്ടുപോയി. സൗമ്യയുടെ ദേഹം ഏതാണ്ട് പൂർണമായും കത്തിയമർന്നിരുന്നു. സൗമ്യയെ തീകൊളുത്തി കൊന്ന് ആത്മഹത്യ ചെയ്യാനാണ് വന്നതെന്നാണ് അജാസ് പിന്നീട് മജിസ്ട്രേറ്റിന് നൽകിയ മൊഴി. എന്നാലിത് പൂർണമായും പൊലീസ് വിശ്വസിച്ചിരുന്നില്ല.\nസൗമ്യയുടെ ദേഹത്ത് പെട്രോളൊഴിച്ചതിനൊപ്പം സ്വന്തം ദേഹത്തും പെട്രോളൊഴിച്ചെന്ന് അജാസ് പൊലീസിനോട് പറഞ്ഞു. എന്നാൽ ദൃക്സാക്ഷികൾ ഇത് നിഷേധിക്കുന്നു. സൗമ്യയുടെ ദേഹത്ത് തീയാളിപ്പടർന്നപ്പോൾ അജാസ് ദൂരേയ്ക്ക് മാറാനാണ് ശ്രമിച്ചത്. കയ്യിൽ പെട്രോളൊഴിച്ച പാത്രമുണ്ടായിരുന്നതിനാൽ തീ അജാസിന്‍റെ ദേഹത്തേയ്ക്കും പാളുകയായിരുന്നു എന്നാണ് സംഭവസ്ഥലത്തെത്തിയ ദൃക്സാക്ഷികൾ വ്യക്തമാക്കിയത്.\n40 ശതമാനത്തിലധികം പൊള്ളലേറ്റ അജാസിന്‍റെ നില ആദ്യത്തെ രണ്ട് ദിവസം തൃപ്തികരമായിരുന്നു. എന്നാൽ പിന്നീട് നില വഷളായി. അജാസിനെ കസ്റ്റഡിയിലെടുക്കാൻ പൊലീസിനായില്ല. അതിനാൽ ആശുപത്രിക്കിടക്കയിലിരുന്നാണ് മൊഴിയെടുത്തത്. ആന്തരികാവയങ്ങളിൽ പൊള്ളലേറ്റയിടത്ത് അണു ബാധ കണ്ടെത്തി. വൃക്കകൾ പ്രവർത്തനരഹിതമായതോടെ ഡയാലിസിസ് തുടങ്ങി. കടുത്ത പനിയനുഭവപ്പെട്ടു. പിന്നീട് പനി കൂടി ന്യൂമോണിയയായി. 18ാം തീയതി മുതൽ മരുന്നുകളോട് പ്രതികരിക്കാതായി. പിറ്റേന്ന് മരണം സ്ഥിരീകരിച്ചു.\nLast Updated 19, Jun 2019, 8:10 PM IST\nKerala woman cop sowmya murder\nsowmya ajaz police murder\nസൗമ്യ അജാസ് കൊലപാതകം


ഓൺലൈൻ വഴി ഫയലുകൾ പരിശോധിക്കുന്ന ഇ-ഫയൽ സംവിധാനം5ദിവസം പ്രവർത്തിക്കില്ല. അമേരിക്കയിൽ ചികിത്സയിലുള്ള മുഖ്യമന്ത്രിയുടെ ഫയൽ നോട്ടം തടസപ്പെടും. കൊവിഡ് ബാധിച്ച മന്ത്രിമാരുടെ ഇ-ഫയൽ സംവിധാനവും തടസപ്പെടും.\nകൂടാതെ കൊവിഡ് വ്യാപനത്തിന്‍റെ പശ്ചാത്തലത്തില് മുഖ്യമന്ത്രി പിണറായി വിജയന് സെക്രട്ടേറിയേറ്റ് ആക്ഷൻ കൗൺസിൽ കത്ത് നൽകി. സെക്രട്ടേറിയറ്റ് ക്യാമ്പസില് കൊവിഡ് പടര്‍ന്നുപിടിക്കുന്ന സാഹചര്യത്തില് ആവശ്യമായ മുന്‍കരുതലുകള് എടുക്കണമെന്ന് ആവശ്യപ്പെട്ടാണ് കത്ത്.\nവിവിധ വകുപ്പുകളില് കൊവിഡ് ക്ലസ്റ്റര് രൂപം കൊണ്ടിട്ടുള്ള അതീവ ഗുരതര സാഹചര്യത്തിലൂടെയാണ് ക്യാമ്പസ് കടന്നുപോകുന്നത്. സെക്രട്ടേറിയേറ്റ് ജീവനക്കാരുടെ കാര്യത്തില് വേണ്ടത്ര പരിഗണന നല്‍കാതിരിക്കുന്നത് പ്രതിഷേധാര്‍ഹമാണെന്ന് കത്തില് പറയുന്നു.\nസെക്രട്ടേറിയേറ്റിൽ 40% ജീവനക്കാരും കൊവിഡ് ബാധിതരാണ്. പഞ്ചിംഗ് നിര്‍ത്തണം. 50% ഹാജരാക്കണം. മറ്റ് ജീവനക്കാര്‍ക്ക് വര്‍ക്ക് ഫ്രം ഹോം നല്‍കണം. അടുത്ത ഒരു മാസത്തേക്ക് ശനിയാഴ്ച്ച അവധി നല്‍കുക. സെക്രട്ടേറിയറ്റ് സെക്ഷനുകള് എല്ലാ ദിവസവും അണുവിമുക്തമാക്കുക, തുടങ്ങിയ ആവശ്യങ്ങളാണ് കത്തില് ഉന്നയിച്ചിരിക്കുന്നത്.\nStory Highlights : pinarayivijayan-efiling-wont-available-for-5days-


മെഹ്‌മദ്പൂർ - വിക്കിപീഡിയ\nSex ratio 299/342♂/♀\nപഞ്ചാബ് സംസ്ഥാനത്തെ കപൂർത്തല ജില്ലയിലെ ഒരു വില്ലേജാണ് മെഹ്‌മദ്പൂർ. കപൂർത്തല ജില്ല ആസ്ഥാനത്തുനിന്നും 10 കിലോമീറ്റർ അകലെയാണ് മെഹ്‌മദ്പൂർ സ്ഥിതിചെയ്യുന്നത്. മെഹ്‌മദ്പൂർ വില്ലേജിന്റെ പരമാധികാരി സർപഞ്ചാണ്. ജനങ്ങൾ തെരഞ്ഞെടുക്കുന്ന പ്രതിനിധിയാണ് സർപഞ്ച്.\n2011 ലെ ഇന്ത്യൻ കാനേഷുമാരി വിവരമനുസരിച്ച് മെഹ്‌മദ്പൂർ ൽ 162 വീടുകൾ ഉണ്ട്. ആകെ ജനസംഖ്യ 641 ആണ്. ഇതിൽ 299 പുരുഷന്മാരും 342 സ്ത്രീകളും ഉൾപ്പെടുന്നു. മെഹ്‌മദ്പൂർ ലെ സാക്ഷരതാ നിരക്ക് 72.85 ശതമാനമാണ്. ഇത് സംസ്ഥാന ശരാശരിയായ 75.84 ലും താഴെയാണ്. മെഹ്‌മദ്പൂർ ലെ6വയസ്സിനു താഴെയുള്ള കുട്ടികളുടെ എണ്ണം 64 ആണ്. ഇത് മെഹ്‌മദ്പൂർ ലെ ആകെ ജനസംഖ്യയുടെ 9.98 ശതമാനമാണ്. \n2011 ലെ ജനസംഖ്യാ കണക്കെടുപ്പ് രേഖകൾ പ്രകാരം 110 ആളുകൾ വിവിധ തൊഴിലുകളിൽ ഏർപ്പെട്ടിരിക്കുന്നു. ഇതിൽ 94 പുരുഷന്മാരും 16 സ്ത്രീകളും ഉണ്ട്. 2011 ലെ കാനേഷുമാരി പ്രകാരം 26.36 ശതമാനം ആളുകൾ അവരുടെ ജോലി പ്രധാന വരുമാനമാർഗ്ഗമായി കണക്കാക്കുന്നു എന്നാൽ 20.91 ശതമാനം പേർ അവരുടെ ഇപ്പോഴത്തെ ജോലി അടുത്ത6മാസത്തേക്കുള്ള താത്കാലിക വരുമാനമായി കാണുന്നു.\nമെഹ്‌മദ്പൂർ ലെ9പേരും പട്ടിക ജാതി വിഭാഗത്തിൽ പെടുന്നു.0പേർ പട്ടിക വർഗ്ഗ വിഭാഗത്തിലുള്ളവരാണ്.\nആകെ വീടുകൾ 162 - -\nജനസംഖ്യ 641 299 342\nകുട്ടികൾ (0-6) 64 35 29\nപട്ടികജാതി96 3\nസാക്ഷരത 72.85 % 48.39 % 51.61 %\nആകെ ജോലിക്കാർ 110 94 16\nജീവിതവരുമാനമുള്ള ജോലിക്കാർ 29 22 7\nതാത്കാലിക തൊഴിലെടുക്കുന്നവർ 23 17 6\n"https://ml.wikipedia.org/w/index.php?title=മെഹ്‌മദ്പൂർ&oldid=3214182" എന്ന താളിൽനിന്ന് ശേഖരിച്ചത്\nഈ താൾ അവസാനം തിരുത്തപ്പെട്ടത്: 06:16, 17 സെപ്റ്റംബർ 2019.


അടൂര് എംഎല്‍എ ചിറ്റയം ഗോപകുമാറിന് കോവിഡ്\nSep 19, 2020, 08:09 pm IST\nപത്തനംതിട്ട: അടൂര് എംഎല്‍എ ചിറ്റയം ഗോപകുമാറിന് കോവിഡ്. എംഎല്‍എയുടെ ഭാര്യക്കും രണ്ട് മക്കള്‍ക്കും രോഗം സ്ഥിരീകരിച്ചിട്ടുണ്ട്. അദ്ദേഹത്തിന്‍റെ ഡ്രൈവര്‍ക്കും പിഎക്കും കോവിഡ് സ്ഥിരീകരിച്ചതിനെ തുടര്‍ന്ന് ഇവരെ ആശുപത്രിയില് പ്രവേശിപ്പിച്ചു.\nസംസ്ഥാനത്ത് ഇന്ന് 4644 പേര്‍ക്കാണ് കോവിഡ് സ്ഥിരീകരിച്ചത്. 3781 പേര്‍ക്ക് സമ്പര്‍ക്കത്തിലൂടെ രോഗം ബാധിച്ചു. അതില് 498 പേരുടെ സമ്പര്‍ക്ക ഉറവിടം വ്യക്തമല്ല. ഇന്ന് 18 മരണങ്ങളും കോവിഡ് മൂലമാണെന്ന് സ്ഥിരീകരിച്ചു.\nTags: Chittayam GopakumarMAINCovid\n‘യുഡിഎഫിനേയും എൽഡിഎഫിനേയും മാറി മാറി ആശ്ലേഷിച്ചിട്ടുള്ള കേരള കോൺഗ്രസിന് ഇരു മുന്നണിയിൽ നിന്നും ലഭിച്ചത് ആട്ടും തൊഴിയും മാത്രം’; കേരള കോണ്‍ഗ്രസ് ആത്മ പരിശോധന നടത്തണമെന്ന് കുമ്മനം രാജശേഖരന്\nഫേസ്ബുക്ക് പേജ് ഹാക്ക് ചെയ്തു; ഡിജിപിക്കു പരാതി നൽകി സ്പീക്കര് പി. ശ്രീരാമകൃഷ്ണൻ\nഓടിക്കൊണ്ടിരുന്ന ട്രെയിനില് നിന്ന് ബോഗികള് വേര്‍പ്പെട്ടു; ഒഴിവായത് വൻ അപകടം, സംഭവം കരുനാഗപ്പള്ളിയില്\nപീഡന ശ്രമം; സിപിഐ മുതിര്‍ന്ന നേതാവിന് എതിരെ പരാതിയുമായി സിപിഐ മഹിളാ ഫെഡറേഷന് പ്രവര്‍ത്തക\nകനകമല ഐഎസ് കേസ്; പിടികിട്ടാപ്പുള്ളി മുഹമ്മദ് പോളക്കാനി അറസ്റ്റിൽ\n‘അതൊക്കെ അവരുടെ വെറും കെട്ടുകഥ, പാകിസ്ഥാനുമായുള്ള ച‌ര്‍ച്ചക്ക് നേരിട്ടോ മദ്ധ്യസ്ഥതയിലൂടെയോ രാജ്യം ഒരു തരത്തിലുള്ള സന്നദ്ധതയും അറിയിച്ചിട്ടില്ല’; പാകിസ്ഥാന് ചുട്ട മറുപടി നൽകി ഇന്ത്യ\nജമ്മു-കശ്മീരിനും ലഡാക്കിനും 520 കോടി രൂപയുടെ പ്രത്യേക പാക്കേജ് അനുവദിച്ച് കേന്ദ്രം; 10.58 ലക്ഷം വനിതകള്‍ക്ക് അഞ്ച് വർഷത്തിനുള്ളിൽ പാക്കേജിന്റെ പ്രയോജനം ലഭിക്കുമെന്ന് കേന്ദ്ര മന്ത്രി പ്രകാശ് ജാവദേക്കര്\nയുഎന്നില് ഇന്ത്യൻ പിന്തുണ കുതിച്ചു കയറുന്നു; ചൈന നേരിടുന്നത് വൻ തിരിച്ചടി, കിട്ടിയ വോട്ടുകൾ ചൈനയെ തന്നെ നാണിപ്പിക്കും\n‘സർക്കാർ ആചാര വിരുദ്ധത തുടരുന്നു‘; കടകംപള്ളിയുടെ കണ്ണ് ഭണ്ഡാരത്തിലെന്ന് ബി ഗോപാലകൃഷ്ണൻ


Dhoni and Kohli were unmatchable says Kapil - Malayalam MyKhel\n» ലോകകപ്പ്: രണ്ടു പേര്, അവര്‍ക്കു തുല്യം ആരുമില്ല!! ഇന്ത്യന് ഹീറോസിനെ ചൂണ്ടിക്കാട്ടി കപില്\nPublished: Thursday, May 9, 2019, 10:00 [IST]\nഇന്ത്യന് ഹീറോസിനെ ചൂണ്ടിക്കാട്ടി കപില് | Oneindia Malayalam\nദില്ലി: ഇംഗ്ലണ്ടില് ഈ മാസം അവസാനത്തോടെ ആരംഭിക്കുന്ന ഐസിസിയുടെ ഏകദിന ലോകകപ്പില് വന് പ്രതീക്ഷകളോടെയാണ് വിരാട് കോലിക്കു കീഴില് ടീം ഇന്ത്യയിറങ്ങുന്നത്. മുന് ടൂര്‍ണമെന്റുകളെ അപേക്ഷിച്ച് കൂടുതല് സന്തുലിതവും കരുത്തുമുറ്റ ടീമിനെയാണ് ഇന്ത്യ തിരഞ്ഞെടുത്തിരിക്കുന്നത്. അനുഭവസമ്പത്തിനൊപ്പം യുവത്വത്തിനും ഇന്ത്യ പ്രാധാന്യം നല്‍കിയിട്ടുണ്ട്. ഐസിസിയുടെ ഏകദിന റാങ്കിങില് രണ്ടാമതുള്ള ഇന്ത്യ തങ്ങളുടെ മൂന്നാം ലോക കിരീടമാണ് ലക്ഷ്യമിടുന്നത്.\nലോകകപ്പില് ഇന്ത്യക്കു പകരം വയ്ക്കാനില്ലാത്ത താരങ്ങളെക്കുറിച്ചും ടീമിന്റെ സാധ്യതകളെക്കുറിച്ചും പ്രവചിക്കുകയാണ് മുന് നായകനും ഇതിഹാസ താരവുമായ കപില് ദേവ്. ഇന്ത്യ കന്നി ലോകകിരീടമുയര്‍ത്തിയത് കപിലിന്റെ കീഴിലായിരുന്നു.\nനിലവിലെ ക്യാപ്റ്റന് കോലിയും മുന് നായകന് എംഎസ് ധോണിയും പകരം വയ്ക്കാനില്ലാത്ത കളിക്കാരാണെന്ന് കപില് ചൂണ്ടിക്കാട്ടി. സമാനതകളില്ലാത്തവരെന്നാണ് ഇരുവരെയും അദ്ദേഹം വിശേഷിപ്പിച്ചത്.\nഇന്ത്യയെ സംബന്ധിച്ച് ഏറ്റവും നിര്‍ണായക താരങ്ങളാണ് ധോണിയും കോലിയും. ഇവര്‍ക്കു പകരം വയ്ക്കാന് മിടുക്കുള്ള മറ്റൊരു താരവും ഇന്ത്യക്കില്ല. ലോകകപ്പില് ഇരുവരും മികച്ച പ്രകടനം നടത്തിയാല് ഇന്ത്യക്കു കാര്യങ്ങള് എളുപ്പമാവുമെന്നും കപില് വിലയിരുത്തി.\nഈ ലോകകപ്പിലെ കിരീട ഫേവറിറ്റുകള് തന്നെയാണ് ഇന്ത്യയെന്ന് കപില് അഭിപ്രായപ്പെട്ടു. യുവത്വവും അനുഭവസമ്പത്തും സമന്വയിപ്പിച്ച മികച്ച ടീമാണ് ഇന്ത്യയുടേത്. മറ്റു ടീമുകളുമായി താരതമ്യം ചെയ്യുമ്പോള് ഇന്ത്യന് താരങ്ങള് അനുഭവസമ്പത്തിന്റെ കാര്യത്തിലും മുന്നിലാണ്. മികച്ച ഫാസ്റ്റ് ബൗളര്‍മാരും സ്പിന്നര്‍മാരുമെല്ലാം ഇന്ത്യന് സംധഘത്തിണ്ട്. ഇവര്‍ക്കൊപ്പം ധോണിയും കോലിയും ചേരുന്നതോടെ ഇന്ത്യ എതിരാളികള് ഭയപ്പെടുന്ന ടീമായി മാറുമെന്നും അദ്ദേഹം വിശദമാക്കി.\nഇന്ത്യയുടെ ഫാസ്റ്റ് ബൗളിങ് നിരയെ പ്രശംസിക്കാന് കപില് മടിച്ചില്ല. മികച്ച ഫാസ്റ്റ് ബൗളര്‍മാര് ഇന്ത്യക്കൊപ്പമുണ്ട്. ഇംഗ്ലണ്ടിലെ സാഹചര്യങ്ങള് പന്ത് നന്നായി സ്വിങ് ചെയ്യാന് അവരെ സഹായിക്കും.\nമുഹമ്മദ് ഷമി, ജസ്പ്രീത് ബുംറ എന്നിവരെപ്പോലുള്ള പേസര്‍മാര്‍ക്കു 145 കിമി വേഗതയില് വരെ പന്തെറിയാന് കഴിയുമെന്നും കപില് അഭിപ്രായപ്പെട്ടു.\nസെമി ഫൈനല് ഉറപ്പിക്കാം\nലോകകപ്പില് തീര്‍ച്ചയായും ഇന്ത്യ സെമി ഫൈനലില് കടക്കുമെന്ന് കപില് പറഞ്ഞു. ഇന്ത്യയെക്കൂടാതെ ആതിഥേയരായ ഇംഗ്ലണ്ട്, നിലവിലെ ചാംപ്യന്‍മാരായ ഓസ്‌ട്രേലിയ എന്നിവരും സെമിയിലുണ്ടാവും. എന്നാല് സെമി മുതല് കടുത്ത വെല്ലുവിളികളാണ് ഇന്ത്യയെ കാത്തിരിക്കുന്നത്. വ്യക്തിഗത പ്രകടനത്തോടൊപ്പം ഭാഗ്യവുമെല്ലാം ടീമിന്റെ പ്രകടനത്തില് നിര്‍ണായകമാവും. ന്യൂസിലാന്‍ഡോ വെസ്റ്റ് ഇന്‍ഡീസോ ആയിരിക്കും ലോകകപ്പില് സര്‍പ്രൈസ് പ്രകടനം നടത്താന് സാധ്യതയുള്ളവരെന്നും കപില് വ്യക്തമാക്കി.\nബാറ്റിങില് നാലാം നമ്പറില് ആരെ ഇറക്കുമെന്ന കാര്യത്തില് കപിലിന് വ്യക്തമായ നിലപാടുണ്ട്. ഏതു ബാറ്റ്‌സ്മാനും ഏതു പൊസിഷനിലും കളിക്കാന് കഴിയും. ഒരു ബാറ്റ്‌സ്മാന് അങ്ങനെ പ്രത്യകമൊരു പൊസിഷന് കൊടുക്കേണ്ട കാര്യമില്ല. ടി20 മല്‍സരങ്ങള് കണ്ടാല് ആരാണ് ഓപ്പണറെന്നോ, ആരാണ് നാലാം നമ്പറില് ഇറങ്ങിയതെന്നോ മനസ്സിലാവില്ല. താരങ്ങളുടെ മാനസികാവസ്ഥയാണ് ഇക്കാര്യം തീരുമാനിക്കുന്നതെന്നും കപില് പറഞ്ഞു.\n2011ലെ ലോകകകപ്പ് ഫൈനലില് യുവരാജ് സിങിനേക്കാള് മുമ്പെയാണ് ധോണി ബാറ്റ് ചെയ്യാനിറങ്ങിയത്. കഴിഞ്ഞ 10 വര്‍ഷം കൊണ്ട് ക്രിക്കറ്റ് ഏറെ മാറിക്കഴിഞ്ഞു. ഇപ്പോള് ഓപ്പണര്‍മാരടക്കം ആര്‍ക്കും ഏതു പൊസിഷനിലും ബാറ്റ് ചെയ്യാന് കഴിയുമെന്നും അദ്ദേഹം കൂട്ടിച്ചേര്‍ത്തു.\nRead more about: icc world cup 2019 india ms dhoni virat kohli kapil dev world cup 2019 world cup cricket ഇന്ത്യ എംഎസ് ധോണി വിരാട് കോലി കപില് ദേവ് ലോകകപ്പ് 2019 ലോകകപ്പ് ക്രിക്കറ്റ്


ഇന്ന് 37,190 പേര്‍ക്ക് കോവിഡ് ; ടെസ്റ്റ് പോസിറ്റിവിറ്റി നിരക്ക് 26.08 ; മരണം 57\nകഴിഞ്ഞ 24 മണിക്കൂറിനിടെ 1,42,588 സാമ്പിളുകളാണ് പരിശോധിച്ചത്\nയുകെയില് നിന്നും വന്ന6പേര്‍ക്കാണ് കഴിഞ്ഞ 24 മണിക്കൂറിനകം കോവിഡ്-19 സ്ഥിരീകരിച്ചത്. അടുത്തിടെ യുകെ (114), സൗത്ത് ആഫ്രിക്ക ബ്രസീല് (1) എന്നീ രാജ്യങ്ങളില് നിന്നും വന്ന 123 പേര്‍ക്കാണ് ഇതുവരെ കോവിഡ് 19 സ്ഥിരീകരിച്ചത്. ഇവരില് 114 പേരുടെ പരിശോധനാഫലം നെഗറ്റീവായി. ആകെ 11 പേരിലാണ് ജനിതക വകഭേദം വന്ന വൈറസിനെ കണ്ടെത്തിയത്.


bigg boss members attacked aristo suresh in peraly issue - Malayalam Filmibeat\nസുരേഷിനെ ലക്ഷ്യം വെച്ച് ബിഗ് ബോസ് അംഗങ്ങൾ | filmibeat Malayalam\nസംഭവ ബഹുലമായ സംഭവ വികാസങ്ങളിലൂടെയാണ് ബിഗ് ബോസ് കടന്നു പോകുന്നത്. ചെറിയ കളികളല്ല വലിയ കളികൾ തന്നെയാണ് ബിഗ് ബോസിൽ നടന്നുകൊണ്ടിരിക്കുന്നത്. ഷോയുടെ തുടക്ക സമയത്ത് വ്യാജ പ്രചരണങ്ങൾ ബിഗ്ബോസിന്റെ ശോഭ കെടുത്തിയെങ്കിലും പിന്നീട് പ്രേക്ഷകരുടെ പ്രിയപ്പെട്ട പരിപാടിയായി മാറുകയായിരുന്നു.\n''ജീവാംശമായി താനെ'' കവര് വേര്‍ഷൻ കലക്കി!! ഫില്‍മി ബീറ്റ് ടീം പൊളിച്ചു, വീഡിയോ കാണാം\nതിരക്കഥയോ മുൻകൂട്ടിയുള്ള പ്ലാനിങ്ങോ ഇല്ലാതെയാണ് ഷോ മുന്നോട്ട് പോകുന്നത്. മത്സരാർഥികളുടെ കൈകളിലാണ് ഷോ. ഇവരുടെ പ്രകടനത്തിന്റെ അടിസ്ഥാനത്തിലായിരിക്കും ഷോയുടെ വിജയവും പരാജയവും. സമൂഹത്തിന്റെ വിവിധ ഭാഗങ്ങളിലുള്ളവരാണ് ബിഗ് ബോസ് ഹൗസിലുളളത്. എല്ലാവരും വ്യത്യസ്ത സ്വഭാവക്കാരായിരിക്കും. ഇവർ ഒരുമിച്ച് നിൽക്കുക എന്നത് വളരെ ബുദ്ധിമുട്ടാണ്. എന്നാൽ ഇപ്പോൾ ഇവർ ഭൂരിഭാഗം പേരും ഒരുമിച്ച് നിൽക്കുന്ന ഒരു സന്ദർഭം ബിഗ് ബോസ് ഹൗസിൽ ഉണ്ടായിരിക്കുകയാണ്. എന്നാൽ അത് ഒരാളെ ആക്രമിക്കാനാണെന്ന് മാത്രം. സംഭവം ഇങ്ങനെ തുടർന്ന് വായിക്കൂ\nസുരേഷിന് നേരെയുള്ള ആക്രമണം\nസുരേഷിനെതിരെയാണ് ബിഗ് ബോസ് ഹൗസിലെ മത്സരാർഥികൾ ഒന്നടങ്കം രംഗത്തെത്തിയിരിക്കുന്നത്. ശ്രീനീഷും പേളിയും മാത്രമാണ് ഇതിൽ നിന്ന് മാറി നിന്നത്. അരിസ്റ്റോ സുരേഷിനെ ആക്രമിക്കാനായി പേളിയെയായണ് ഇവർ കരുവാക്കിയത്. സാബുവും അനൂപുമാണ് ഈ വിഷയത്തിൽ മുന്നിൽ നിന്നത്. തുടക്കമിട്ടാൽ അടി നല്ല രീതിയിൽ വിജയിക്കുമെന്ന് ഇവർക്ക് രണ്ടു പേർക്കും നന്നായി അറിയാമായിരുന്നു. മറ്റുള്ളവരും ഈ വിഷയത്തിൽ പ്രതികരിക്കും എന്ന കാര്യത്തിൽ ഇവർക്ക് ഉറപ്പായിരുന്നു.\nതന്നെ കുറിച്ച് അരിസ്റ്റോ സുരേഷ് മോശമായി സംസാരിച്ചുവെന്ന് അനൂപ് ബിഗ് ബോസ് ഹൗസിൽ അഭിപ്രായപ്പെട്ടു. എന്നാൽ ഇത് സുരേഷ് നിഷേധിക്കുകയും ചെയ്തു. അനൂപിന്റേയും സാബുവിന്റേയും ലക്ഷ്യം ആസൂത്രിയമായി സുരേഷിനെതിരെ കലഹിക്കുക എന്നതായിരുന്നു. ഒരു ടാസ്ക്കിനിടെ താൻ ചതിയനും വിശ്വാസ വഞ്ചകനുമാണെന്ന് സുരേഷ് പറഞ്ഞുവെന്ന് അനൂപ് ആരോപിച്ചു. എന്നാൽ അനൂപ് പേളിയെ വ്യക്തിപരമായി ആക്രമിക്കാൻ ശ്രമിച്ചുവെന്ന് സുരേഷ് ഉയർത്തി കാട്ടി. ഇതോടെ സംഭവം കൂടുതൽ വഷളാവുകയായിരുന്നു.\nസുരേഷ് പേളിയുടെ രക്ഷിതാവാകാൻ നോക്കേണ്ടെന്ന് സാബു പറഞ്ഞു. സാബുവും അനൂപും ചേർന്ന് ഈ വിഷയത്തിൽ സുരേഷിനെ വളഞ്ഞിട്ട് ആക്രമിക്കുകയായിരുന്നു. ഈ തർക്കത്തിനിടയിലേയ്ക്ക് രഞ്ജിനിയുമായുളള വിഷയം ഇവർ ഉയർത്തി കൊണ്ടു വരുകയും ചെയ്തു. ഇതിനെ തുടർ‌ന്ന് വാക്ക് തർക്കം വീണ്ടും രൂക്ഷമാകുകയായിരുന്നു. ഇവർക്കിടയിൽ ദിയ സനയും എത്തിപ്പെട്ടതോടെ സുരേഷിനെതിരേയുള്ള ആക്രമണത്തിന്റെ ശക്തി കൂടി.\nപേളിയുടെ അച്ഛനു വിളിച്ചു\nസുരേഷ് പേളിയുടെ തന്തയ്ക്ക് വിളിച്ചുവെന്ന് സാബു പറഞ്ഞു. എന്നാൽ താൻ അത് ടാസ്ക്കിന്റെ ഭാഗമായിട്ടാണ് ചെയ്തതെന്ന് സുരേഷ് പറഞ്ഞെങ്കിലും മറ്റുള്ളവർ ഈ പ്രശ്നം വിടാൻ തയ്യാറായില്ല. ഇതിനു ചുവട് പിടിച്ച് വീണ്ടും തർക്കം വഷളായി. ടാസ്ക്കിനിടെ താൻ തമാശയ്ക്ക് വേണ്ടി ചെറുപ്പ് വലിച്ചെറിഞ്ഞപ്പോൾ പേളി അത് പ്രശ്നമാക്കി എടുത്തിരുന്നു. എന്നാൽ അച്ഛന് വിളിച്ചപ്പോൾ വേദനിച്ചില്ലെയെന്നും സാബു ചോദിച്ചു. എന്നാൽ അത് ടാസ്ക്കിന്റെ ഭാഗമായിട്ടാണെന്ന് തനിയ്ക്ക് നല്ല ബോധ്യമുണ്ടെന്നും അന്നത്തെ ചെറുപ്പ് സംഭവും അങ്ങനെയല്ലായിരുന്നെന്നും പേളി വ്യക്തമാക്കി. ഉടൻ തന്നെ അരിസ്റ്റോ സുരഷ് പേളിയുടെ കാല് പിടിച്ച് മാപ്പു പറയാൻ തുടങ്ങി. ഉടൻ തന്നെ പേളി കാല് വലിക്കുകയായിരുന്നു.\nഎന്നാൽ ഈ സഭവത്തിൽ പേളി കരഞ്ഞു. കരഞ്ഞുകൊണ്ട് തന്നെ സുരേഷിനെ ചായ ഇട്ട് നൽകി. തുടർന്ന് ദിയ ഇതൊരു നാടകമാണെന്ന് വിളിച്ചു പറയുകയായിരുന്നു. എന്നാൽ ഇത് വെറുമൊരു നാടകം മാത്രമല്ല അംഗങ്ങളുടെ ഉള്ളിലുളള പകയും ദേഷ്യവുമാണ് പുറത്തു വന്നതെന്ന് രഞ്ജിനി സുരേഷിനോട് പറഞ്ഞു. ആളുകളെ വേദനിപ്പിക്കരുതെന്ന് പലവെട്ടം പറഞ്ഞതല്ലേയെന്ന് സാബു സുരേഷിനെ ഓർമിപ്പിച്ചു. പേളിയെ മോശമാക്കുന്നത് സുരേഷാണെന്നും സാബു കൂട്ടിച്ചേർത്തു.\nപേളിയെ സമാധാനിപ്പിച്ച് രഞ്ജിനി\nബിഗ് ബോസ് ഹൗസിൽ അരങ്ങേറിയ സംഭവം പേളിയെ വല്ലാതെ തളർത്തിയിരുന്നു. പേളിയെ കെട്ടിപ്പിടിച്ച് രഞ്ജിനി സമാധാനിപ്പിക്കുകയായിരുന്നു.. ഈ വീട് എല്ലാവരേയും ഒരുപാട് കാര്യങ്ങൾ പഠിപ്പിക്കുമെന്നും വിഷമിക്കാരുതെന്നും രഞ്ജിനി പറഞ്ഞു. അവസാനം ഒരാൾ മാത്രമായിരിക്കും അവശേഷിക്കുകയെന്നും രഞ്ജിനി പേളിയ്ക്ക് ഉപദേശം നൽകി.\nbigg boss members attacked aristo suresh in peraly issue


ബഹിരാകാശത്ത് ഏകാകിയായി ‘സ്റ്റാർമാൻ’; സൂര്യനെ ആദ്യ റൗണ്ട് വലംവച്ച് ടെസ്‌ല കാർ | 'Starman' | Manorama News\nബഹിരാകാശത്ത് ഏകാകിയായി ‘സ്റ്റാർമാൻ’; സൂര്യനെ ആദ്യ റൗണ്ട് വലംവച്ച് ടെസ്‌ല കാർ\nമനോരമ ലേഖകൻ August 22, 2019 12:22 PM IST\nലോകത്തെ ആദ്യത്തെ ബഹിരാകാശ സ്പോർട്സ് കാർ ജൈത്രയാത്ര തുടരുന്നു. ഏറ്റവും കരുത്തേറിയ റോക്കറ്റ്, ഫാൽക്കൻ ‘ഹെവി’യിൽ പേലോഡ് ആയി കയറ്റിവിട്ട ടെസ്‌ല റോഡ്സ്റ്റർ ആണ് ബഹിരാകാശത്ത് ഏകാന്ത യാത്ര നടത്തുന്നത്. ചൊവ്വയുടെ ഭ്രമണപഥത്തിലെത്തിക്കുക എന്ന ലക്ഷ്യം പിഴച്ചതിനാൽ സൂര്യനു ചുറ്റും കറങ്ങുകയാണ് കാറിപ്പോൾ. കഴിഞ്ഞ ദിവസമാണ് സ്റ്റാർമാൻ സൂര്യനെ ചുറ്റുന്ന ആദ്യ റൗണ്ട് പൂർത്തിയാക്കിയത്. കാർ വിജയകരമായി യാത്ര തുടരുകയാണ് റിപ്പോർട്ട്.\n2018 ഫെബ്രുവരിയിലാണ് ഫാല്‍ക്കൺ ഹെവി റോക്കറ്റിൽ ടെസ്‌ല കാറിൽ സ്റ്റാർമാൻ യാത്ര തുടങ്ങിയത്. ഒരു വർഷവും ആറു മാസവും 13 ദിവസവുമായി സ്റ്റാർമാൻ യാത്ര തുടങ്ങിയിട്ട്. കഴിഞ്ഞ തിങ്കളാഴ്ചയാണ് സ്റ്റാർമാൻ സൂര്യനെ ചുറ്റുന്ന ആദ്യ റൗണ്ട് പൂർത്തിയാക്കിയത്. ടെസ്‌ലയുടെ ഔദ്യോഗിക ട്വിറ്റർ അക്കൗണ്ടിലൂടെയാണ് ഇക്കാര്യം അറിയിച്ചത്. സൂര്യനെ ഒന്നു ചുറ്റാൻ 1,229,228,986 കിലോമീറ്ററാണ് സ്റ്റാൻമാന്റെ ടെസ്‌ല കാറിന് വേണ്ടി വന്നത്.\nഉപഗ്രഹത്തിനു പകരം ഫാൽക്കൻ ഹെവി വഹിച്ചുകൊണ്ടു പോയ ടെസ്‌ല റോഡ്സ്റ്ററിന്റെ ഡ്രൈവറാണ് ‘സ്റ്റാർമാൻ’ എന്ന പാവ. യാത്രയുടെ തുടക്കത്തിൽ ഭൂമിയിലേക്ക് വിഡിയോ അയച്ചിരുന്നു. എന്നാൽ കാർ ദിശതെറ്റിയതിനാൽ എവിടെച്ചെന്നു നിൽക്കുമെന്ന് ഇപ്പോഴും ആർക്കുമറിയില്ല. 1305 കിലോ ഭാരം വരുന്ന കാറിനൊപ്പം 6000 സ്പെയ്സ് എക്സ് ജീവനക്കാരുടെ പേരടങ്ങിയ ഫലകം, ശാസ്ത്ര നോവലിസ്റ്റ് ഐസക് അസിമോവിന്റെ കൃതികളുടെ ഡിജിറ്റൽ പതിപ്പ് എന്നിവയും സ്ഥാപിച്ചിട്ടുണ്ട്. കാറിന്റെ സർക്യൂട്ട് ബോർഡിൽ ‘ഇതു നിർമിച്ചതു മനുഷ്യരാണ്’ എന്നുള്ള സന്ദേശവുമുണ്ട്.


എറണാകുളം മഹാരാജാസ് കോളജിൽ കെ എസ് യു പ്രവർത്തകർക്ക് മർദനം. ഇടുക്കി പൈനാവ് ഗവ. എഞ്ചിനീയറിംഗ് കോളജില് എസ്എഫ്‌ഐ പ്രവര്‍ത്തകനെ കൊലപ്പെടുത്തിയ സംഭവത്തില് എസ്എഫ്ഐയുടെ പ്രതിഷേധത്തിനിടെയാണ് മർദനമേറ്റത്. പത്ത് കെ എസ് യു പ്രവർത്തകർക്ക് പരുക്കേറ്റു.(KSU)\nസംഭവത്തില് സംസ്ഥാന വ്യാപകമായി പ്രതിഷേധിക്കുമെന്ന് കെ എം സച്ചിന് ദേവ് അറിയിച്ചു. സംഭവത്തില് ചെറുതോണി പൊലീസ് കേസെടുത്ത് അന്വേഷണമാരംഭിച്ചിട്ടുണ്ട്.(SFI)\nഅതേസമയം ഇടുക്കി പൈനാവ് ഗവ. എഞ്ചിനീയറിംഗ് കോളജില് എസ്എഫ്‌ഐ പ്രവര്‍ത്തകനെ കൊലപ്പെടുത്തിയ സംഭവത്തില് സാങ്കേതിക സര്‍വലാശാല റിപ്പോര്‍ട്ട് തേടി. റിപ്പോര്‍ട്ടിന് ശേഷം തുടര്‍നടപടി എടുക്കുമെന്ന് പിവിസി ഡോ. അയൂബ് ട്വന്റിഫോറിനോട് പ്രതികരിച്ചു.\nആക്രമണം നടത്തിയത് പുറത്തുനിന്ന് എത്തിയവരാണെന്ന് എം എം മണി പറഞ്ഞു. കൊലപാതകം ആസൂത്രിതമാണ്. ധീരജിനെ കുത്തിയ യൂത്ത് കോൺഗ്രസ് പ്രവർത്തകൻ നിഖിൽ വേറെയും കേസുകളിൽ പ്രതിയാണെന്ന് എം എം മണി ട്വന്റി ഫോറിനോട് പ്രതികരിച്ചു.\nStory Highlights : ksu-sfi-fight-maharajas-college-\nRead more on: kerala | maharajas college


കാടിന്റെ നടുവിലുള്ള ഒരു കൊട്ടാരത്തിലേക്ക്, കാര്‍ബണിന്റെ അമ്മച്ചിബംഗ്ലാവിലേക്ക് ഒന്നു പോയി വന്നാലോ? – GoldKerala.com\n‘കൊടും കാടിനു നടുവില് പഴയൊരു വീട്. മൈലുകളോളം ജനവാസമില്ല. ഫോണില്ല. കറണ്ടില്ല. അങ്ങനെ ഒരു സ്ഥലത്ത് ഒറ്റയ്ക്ക് താമസിക്കാനുള്ള ധൈര്യമുണ്ടോ?’കാര്‍ബണ് ചിത്രത്തിലെ ആ ഡയലോഗ് കേട്ട, ആ ചിത്രം കണ്ട ആര്‍ക്കാണ് ആ വീട്ടില് ഒന്ന് പോയി വരാന് തോന്നാത്തത്… ആ അമ്മച്ചി ബംഗ്ലാവിലേക്ക് ഒന്നു വായിച്ചുകൊണ്ട് പോയി വന്നാലോ…\nഇടുക്കിയില് നിന്ന് ചാര്‍ളിയിലെ മിനറല്‍സ് നിറഞ്ഞ വെള്ളച്ചാട്ടം വരെ എത്തണ്ട. അതിനു മുമ്പേ പരുന്തുംപാറയും പീരുമേടും കടന്ന് കുട്ടിക്കാനത്ത് എത്തുമ്പോഴേക്കും കോടമഞ്ഞ് കമ്പളം പോലെ അന്തരീക്ഷത്തില് മുഴുവന് വിടര്‍ന്നു നില്‍ക്കും.\nമിക്കപ്പോഴും കോട മൂടി കിടക്കുന്ന കുട്ടിക്കാനം കടന്നുവേണം പീരുമേട്, കുമളി, തേക്കടി ഭാഗങ്ങളിലേക്കും, കട്ടപ്പന, വാഗമണ് എന്നിവിടങ്ങളിലേക്കും പോകാന്. ഒട്ടനവധി ഹോട്ടലുകളും, കടകളും വാഹനസൗകര്യവും ഉള്ള കുട്ടിക്കാനത്ത് ഒരു ക്രിസ്ത്യന് സ്കൂളും ചെറിയൊരു പെട്രോള് പമ്പും ഉണ്ട്. ബസ്സിറങ്ങി മെയിന് റോഡിലൂടെ 300 മീറ്ററോളം കോട്ടയം ഭാഗത്തേക്ക് നടന്ന് ബാര്‍ബീക്യൂ ഹോട്ടലും കടന്ന് മിസ്റ്റി മൗണ്ടെന് എന്ന റിസോര്‍ട്ടിനെ ചാരി ഇടത് വശത്തായി കാണുന്ന റോഡില് ഏകദേശം2കിലോമീറ്റര് ദൂരം നടന്നാല് കൊട്ടാരത്തിന്റെ പടിക്കലെത്താം.\nടാര് ചെയ്ത റോഡും പിന്നീട് കരിങ്കല് നിറച്ചതും അതിന് ശേഷം ചെമ്മണ്‍പാതയും ചേര്‍ന്നതാണ് റോഡിന്റെ പ്രകൃതം. ബൈക്കും കാറും ജീപ്പും മുതല് ചെറിയ ബസ്സുകള് വരെ കൊട്ടാരമുറ്റത്ത് എത്തും. കാലപ്പഴക്കം കൊണ്ട് തുരുമ്പെടുത്ത് നശിച്ച ഗേറ്റ് കടന്നാല് രണ്ടുവശത്തും കാട് നിറഞ്ഞ വഴിയാണ്. ഒരു ചെറിയ വളവു കൂടി കടന്നാല് പ്രൗഢിയോടെ ശിരസ്സുയര്‍ത്തി നില്‍ക്കുന്ന കൊട്ടാരത്തിന്റെ മുന്‍ഭാഗം കാണാം.\nകൊട്ടാരം കണ്ടപ്പോള് കാര്‍ബണ് സിനിമയിലെ പല രംഗങ്ങളും കണ്മുന്നില് മിന്നിമറയുന്നതുപോലെ തോന്നി.\nഒരുപാട് സഞ്ചാരികള് ഇവിടെ കാഴ്ച്ചകള് കാണാന് വന്നെത്താറുണ്ട്. പുറം മോടി കണ്ടാല് ഈ കെട്ടിടത്തിനു ‘കൊട്ടാരം’ എന്ന പേരിനെക്കാള് ചേരുന്നത് ‘പ്രേതബംഗ്ലാവ്’ എന്ന് വിളിക്കുന്നതാണെന്ന് തോന്നും. ചുറ്റും മൂടി കിടക്കുന്ന കാടും, തകര്‍ന്ന മേല്‍ക്കൂരയും വീടിന്റെ മുകള്‍ഭാഗവും, ചിതലരിച്ച് നശിച്ച ജനലുകളും വാതിലുകളും, മാറാലകളും, പൂര്‍ണ്ണമായും നശിച്ച അടുക്കളഭാഗവും…. എല്ലാംകൊണ്ടും ഒരു പ്രേതാലയം സെറ്റിങ്ങ്. കൊട്ടാരത്തിന്റെ സംരക്ഷണ കാര്യങ്ങളില് വേണ്ടപ്പെട്ടവര് ശ്രദ്ധിക്കുന്നില്ല എന്ന് വ്യക്തം!\nഒരു നേരത്ത് നാലോ അഞ്ചോ ആള്‍ക്കാരെ മാത്രമേ അകത്ത് കയറാന് അനുവദിക്കുകയുള്ളു. മറ്റുള്ളവര് ഊഴത്തിനായി കാത്തിരിക്കണം. ധര്‍മ്മലിംഗം. 70 വയസ്സോളം പ്രായമുള്ള തമിഴ്നാട് കമ്പചുരുളി സ്വദേശിയാണ്. അദ്ദേഹമാണ് കൊട്ടാരം സൂക്ഷിപ്പുകാരന്. ധര്‍മ്മലിംഗത്തിന്റെ താമസവും ഭക്ഷണവും ഒക്കെ കൊട്ടാരത്തില് തന്നെയാണ്. ശരിക്കും കാര്‍ബണിലെ കൊച്ചുപ്രേമനെ ഓര്‍മ്മ വന്നു. ധര്‍മ്മലിംഗവും പറഞ്ഞു ‘എന്റെ കഥാപാത്രമാണ് അദ്ദേഹം അതില് അഭിനയിച്ചിട്ടുള്ളത്.’ അദ്ദേഹത്തിന്റെ മുത്തശ്ശനും മുന്‍തലമുറക്കാരും തിരുവിതാംകൂര് മഹാരാജാവിന്റെ സേവകരായിരുന്നു പോലും.\nബാംഗ്ലൂരിലുള്ള ഒരു IT കമ്പനിയുടെ കൈവശമാണ് ഇപ്പോള് ഈ കൊട്ടാരം. എങ്കിലും സംരക്ഷണ ചുമതല ധര്‍മ്മലിംഗത്തിനു തന്നെയാണ്. അങ്ങനെ നമ്മുടെ ഊഴമായി. ഇനി അകത്തു കയറാം?\nകയറി വരുന്നത് തന്നെ ഒരു ഹാളിലേക്കാണ്. രാജകൊട്ടൊരത്തിലെ തീരുമാനങ്ങള് ഒക്കെ എടുത്തിരുന്ന ദര്‍ബാര് ഹാള്. അതിന്റെ പ്രൗഢിയും ഉണ്ട്. തടികൊണ്ടുള്ള പലകകള് പാകിയ മേല്‍ക്കൂര. തീ കായാനുള്ള സൗകര്യം. പകല് സമയത്ത് സൂര്യപ്രകാശം അകത്തേക്ക് കടക്കാനായി പല വര്‍ണ്ണങ്ങളിലുള്ള ഗ്ലാസുകള് കൊണ്ട് തീര്‍ത്ത ഒരു ഫ്രഞ്ച് ജനവാതില്… തനിമയുടെ ഐശ്വര്യം തളം കെട്ടി നില്‍ക്കുന്ന സ്ഥലം. ആര്‍ക്കും ഒരു രാജാവായിരുന്നെങ്കില് എന്നു തോന്നും.\nഹാളില് നിന്ന് ചെറിയ ഒരു ഇടനാഴി വഴി നടുമുറ്റത്ത് എത്താം. ചെടികളും പൂക്കളും കൊണ്ട് മനോഹരമാക്കിയിരിക്കുന്ന നടുമുറ്റത്തിന് ചുറ്റും കൊട്ടാരത്തിലെ കിടപ്പുമുറികള്.ഇപ്പോള് ഒന്നില് ധര്‍മ്മലിംഗം താമസിക്കുന്നു. മറ്റു രണ്ട് മുറികളില് പഴയ സാധനങ്ങള് കൂട്ടി ഇട്ടിരിക്കുന്നു. അവഗണനയുടെ ലക്ഷണങ്ങള് പിന്നെയും കൊട്ടാരം കാണിച്ചു തുടങ്ങിയിരിക്കുന്നു. രണ്ട് ഭൂഗര്‍ഭ അറകള് ഉണ്ടത്രെ ഇവിടെ. ഒരെണ്ണം പീരുമേട് ക്ഷേത്രത്തിലേക്കും മറ്റൊന്ന് കൊട്ടാരത്തിന്റെ വിവിധ ഭാഗങ്ങളിലേക്കും. അവ രണ്ടും സന്ദര്‍ശകര്‍ക്ക് തുറന്നു കൊടുക്കില്ല.ഇപ്പോഴും പഴമയുടെ മഹത്ത്വം വിളിച്ചോതുന്ന ഇറ്റാലിയന് ടൈലുകള് കൊണ്ട് നിര്‍മ്മിച്ച കുളിമുറികളും, പണ്ടു കാലത്തെ മികച്ച ഉത്പന്നങ്ങള് കൊണ്ട് ഉണ്ടാക്കിയ അടുക്കളയും, ഊണ്മുറിയും, പൂജാമുറിയും കാണേണ്ട കാഴ്ച്ചകള് തന്നെയാണ്. അമ്മച്ചിക്കൊട്ടാരം രാജാവിന്റെ പത്നിയുടെ വേനല് കാല വസതി ആയിരുന്നു. അങ്ങനെയാണത്രെ ഈ കൊട്ടാരത്തിന് അമ്മച്ചി കൊട്ടാരം എന്നു പേര് വന്നത്. മണ്‍മറഞ്ഞുപോകുന്ന ഈ രാജകീയ സൗധം ഒരിക്കലെങ്കിലും കണ്ടിരിക്കണം എല്ലാവരും.\nചിത്രങ്ങൾ: നൗഫൽ കാരാട്ട്


Actress Khushbu Sundar did not slapaBJP worker duringarecent rally | മോശമായി പെരുമാറി; ഖുശ്ബു ബിജെപി പ്രവര്‍ത്തകന്റെ മുഖത്തടിച്ചു എന്ന് വ്യാജ പ്രചാരണം, വീഡിയോ... - Malayalam Oneindia\n10 min ago 'പിബി നൂഹ് ഐഎഎസിനെ കുറിച്ചു തന്നെയാണ് പറയുന്നത്', കോന്നി എംഎൽഎയുടെ കുറിപ്പ് വൈറൽ\n12 min ago പ്രവാസികൾക്ക് കനത്ത തിരിച്ചടി: ഒമാനിൽ സ്വകാര്യമേഖലയിൽ സ്വദേശിവൽക്കരണം, അക്കൌണ്ടിംഗ് ജോലികൾക്ക് വിലക്ക്\n25 min ago ഗവര്‍ണര്‍ക്ക് കങ്കണയെ കാണാന് സമയമുണ്ട്, കര്‍ഷകരെ കാണാന് സമയമില്ല, തുറന്നടിച്ച് പവാര്!!\nUpdated: Mon, Oct 19, 2020, 23:39 [IST]\nദില്ലി: കോണ്‍ഗ്രസിന്റെ താര മുഖങ്ങളിലൊന്നായിരുന്നു അടുത്ത കാലം വരെ നടി ഖുശ്ബു. കഴിഞ്ഞാഴ്ച അവര് കോണ്‍ഗ്രസില് നിന്ന് രാജിവയ്ക്കുകയും ബിജെപിയില് ചേരുകയും ചെയ്തു. കോണ്‍ഗ്രസ് നേതാക്കളില് ഞെട്ടലുണ്ടാക്കിയ സംഭവമായിരുന്നു ഇത്. തൊട്ടുപിന്നാലെ സോഷ്യല് മീഡിയയില് ഖുശ്ബുവുമായി ബന്ധപ്പെട്ട് പലവിധ പ്രചാരണങ്ങള് നടക്കുന്നുണ്ട്.\nഅതിലൊന്നാണ് ഖുശ്ബു ആള്‍ക്കൂട്ടത്തിനിടയില് നിന്ന് ഒരാളെ മുഖത്തടിക്കുന്ന വീഡിയോ. മോശമായി പെരുമാറിയ ബിജെപി പ്രവര്‍ത്തകന്റെ മുഖത്തടിക്കുന്ന ഖുശ്ബു എന്ന വാക്കുകളോടെയാണ് വീഡിയോ പ്രചരിക്കുന്നത്.. ഇത് വ്യാജമാണ്. എന്താണ് യാഥാര്‍ഥ്യമെന്ന് നോക്കാം...\nഖുശ്ബുവിന്റെ രാഷ്ട്രീയ പ്രവേശം\nഖുശ്ബു 2010ലാണ് രാഷ്ട്രീയരംഗത്തേക്ക് ചുവടുവച്ചത്. ഡിഎംകെയില് ചേര്‍ന്നുകൊണ്ടായിരുന്നു ഇത്. നാല് വര്‍ഷത്തിന് ശേഷം രാജിവച്ച് കോണ്‍ഗ്രസില് ചേര്‍ന്നു. പിന്നീട് കോണ്‍ഗ്രസ് വക്താവായി. ഇവര് ബിജെപിയുമായി അടുക്കുന്നു എന്ന് കഴിഞ്ഞ ജൂലൈയില് സൂചന വന്നിരുന്നു. പക്ഷേ ഖുശ്ബു ആ വാര്‍ത്തകള് തള്ളുകയാണ് അന്ന് ചെയ്തത്.\nബിജെപിയില് ചേര്‍ന്നത് ഇങ്ങനെ\nഈ മാസം 11ന് രാത്രി ചെന്നൈയില് നിന്ന് ഖുശ്ബു ദില്ലിയിലേക്ക് വിമാനത്തില് പുറപ്പെട്ടു. കോണ്‍ഗ്രസില് നിന്ന് രാജിവച്ച് സോണിയ ഗാന്ധിക്ക് കത്ത് നല്‍കി. അധികം വൈകാതെ ബിജെപി ഓഫീസിലെത്തി അംഗത്വമെടുത്തു. നരേന്ദ്ര മോദിയെ പോലുള്ള ഒരാളെയാണ് ഇന്ന് രാജ്യത്തിന് ആവശ്യമെന്ന് ഖുശ്ബു പറഞ്ഞു.\nകോണ്‍ഗ്രസ് തമിഴ്‌നാട് ഘടകവുമായി യോജിപ്പിലായിരുന്നില്ല ഖുശ്ബു. കഴിഞ്ഞ ലോക്‌സഭാ തിരഞ്ഞെടുപ്പില് മല്‍സരിക്കാന് ടിക്കറ്റ് നല്‍കാത്തതിലും ഖുശ്ബുവിന് അതൃപ്തിയുണ്ടായിരുന്നു. ജനസമ്മതിയില്ലാത്ത ചിലരാണ് കോണ്‍ഗ്രസില് കാര്യങ്ങള് തീരുമാനിക്കുന്നതെന്ന് ഖുശ്ബു സോണിയ ഗാന്ധിക്ക് നല്‍കിയ കത്തില് വ്യക്തമാക്കുകയും ചെയ്തു.\nഖുശ്ബു ബിജെപി അംഗത്വമെടുത്തതോടെ പലവിധ പ്രചാരണങ്ങളുണ്ടായി. അവര്‍ക്ക്് വന് ഓഫറുകള് ബിജെപി നല്‍കി എന്നായിരുന്നു പ്രചാരണം. അടുത്ത തമിഴ്‌നാട് നിയമസഭാ തിരഞ്ഞെടുപ്പില് സീറ്റ് നല്‍കാം. രാജ്യസഭാ സീറ്റ് നല്‍കാം., സര്‍ക്കാര് ബോര്‍ഡുകളില് അധ്യക്ഷ പദവി നല്‍കാം എന്നീ വാഗ്ദാനങ്ങളാണ് ലഭിച്ചത് എന്നാണ് വാര്‍ത്തകള് വന്നത്.\nഖുശ്ബുവിന്റെ ബിജെപി പ്രവേശനത്തോടെ ഇല്ലാക്കഥകളും പ്രചരിക്കാന് തുടങ്ങി. അതിലൊന്നാണ് ആള്‍ക്കൂട്ടത്തിനിടയില് വച്ച് ഒരാളെ മുഖത്തടിക്കുന്ന വീഡിയോ. ബിജെപി പ്രവര്‍ത്തകന് ഖുശ്ബുവിന്റെ സ്വകാര്യ ഭാഗത്ത് സ്പര്‍ശിച്ചുവെന്നും ഖുശ്ബു അയാളെ മുഖത്തടിച്ചുവെന്നുമാണ് പ്രചാരണം. ബിജെപിക്കാര് പണി തുടങ്ങി എന്നും പ്രചരിക്കുന്ന കുറിപ്പിലുണ്ട്.\nഎന്നാല് പ്രചരിക്കുന്ന വീഡിയോ സത്യമാണ്. പക്ഷേ, അത് പഴയതാണ്. ഖുശ്ബു ബിജെപിയില് അംഗത്വമെടുത്തതിന് ശേഷമുള്ളതല്ല. 2019ല് ബെംഗളൂരുവില് നടന്ന തിരഞ്ഞെടുപ്പ് റാലിക്കിടെയുള്ളതാണ്. കോണ്‍ഗ്രസ്-ജെഡിഎസ് പ്രചാരണ റാലിക്കെത്തിയപ്പോള് മോശമായി പെരുമാറിയ വ്യക്തിയെ ഖുശ്ബു മര്‍ദ്ദിച്ചത് അന്ന് തന്നെ വാര്‍ത്തയായിരുന്നു.\nആ സംഭവത്തിലെ യുവാവ് ബിജെപി പ്രവര്‍ത്തകനാണ് എന്ന് ഇതുവരെ ഉറപ്പിക്കാന് സാധിച്ചിട്ടില്ല. 2019 ഏപ്രില് 12നുണ്ടായ സംഭവം എല്ലാ മാധ്യമങ്ങളും റിപ്പോര്‍ട്ട് ചെയ്തിരുന്നു. അതിലൊന്നും ബിജെപി പ്രവര്‍ത്തകനാണ് എന്ന് പറയുന്നില്ല. മാത്രമല്ല, മറ്റേതെങ്കിലും രാഷ്ട്രീയ പാര്‍ട്ടിയുമായി ബന്ധമുള്ള വ്യക്തിയാണ് മോശമായി പെരുമാറിയത് എന്നും പറയുന്നില്ല.\nഖുശ്ബുവിനോട് മോശമായി പെരുമാറിയ വ്യക്തിയെ അപ്പോള് തന്നെ പിടികൂടിയിരുന്നു. ഇയാളെ താക്കീത് ചെയ്തു വിടുകയാണ് ചെയ്തത്. കേസെടുത്തിട്ടുമുണ്ടായിരുന്നില്ല. എന്നാല് ഈ വീഡിയോ വച്ചാണ് ബിജെപിയില് ചേര്‍ന്ന ശേഷം ഖുശ്ബുവിനുണ്ടായ അനുഭവം എന്ന് വ്യാജമായി പ്രചരിപ്പിക്കപ്പെടുന്നത്.\nഖുശ്ബുവിന്റെ പ്രവേശനം ബിജെപിക്ക് തമിഴ്‌നാട്ടില് ഉണര്‍വുണ്ടാകുമെന്നാണ് റിപ്പോര്‍ട്ടുകള്. തമിഴ്‌നാട്ടില് അണ്ണാഡിഎംകെയുമായി സഖ്യം ചേരാനാണ് ബിജെപിയുടെ ശ്രമം. ശിക്ഷാ കാലാവധി കഴിഞ്ഞെത്തുന്ന ശശികലയെ കൂടെ നിര്‍ത്താനും ബിജെപി ആലോചിക്കുന്നു. ഈ വേളയിലാണ് ഖുശ്ബു പാര്‍ട്ടിയിലെത്തുന്നത്.\nഹിന്ദി സിനിമയില് ബാലതാരമായിട്ടാണ് ഖുശ്ബു അഭിനയരംഗത്തെത്തിയത്. തമിഴ് സിനിമയില് അഭിനയിക്കാന് തുടങ്ങിയതോടെയാണ് പ്രശസ്തയായി. മലയാളം, കന്നഡ, തെലുങ്ക് ചിത്രങ്ങളിലും ഖുഷ്ബു അഭിനയിച്ചു. 200ലേറെ ചിത്രങ്ങളില് വേഷമിട്ടു. ഇവരുടെ പേരില് തമിഴ്‌നാട്ടില് ക്ഷേത്രവുമുണ്ട്.\nപഴയ ഖുശ്ബു ഇങ്ങനെ\nകഴിഞ്ഞ മാര്‍ച്ച് മുതല് ബിജെപിയില് ചേരാന് നീക്കം തുടങ്ങിയിരുന്നു എന്ന് ഖുശ്ബു പറഞ്ഞു. കോണ്‍ഗ്രസിനെതിരെ രൂക്ഷമായ വിമര്‍ശനവും അവര് ഉന്നയിച്ചു. കോണ്‍ഗ്രസിലുള്ളവര്‍ക്ക് വളരാനുള്ള അവസരങ്ങളില്ലെന്നാണ് ഖുശ്ബുവിന്റെ നിലപാട്. നേരത്തെ ബിജെപിയെയും പ്രധാനമന്ത്രി നരേന്ദ്ര മോദിയെയും രൂക്ഷമായി വിമര്‍ശിച്ചിരുന്ന വ്യക്തിയാണ് ഖുശ്ബു.\nറാലിക്കിടെ മോശമായി പെരുമാറിയ ബിജെപി പ്രവര്‍ത്തകനെ ഖുശ്ബു മുഖത്തടിച്ചു\nപ്രചാരണം വ്യാജം. വീഡിയോ പഴയത്. 2019 ഏപ്രിലില് തിരഞ്ഞെടുപ്പ് റാലിക്കിടെ ഉണ്ടായ സംഭവം വ്യാജമായി പ്രചരിക്കുന്നു\nkhushboo bjp congress tamil nadu ബിജെപി കോണ്‍ഗ്രസ് തമിഴ്‌നാട് politics fake news buster fake news\nActress Khushbu Sundar did not slapaBJP worker duringarecent rally


കാര് വില്‍പ്പന താഴോട്ട് « Reporter TV - Malayalam News Channel - Latest News Kerala,India,World,Politics,Movies,Entertainment,Sports,Business and Breaking News\nUpdated at 1:11 PM (IST)\nകാര് വില്‍പ്പന താഴോട്ട്\nStory Dated: August 12, 2013 1:11 PM\nGoogleFacebookTwitterPrintEmail ദില്ലി: ആഭ്യന്തര വിപണിയിലെ കാര് വില്‍പ്പന താഴോട്ട്. ജൂലൈ മാസത്തിലെ കണക്കുകള് പ്രകാരം കാര് വില്‍പ്പന 7.4 ശതമാനം ഇടിഞ്ഞു. ജൂലൈയില് ,131,163 കാറുകളാണ് നടപ്പ് വര്‍ഷം ജൂലൈയില് വില്‍പ്പന നടത്തിയത്. കഴിഞ്ഞ വര്‍ഷം ഇക്കാലയളവില് വില്‍പ്പന 1,41,646 കാറുകളായിരുന്നു.\nഇരുചക്രവാഹനങ്ങളുടെ വില്‍പ്പനയും ഇടിഞ്ഞിട്ടുണ്ട്. മോട്ടോര്‍സൈക്കിള് വില്‍പ്പന 1.52 ശതമാനം ഇടിഞ്ഞ് 8,09,312 യൂണിറ്റിലെത്തി. കഴിഞ്ഞ വര്‍ഷം ജൂലൈയില് മോട്ടോര്‍സൈക്കിള് വില്‍പ്പന 8,21,821 യൂണിറ്റായിരുന്നു.\nമൊത്തം ഇരുചക്രവാഹനവില്‍പ്പന ജൂലൈയില് 0.06 ശതമാനം ഇടിഞ്ഞ് 11,31,992 യൂണിറ്റിലെത്തി. കഴിഞ്ഞ വര്‍ഷം ഇക്കാലയളവില് ഇരുചക്രവാഹനവില്‍പ്പന 11,32,696 യൂണിറ്റായിരുന്നു.\nവരുന്നൂ…. ഹ്യൂണ്ടായി ഐ എക്‌സ് 25\nകടുത്ത മത്സരം നിലനില്‍ക്കുന്ന ഇന്ത്യന് എസ്യുവി മാര്‍ക്കറ്റിലേക്ക് ഹ്യൂണ്ടായി ഏറ്റവും പുതിയ എസ്യ... Read More\tമലേഷ്യന് എയര് കമ്പനി വീണ്ടും വിവാദത്തില്\nക്വാലലംപൂര്: കാണാതായ മലേഷ്യന് വിമാനമായ എംഎച്ച് 370 ഇനിയും കണ്ടെത്താന് കഴിയാത്തതിനിടെ മലേഷ്യന് എയ... Read More\tവോള്‍ട്ടാസിലൂടെ വീണ്ടും ഇന്ത്യന് കുതിപ്പ്\nദില്ലി: മള്‍ട്ടിബ്രാന്‍ഡ് സ്റ്റോറുകളിലൂടെ ഉള്ള എയര് കണ്ടീഷണര് വില്‍പനയില് വിദേശ കമ്പനികളെ മറികടന്... Read More\tNow Trending


അഞ്ചാം വര്‍ഷത്തില് ബൂലോകം അനന്തപുരിയിലും മിഴി തുറന്നു… - Boolokam\nHome Boolokam അഞ്ചാം വര്‍ഷത്തില് ബൂലോകം അനന്തപുരിയിലും മിഴി തുറന്നു…\nഅഞ്ചാം വര്‍ഷത്തില് ബൂലോകം അനന്തപുരിയിലും മിഴി തുറന്നു…\nബൂലോകം തിരുവനന്തപുരം ബ്യൂറോ ഓഫീസ്, ശ്രീ. കെ ജി സൂരജ് ഉത്ഘാടനം ചെയ്യുന്നു.\nഅരപ്പതിറ്റാണ്ടായി മലയാളികളുടെ സൈബര് വാര്‍ത്താലോകത്ത് നിറസാനിധ്യമായ ബൂലോകം അനന്തപുരിയിലും പ്രവര്‍ത്തനമാരംഭിച്ചു. ബൂലോകത്തിന്റെ അഞ്ചാം വാര്‍ഷികത്തോട് അനുബന്ധിച്ചാണ് തിരുവനന്തപുരത്ത് ബൂലോകം ബ്യുറോ ആരംഭിച്ചത്. ഇതോടെ ആധുനിക സാങ്കേതിക സംവിധാനങ്ങളൊടെ വാര്‍ത്തകളെ വളരെവേഗം വായനക്കാരിലേക്കെത്തിക്കുവാന് ഒരു ചുവട് കൂടി ബൂലോകം മുന്നാക്കം പോയിരിക്കുകയാണ്.\nലൈവ് ന്യൂസ് പബ്ലിഷിംഗ്, ശ്രീ. കെ ജി സൂരജും, വിനോദ് വെള്ളയാണിയും ചേര്‍ന്ന് നിര്‍വ്വഹിക്കുന്നു.\nതിരുവനന്തപുരത്തെ ബൂലോകം മീഡിയാ സെന്ററില് വെച്ച് നടന്ന ചടങ്ങില് പ്രമുഖ കവിയും നിരൂപകനുമായ കെ.ജി സൂരജ് ബ്യുറോ ഉദ്ഘാടനം നിര്‍വഹിച്ചു. വളര്‍ന്നു വരുന്ന ഓണ്‍ലൈന് മാധ്യമരംഗത്ത് തനത് ശൈലി കൊണ്ട് വേറിട്ട് നില്ക്കുവാന് ബൂലോകത്തിന് കഴിയുന്നുണ്ടെന്ന് അദ്ദേഹം പറഞ്ഞു. എഡിറ്റര് ഇന് ചീഫ് ബിജു മാത്യൂവിന്റെ അദ്ധ്യക്ഷത ചേര്‍ന്ന ജന്മദിനാഘോഷത്തില് യുവകവി വിനോദ് വെള്ളയാണി മുഖ്യാതിഥി ആയിരുന്നു.\nടീം ബൂലോകം , തിരുവനന്തപുരം – ശ്രീ കെ ജി സൂരജിനും, ശ്രീ വിനോദ് വെള്ളയാണിക്കുമൊപ്പം.\nആദ്യത്തെ മലയാള ബ്ലോഗ് പത്രമായി ആരംഭിച്ച ബൂലോകത്തിനെ ഇന്നത്തെ നിലയിലെത്തിച്ച എല്ലാ മാന്യ വായനക്കാര്‍ക്കും നന്ദി അറിയുക്കുന്നതായി ജന്മദിന സന്ദേശത്തില് മാനേജിംഗ് പാര്‍ട്ട്ണര് ജയിംസ് ബ്രില്യന്റ് പറഞ്ഞു.\nPrevious articleബൂലോകം ഇന്ന് അഞ്ചാം പിറന്നാള് ആഘോഷിക്കുന്നു…\nNext articleപതിനൊന്നാം മണിക്കൂറിന്റെ കഥ പറയുന്ന ’11മത് അവര്’ യുട്യുബില് തരംഗമാകുന്നു…


നിരോധനാജ്ഞ ലംഘിച്ചതിന് സംസ്ഥാനത്ത് ഇന്ന് 26 കേസുകള് രജിസ്റ്റര് ചെയ്തു; 59 പേര് അറസ്റ്റിൽ – Times Kerala\nനിരോധനാജ്ഞ ലംഘിച്ചതിന് സംസ്ഥാനത്ത് ഇന്ന് 26 കേസുകള് രജിസ്റ്റര് ചെയ്തു; 59 പേര് അറസ്റ്റിൽ\nതിരുവനന്തപുരം സിറ്റി ഒന്ന്, തിരുവനന്തപുരം റൂറല് അഞ്ച്, കൊല്ലം സിറ്റി ഒന്ന്, ആലപ്പുഴ അഞ്ച്, എറണാകുളം റൂറല് ആറ്, തൃശൂര് റൂറല് ഒന്ന്, പാലക്കാട് നാല്, മലപ്പുറം മൂന്ന് എന്നിങ്ങനെയാണ് കേസുകള് രജിസ്റ്റര് ചെയ്തത്. തിരുവനന്തപുരം റൂറല് 12, ആലപ്പുഴ 10, തൃശൂര് റൂറല് 9, പാലക്കാട് 25, മലപ്പുറം മൂന്ന് എന്നിങ്ങനെയാണ് അറസ്റ്റിലായവരുടെ എണ്ണം.\nകോവിഡ് നിയന്ത്രണങ്ങള് ലംഘിച്ചതിന് സംസ്ഥാനത്തൊട്ടാകെ ഇന്ന് 1580 പേര്‍ക്കെതിരെ കേസെടുത്തു. ഇന്ന് അറസ്റ്റിലായത് 529 പേരാണ്. 49 വാഹനങ്ങളും പിടിച്ചെടുത്തു. മാസ്ക് ധരിക്കാത്ത 8505 സംഭവങ്ങളാണ് സംസ്ഥാനത്ത് ഇന്ന് റിപ്പോര്‍ട്ട് ചെയ്തത്. ക്വാറന്‍റൈന് ലംഘിച്ചതിന് ഒരു കേസും രജിസ്റ്റര് ചെയ്തു.\nജില്ല തിരിച്ചുള്ള കണക്കുകൾ ചുവടെ. (കേസിന്‍റെ എണ്ണം, അറസ്റ്റിലായവര്, കസ്റ്റഡിയിലെടുത്ത വാഹനങ്ങള് എന്ന ക്രമത്തില്)\nതിരുവനന്തപുരം സിറ്റി – 271, 12, 8\nതിരുവനന്തപുരം റൂറല് – 231, 159, 7\nകൊല്ലം സിറ്റി – 308, 14, 12\nകൊല്ലം റൂറല് – 503, 0, 0\nപത്തനംതിട്ട – 30, 30, 0\nആലപ്പുഴ- 30, 36, 1\nകോട്ടയം – 15, 17, 0\nഇടുക്കി – 8, 3, 0\nഎറണാകുളം സിറ്റി – 9, 1, 1\nഎറണാകുളം റൂറല് – 16, 5, 2\nതൃശൂര് സിറ്റി – 8, 10, 10\nതൃശൂര് റൂറല് – 16, 26, 4\nപാലക്കാട് – 32, 69, 0\nമലപ്പുറം – 25, 36, 0\nകോഴിക്കോട് സിറ്റി – 4, 5, 1\nകോഴിക്കോട് റൂറല് – 12, 12, 2\nവയനാട് – 2, 0, 1\nകണ്ണൂര് – 3, 0, 0\nകാസര്‍ഗോഡ് – 57, 94, 0\nവില പിടിച്ചു നിര്‍ത്താന് മഹാരാഷ്ട്രയില് നിന്ന് സവാള എത്തിച്ച് സർക്കാർ